ރާޅުގަނޑު މައްސަލަ އަލުން ބަލަން ފަށައިފި – Maldivian Democratic Party\n25 އޭޕްރީލް 2012\nރާޅުގަނޑު މައްސަލަ އަލުން ބަލަން ފަށައިފި\nރާޅުގަނޑު ސަރަހައްދުގައި އެމްޑީޕީން ގާއިމްކުރި އިންސާފުގެ މައިދާން ރޫޅާލި މައްސަލަ އިގައި އެމްޑީޕީން ބާޣީ ސަރުކާރުގެ ފުލުހުންނާ ދެކޮޅަށް ކުރާ ދައުވާގެ ޝަރީޢަތް އަލުން އިއްޔެ ފަށައިފިއެވެ.\nކުރިން ވެސް ސިވިލްކޯޓުގައި ބެލި މިމައްސަލަ އިއްޔެ އަލުން މިފެށީ ކުރިން މިމައްސަލައިގައި ދައުވާކުރެއްވުމަށް ހުށަހެޅުއްވި އެމްޑީޕީގެ ޗެއަރޕާސަން މޫސާ މަނިކަށް އެ ޕާޓީގެ ނަމުގައި ދައުވާކުރެވޭނޭ އެއްވެސް ހައިސިއްޔަތެއް ނެތްކަމަށް އެންމެ ފަހު ވަގުތު ކޯޓުން ބުނެ، އެ މައްސަލަ ބެއްލެވި ގާޒީ ޢާއިޝާ ސުޖޫން މި މައްސަލަ ކޯޓުން ބޭރުކުރުމުން ހަމަ އެދައުވާ އަލުން އެމްޑީޕީން އެ ޕާޓީގެ ރައީސް ޑރ.އިބްރާހީމް ދީދީ ސޮއިކުރައްވައި ހުށަހެޅުމުންނެވެ.\nމި ދައުވާގައިވާ ގޮތުން ރާޅުގަނޑު ސަރަހައްދުގައި ތިބުމުގެ ހައްގު އެމްޑީޕީ އަށް ލިބިގެންވާ ކަމަށް ކަނޑައަޅައި ދިނުމަށާއި އެމްޑީޕީގެ ހަރަކާތްތައް ހުއްޓުވުމަށް ފުލުހުން ކުރާ މަސައްކަތް ހުއްޓާލުމަށް އަމުރުކޮށްދިނުމަށާއި އެތަނުން ފުލުހުން ގެންދިޔަ ތަކެތި އަނބުރާ ހަވާލުކުރުމަށް ފުލުހުންގެ މައްޗަށް އަމުރުކޮށްދިނުމަށް އެމްޑީޕީން އެދިފައިވެ އެވެ.\nމި މައްސަލައިގެ ފުރަތަމަ އަޑުއެހުން، މިހާރު މިމައްސަލަ ބައްލަވާ، ގާޒީ ހާތިފް ހިލްމީ އިއްޔެ ނިންމާފައިވަނީ ދައުލަތުން މި ދައުވާއަށް ޖަވާބުދާރީ ވުމަށް އިތުރުފުރުސަތު ބޭނުންވާ ކަމަށް ބުނުމުން ދައުލަތަށް އެ ފުރުސަތު ދިނުމަށްފަހުއެވެ.


ކޯނީގެ ރިޕޯޓުގައި7ފެބްރުއަރީގައި ވެރިކަން ބަދަލުވެގެންދިޔައީ ޤާނޫނުގައި ވާގޮތްނޫން ގޮތަކަށް ކަމަށް ފާހަގަކޮށްފިނަމަ ކުރީގެ ވެރިކަން އަނބުރާ އިއާދަ ކުރުމަށް އެމްޑީޕީން ހުށަހަޅައިފި – Maldivian Democratic Party\nކޯނީގެ ރިޕޯޓުގައި7ފެބްރުއަރީގައި ވެރިކަން ބަދަލުވެގެންދިޔައީ ޤާނޫނުގައި ވާގޮތްނޫން ގޮތަކަށް ކަމަށް ފާހަގަކޮށްފިނަމަ ކުރީގެ ވެރިކަން އަނބުރާ އިއާދަ ކުރުމަށް އެމްޑީޕީން ހުށަހަޅައިފި\nކޮމިޝަން އޮފް ނެޝަނަލް އިންކުއިރީ (ކޯނީ)ގެ ރިޕޯޓުގައި7ފެބްރުއަރީގައި ރާއްޖޭގެ ވެރިކަން ބަދަލުވެގެންދިޔައީ ޤާނޫނުގައި ވާގޮތްނޫން ގޮތަކަށް ކަމަށް ނިންމައިފިނަމަ ކުރީގެ ވެރިކަން އަނބުރާ އިއާދަ ކުރުމަށް ހުށަހެޅުމަށް އެމްޑީޕީން ނިންމާފައިވާ ނިންމުމާ އެއްގޮތަށް ޕާޓީތަކުގެ މަޝްވަރާ ބައްދަލުވުމުގައި އެމްޑީޕީގެ ފަރާތުން އެ ޕާޓީގެ ޕާލަމެންޓްރީ ގްރޫޕްގެ ނައިބު ލީޑަރު ތޮއްޑޫ ދާއިރާގެ މެންބަރު އަލީ ވަހީދު ހުށަހެޅުއްވި ހުށަހެޅުމަށް އެމްޑީޕީގެ ގައުމީ ހިންގާ ކޮމިޓީން މިއަދު ތާއީދުކޮށްފިއެވެ.\nމީގެ އިތުރުން ކޯނީގެ ރިޕޯޓްގައި ޤާނޫނާއި ޚިލާފް ޢަމަލުތަކެއް ބަޔަކު ހިންގާފައިވާކަމަށް ފާހަގަކޮށްފައިވާނަމަ، އަވަސް އިންތިޚާބަކަށް އެއްބަސްވުމާއި، އެބަޔަކު ތިބި މަޤާމުތަކުން ދުރުކުރުމާއި، އެބަޔަކު އިންސާފުގެ ކުރިމައްޗަށް ގެނެސް ޙުކުމް އިއްވުމާއި، އެއްމަސްދުވަހުގެ ތެރޭގައި ޝަރީޢަތުގެ މަރުޙަލާތައް ނިންމުމާއި، ހުރިހާ މަރުޙަލާއެއްގައި ކޮމަންވެލްތާއި ބައިނަލްއަޤްވާމީ ފަރާތްތަކުގެ ބައިވެރިވުން އޮންނަން ޖެހޭނޭ ކަމަށް ހުށަހަޅާފައި ވެއެވެ.\nކޯނީގެ ރިޕޯޓްގައި ވެރިކަން ބަދަލުވެގެންދިޔައީ އެއްވެސް ފަރާތެއްގެ ކުށެއް ކުރުމެއްނެތި ޤާނޫނު އަސާސީގައި ސީދާ ކަނޑައެޅި ބަޔާންކުރެވިފައިވާ ގޮތްތަކުގެ މަތީންކަމަށް ކަނޑައަޅައިފިނަމަ ޤާނޫނު އަސާސީގައި ބަޔާންކޮށްފައިވާ ގޮތަށް 2013 ވަނަ އަހަރު ރިޔާސީ އިންތިޚާބު ބޭއްވުމަށް ވެސް އެމްޑީޕީން ވަނީ ހުށަހަޅާފައެވެ.\nއެމްޑީޕީން އުއްމީދުކުރަނީ ބަރަކާތްތެރި ރޯދަމަސް ނިމުމުގެ ކުރީގައި މި ހުށަހެޅުންތަކަށް ޖަވާބެއް ލިބުން ކަމަށް ވެސް 22 މެންބަރުން ހާޒިރުވި އެ ޕާޓީގެ ގައުމީ ހިންގާ ކޮމިޓީގެ މިއަދުގެ ބައްދަލުވުމުގެ އިއްތިފާގުން ފާސްކުރި އެ ކޮމިޓީގެ ނިންމުމުގައިވެއެވެ.


Raajje in Gina Adhadhegge Ran Hifaigen India ah Dhathurukuri Meehaku Hayyarukoffi ރާއްޖެއިން ގިނަ އަދަދެއްގެ ރަން ހިފައިގެން އިންޑިޔާއަށް ދަތުރުކުރި މީހަކު ހައްޔަރުކޮށްފި – Huvadhoo News Raajje in Gina Adhadhegge Ran Hifaigen India ah Dhathurukuri Meehaku Hayyarukoffi Huvadhoo News\nރާއްޖެއިން ގިނަ އަދަދެއްގެ ރަން ހިފައިގެން އިންޑިޔާއަށް ދަތުރުކުރި މީހަކު ހައްޔަރުކޮށްފި\nރަން ޕޭސްޓަށް ހެދުމަށްފަހު އަންނައުނުގައި ލައިގެން ސްމަގްލް ކުރުން\nލައިގެންހުރި ހެދުމުގެ ތެރެޔަށް ލައި ފޮރުވައިގެން ރާއްޖެއިން ދެކިލޯ ރަން ހިފައިގެން އިންޑިޔާއަށް ދަތުރުކުރި މީހަކު ފުލުހުން ހައްޔަރުކޮށްފިއެވެ.\nއެޤައުމުގެ ނޫސްތަކުން ބަޔާންކުރާގޮތުގައި މިދިޔަ އަންގާރަ ދުވަހު އިންޑިޔާގެ ކެރެލާގެ މައްލަޕޫރަމް އަވަށަށް ނިސަބަތްވާ މީހަކު ރާއްޖެއިން ދެ ކިލޯ ރަން ހިފައިގެން އިންޑިއާގެ ބެންގަލޫރަށް ދަތުރުކުރަނިކޮށް އޭނާ އަތުލައިގެންފިއެވެ. ދެ ކިލޯ ރަން ސްމަގްލް ކުރަން އުޅުނީ ރަން (ޕޭސްޓް ފޯމަށް) ބަދަލުކޮށް، އޭނާ ލައިގެން ހުރި އަންނައުނުގެ ބައެއްގެ ގޮތުގައި ހަދައިގެން ކަމަށް އިންޑިޔާގެ ނޫސްތަކުގައި ބުނެފައިވެއެވެ. މިމީހާ އަކީ މިމަހު 22 ވަނަ ދުވަހު ކޮޗީ އިންޓަރނޭޝަނަލް އެއަރޕޯޓުން ރާއްޖެ އައި މީހެކެވެ.\nއާއްމުކޮށް ރަން ސްމަގްލްކުރާއިރު ރަން ގެންދަނީ ޕޭސްޓު ފޯމަށް ބަދަލުކޮށްގެން ކަމަށް ރިޕޯޓްތަކުގައި ބުނެއެވެ.\n2.098 ކިލޯގެ ރަން އޭނަގެ އަތުންވަނީ އަތުލައިގެންފައެވެ. އެއީ އިންޑިޔާގެ ރުޕީސްއިން ބަލާނަމަ 9931916 ރުޕީސްގެ ރަނެވެ. ދިވެހި ރުފިޔާއިން ބަލާނަމަ ދެމިލިޔަން ރުފިޔާއަށްވުރެ ގިނައިން އަރާނެއެވެ.


Media Net | Mihaaru\nApril 01, 2020 24\nމީޑިއާނެޓްގެ ޑައުންލިންކް ސިގްނަލް މައްސަލަތައެއް!\nމީޑިއާނެޓްގެ ޑައުންލިންކް ސިގްނަލްގެ މައްސަލަތަކެއް ކުރިމަތިވެއްޖެ އެވެ.\nއުރީދޫ ކަސްޓަމަރުންނަށް މީޑިއާނެޓް ޗެނަލްތައް ބެލޭނެ\nބުރާސްފަތި ދުވަހު ފަށާ ފީފާ ވޯލްޑް ކަޕް ޕީއެސްއެމްގެ އިތުރުން، ރީބްރޯޑްކާސްޓަރުންނަށް ވެސް ދެއްކޭނެ ކަމަށާއި، އެކަމުގައި ގާނޫނީ އެއްވެސް ހުރަހެއް ނެތް ކަމަށް ބްރޯޑްކާސްޓިން ކޮމިޝަނުން މިއަދު ބުނެފި އެވެ.\nJune 08, 2018 24\nJune 06, 2018 30\nއަންނަ ހަފުތާގެ ބުރާސްފަތި ދުވަހު ރަޝިޔާގައި ފަށާ ފީފާ ވޯލްޑް ކަޕްގެ މެޗުތައް ސޮނީ ޕިކްޗާސްގެ ޗެނަލްތަކުން ދައްކަން ރާއްޖޭގެ ކޭބަލް ޓީވީ އޮޕަރޭޓަރުންނާ އެކު މިހާތަނަށް އެއްބަސްވުމަކަށް ނާދެވޭ ކަމަށް ޕީއެސްއެމުން މިއަދު ބުނެފި އެވެ.\nމި އަހަރު ރަޝިއާގައި ބާއްވާ ފީފާ ވޯލްޑް ކަޕްގެ މި ސަރަހައްދުގެ އޮފިޝަލް ބްރޯޑްކާސްޓަރަކީ ޕަބްލިކް ސާވިސް މީޑިއާ (ޕީއެސްއެމް) ކަމަށް ވިޔަސް، އެ މުބާރާތުގެ ހުރިހާ މެޗެއް ދައްކާނެ ކަމަށް ދިރާގާއި މީޑިއާ ނެޓުން ބުނެފި އެވެ.\nޕްރިމިއާ ލީގުގެ މެޗުތައް އައިސް ޓީވީން ދައްކަނީ\nJune 18, 2017 30\nބޭރުގެ ކޮންޓެންޓްތަކަށް އިމްތިޔާޒެއް ނުލިބޭ: ބްރޯޑްކޮމް\nބޭރުގެ މީޑިއާތަކުން ގެނެސްދޭ ޚަބަރުތަކާއި ރިޕޯޓްތަކުގެ ވާހަކަތައް ދެއްކުމާއި ގެނެސް ދިނުމަކީ އަބުރު ރައްކާތެރިކުރުމާ ބެހޭ ގާނޫނުގެ ދަށުން ރާއްޖޭގައި އިމްތިޔާޒް ލިބިގެންވާ ކަމެއް ނޫން ކަމަށް ބްރޯޑްކާސްޓިން ކޮމިޝަނުން ނިންމައިފި އެވެ.\nއިންޑިއާގެ މަގުބޫލު "އެންޑްޓީވީ އެޗްޑީ" މީޑިއާނެޓަށް\nއިންޑިއާގެ މަގުބޫލު ޓީވީ ޗެނަލެއް ކަމަށްވާ "އެންޑްޓީވީ"ގެ އެޗްޑީ ޗެނަލް މީޑިއާނެޓުން ތައާރަފްކޮށްފި އެވެ.\nAugust 14, 2016 25\nހިޔާލު ފާޅުކުރުމުގެ މިނިވަންކަން ހަނިކުރާ ގާނޫނުގައި ހުރި ބޮޑެތި މައްސަލަތަކާ މެދު އެތައް ބަޔަކު ބަހުސް ކުރަމުން އަންނައިރު މިއީ އަދި އަތްނުލެވި ނުވަތަ ސަމާލުކަމަށް ނައިސް އޮތް ކަމަކަށް ވެދާނެ އެވެ. އެކަމަކު ރާއްޖޭގައި ކޭބަލް ޓީވީގެ ހިދުމަތް އާންމުވެފައިވާ މިންވަރަށް ބަލާއިރު މިއީ އެ ހިދުމަތް ދޭ މީހުން ވަރަށް ބޮޑަށް ވިސްނަން...\nAugust 11, 2016 40\n"ގޯސް" މަންޒަރު ނުދައްކަން މީޑިއާ ނެޓަށް އަންގައިފި\nއާންމު އިޖުތިމާއީ މިންގަނޑާއި ހިލާފު މަންޒަރުތައް ނުދެއްކުމަށާއި އެފަދަ މަންޒަރުތައް ސެންސަރު ކުރުމުގައި އިތުރަށް ސަމާލުވާން ބްރޯޑްކާސްޓިން ކޮމިޝަނުން މީޑިއާ ނެޓަށް މިއަދު އަންގައިފި އެވެ.


Hiya flat: 280 Faraathakah flat dheefai nuvaathee mi sarukaarun flat dheyn govaalaifi | ThePress\nހިޔާ ފެލެޓް: 280 ފަރާތަކަށް ފެލެޓް ދީފައި ނުވާތީ މި ސަރުކާރުން ފްލެޓް ދޭން ގޮވާލައިފި\n28 March 2021, 11:18\nހިޔާ މަޝްރޫގެ ދަށުން ހުޅުމާލޭގެ ދެވަނަ ފިޔަވަހީގައި އަޅާފައިވާ 7000 ފެލެޓުން ޝަރުތު ހަމަވާ 280 ފަރާތަކަށް ފެލެޓް ދީފައި ނުވާތީ އެ ފަރާތްތަކަށް މި ސަރުކާރުން ފްލެޓް ދޭން ރައްޔިތުންގެ މަޖިލީހުގެ ގައުމީ ތަރައްގީއާއި ތަރިކަ ކޮމިޓީން ގޮވާލައިފިއެވެ.\nމަޖިލީސް ކޮމިޓީން ސަރުކާރުގެ ބޯހިޔާވަހިކަމުގެ ސިޔާސަތާއި ހިޔާ މަޝްރޫއުގެ ފްލެޓްތައް ދީފައިވާ ގޮތް ދިރާސާކޮށް އާންމުކޮށްފައިވާ ރިޕޯޓުގައި ބުނެފައި ވަނީ ހިޔާ މަޝްރޫއުގައި ހިމެނޭ އިމާރާތްތަކުގެ އެންމެ ތިރީ ބުރި (ގްރައުންޑް ފްލޯ) ގައި ހުރިހުރިހާ ފްލެޓްތައް ނަގައި، ފްލެޓްތަކުގައި ދިރިއުޅޭ ފަރާތްތަކުގެ ޒަރޫރީ ބޭނުންތަކަށްޓަކައި ކޮމާޝަލް ސަރަހައްދެއްގެ ގޮތަށް އެ ޖާގަ ހާއްސަކުރެވިފައިވާތީ، އެ ފްލެޓްތަކުގެ ތެރެއިން 280 ފްލެޓް މަދުވެފައިވާކަމަށެވެ.\nއެހެން ކަމުން ހިޔާ މަޝްރޫއުގެ ދަށުން ފްލެޓް ލިބިފައިވާ ފަރާތްތަކުގެ ތެރެއިން، އެ މަޝްރޫއުގެ ދަށުން ބިނާކުރެވުނު އިމާރާތްތަކުގެ ޑިޒައިނަށް ބަދަލުގެނައުމަށް ސަރުކާރުން ނިންމާ އެކަން ތަންފީޒުކުރުމުގެ ސަބަބުން ފްލެޓް ލިބުމުން މަހުރޫމްވެފައިވާ 280 ފަރާތަކީ އެ މަޝްރޫއުގެ ދަށުން ފްލެޓް ލިބުމަށް ޝަރުތު ހަމަވެ އެކަމުން މަހުރޫމްވެފައިވާ ފަރާތްތަކެއްނަމަ، ކުރިއަށް އޮތް ތަނުގައި ސަރުކާރުން ހިންގާ ގެދޮރުވެރިކުރުވުމުގެ މަޝްރޫއުތަކުން އެފަރާތްތަކަށް ސަރުކާރުން ފުރުސަތު ފަހިކޮށްދިނުމަށް އެ ކޮމެޓީން ވަނީ ގޮވާލާފައެވެ.\nމަޖިލީހުގެ ކޮމެޓީން، ޝަރުތު ހަމަވާނަމަ ފްލެޓް ދޭން ގޮވާލާފައި ވާއިރު، ސަރުކާރުގެ ބޯހިޔާވަހިކަމުގެ ސިޔާސަތުގެ ދަށުން ހުޅުމާލޭގައި އަޅާ 2000 ހައުސިންގް ޔުނިޓް އެޅުމަށް ފަހި ދިރިއުޅުން ކޯޕަރޭޝަން ލިމިޓެޑާއި އިންޑިއާގެ ޖޭއެމްސީ ޕްރޮޖެކްޓްސް ލިމިޓެޑްއާއެކު އެއްބަސްވުމުގައި ސޮއިކޮށްފައި ވަނީ މި މަހުގެ 8 ވަނަ ދުވަހެވެ.\nއެ މަޝްރޫއުގެ ދަށުން3ކޮޓަރިއާއި3ފާހާނާގެ 1400 ޔުނިޓާއި،2ކޮޓަރިއާއި2ފާހާނާގެ 600 ޔުނިޓު ހަދާނެއެވެ. 137 މިލިއަން އެމެރިކާ ޑޮލަރުގެ މިމަޝްރޫއު ކުރިއަށް ގެންދިއުމަށް ހަމަޖެހިފައި ވަނީ، އެކްސްޕޯޓް އިމްޕޯޓް ބޭންކް އޮފް އިންޑިއާ (އެގްޒިމް ބޭންކް) ގެ ލޯން އެހީގެ ދަށުންނެވެ. މިމަޝްރޫއު3އަހަރު ދުވަހުގެ ތެރޭގައި ނިންމުމަށްވެސް އެއްބަސްވުމުގައި ވެއެވެ.\nއެއްވެސް ބަޔަކު ބާކީ ނުވާހެން، އަތްފޯރާ ފަށުގައި ބޯހިޔާވަހިކަން ފޯރުކޮށްދިނުމަކީ ރައީސް އިބްރާހިމް މުހައްމަދު ސޯލިހްގެ ސަރުކާރުގެ އެންމެ މުހިންމު އެއް ވައުދެވެ.\nބޯހިޔާވަހިކަމަށް ހައްލު ހޯދަން މަދުވެގެން 5،000 ފްލެޓު އިމާރާތް ކުރައްވާނެ ކަމަށައި އެ ހައުސިން ޔުނިޓްތަކަކީ ކުރިން ތަރައްގީ ކޮށްފައިވާ ގިންތީގެ ހައުސިން ޔުނިޓްތަކާ އަޅާބަލާއިރު ސައިޒުގެ ގޮތުން ތަނަވަސް އަދި ނިސްބަތުން އަގު ހެޔޮ ޔުނިޓްތަކަކަށް ވާނެ ކަމަށް ރައީސް ވަނީ ވިދާޅުވެފައެވެ.


Masters degree othas vazeefaaeh nulibi sai vihkanee!\nމާސްޓާޒް ޑިގްރީ އޮތަސް ވަޒިފާއެއް ނުލިބި ސައި ވިއްކަނީ\nޓުކްޓުކީ އޭނާގެ ސައި ވިއްކާ ފިހާރައިގައި\nއިންޑިއާގެ ކަލްކަތާގައި ދިރިއުޅޭ ޒުވާން އަންހެނެއް ކަމަށްވާ ޓުކްޓުކީ ދާސްގެ މައިންބަފައިން އަބަދުވެސް އޭނާއަށް ދޭ ނަސޭހަތެއް އޮވެ އެވެ. މޮޅަށް ކިޔަވައިގެން މޮޅު ނަތީޖާއެއް ހޯދައިފިނަމަ އޭނާއަށް ކިތަންމެ އުހަކަށް ވެސް އެރިދާނޭ އެވެ.\nޓުކްޓުކީގެ މައިންބަފައިން ބޭނުންވީ ދަރިފުޅަކީ މޮޅު ޓީޗަރަކަށް ވާށެވެ. އެހެންވެ އޭނާ މޮޅަށް ކިޔަވައިގެން އިނގިރޭސިން މާސްޓާޒް ޑިގްރީ ހާސިލު ކުރި އެވެ. ނަމަވެސް މި ޑިގްރީއާ އެކު ވެސް ޓުކްޓުކީ އަކަށް ވަޒީފާއެއް ނުލިބުނެވެ.\nއޭނާ އެކި ގޮތްގޮތުން މަސައްކަތް ކޮށްވެސް ވަޒީފާއެއް ނުލިބުމުން އެންމެ ފަހުން މަޖްބޫރުވެގެން މިހާރު ވަނީ ސައިވިއްކާ މީހެއްގެ ގޮތުގައި މަސައްކަތް ކުރަން ފަށާފަ އެވެ.\nހާބްރާ ސްޓޭޝަންގެ ބޭރުގައި ޓުކްޓުކީ މިހާރު ވަނީ ސައި ވިއްކާ ކުޑަކުޑަ ފިހާރައެއް ހުޅުވާ އެތަނުގައި ހުރެގެން ސައި ވިއްކުމުގެ މަސައްކަތް ކުރަން ފަށާފަ އެވެ. އެހިސާބުން ދަތުރުކުރާ މީހުންނަނީ ޓުކްޓުކީގެ ސައި ފިހާރައިގައި ދަމާފައިވާ ބެނާއެއް ފެންނާނެ އެވެ. މި ބެނާގައި "އެމްއޭ އިންގްލިޝް ޗާއިވާލާ" މިހެން ލިޔެފައިވެ އެވެ.\nތުކްޓުކީގެ ބައްޕަ އަކީ ވޭން ޑްރައިވަރެކެވެ. މަންމަ އުޅެނީ ތަރުކާރީ ވިއްކާ ކުޑަ ފިހާރައެއް ހުޅުވައިގެންނެވެ. އެހެންވެ ޓުކްޓުކީ ސައި ވިއްކާ ފިހާރަ ހުޅުވުމުން މައިންބަފައިން ފުރަތަމައިނުން އެހާ ހިތްހަމައެއް ނުޖެހެ އެވެ. ނަމަވެސް ޓުކްޓުކީ ހުރީ މޮޅު ވަޒީފާއެއް ނުލިބިގެންނޭ ކިޔާފައި ގޭގައި ދެއަތް އުރާލައިގެން ހުންނަ ކަހަލަ މޫޑެއްގައެއް ނޫނެވެ.\nޓުކްޓުކީ ބުނި ގޮތުގައި އެއްވެސް ވަޒީފާ އަކީ އޭގެ ޒާތުގައި ކުޑަ އަދި ދެރަ ވަޒީފާއެއް ނޫނެވެ. ބުރަ މަސައްކަތް ކޮށްގެން ފައިސާ ލިބޭނަމަ ކޮންމެ ވަޒީފާއެއްވެސް ރަނގަޅުވާނެ އެވެ.\nއޭނާގެ ފިހާރައިގައި ސައިގެ އިތުރުން ސްނެކްސް ވެސް ވިއްކާ ކަމަށާއި މާސްޓާޒް ޑިގްރީއެއް އޮތަސް އޭގެން ފައިދާއެއް ނުކުރާނަމަ މިފަދަ މަސައްކަތެއް ކުރަން ވެސް އޭނާ އަށް ހަމަ އޯކޭ ކަމަށް ޓުކްޓުކީ ބުންޏެވެ.\nޓުކްޓުކީގެ ސައިގެ ވިޔަފާރި ފުޅާކުރަން އޭނާ ދަނީ އެކި ކަހަލަ ވިސްނުންތައް ވިސްނަމުންނެވެ.\nޓުކްޓުކީގެ ބައްޕަ ޕްރަޝަންތޯ ދާސް ބުނި ގޮތުގައި އެހާ މޮޅަށް ކިޔަވައިގެން ދަރިފުޅު ސައި ވިއްކާ މީހަކަށް ވީމަ އޭނާ ފުރަތަމަ ވަރަށް ހިތްހަމަނުޖެހުނެވެ. އެމީހުން އުންމީދުކުރީ ޓީޗަރެއްގެ ވަޒީފާ ދަރިފުޅަށް ލިބޭނެ ކަމަށް ކަމަށާއި ނަމަވެސް ވަޒީފާ ނުލިބުމުން ދަރިފުޅު ނިންމި ނިންމުން ރަނގަޅުކަމަށް މިހާރު އޭނާއަށް ވެސް ގަބޫލު ކުރެވޭ ކަމަށެވެ.\n"ޓުކްޓުކީގެ ސައި ފިހާރައިގެ ބޭރުގައިވާ ލިޔުން ކިޔާފައި ގިނަ ބަޔަކަށް އޭނާގެ ފިހާރައަށް ޒިޔާރަތްކުރޭ. އަދި ޓުކްޓުކީ ގޮތަށް މޮޅަށް ކިޔަވައި މޮޅު ޑިގްރީތައް ނަގައިގެން ވަޒީފާ ނުލިބި ތިބި އެތައް ލައްކަ ބަޔަކަށް މިއީ އޭނާ މި ދައްކަނީ ވަރަށް ރަނގަޅު މިސާލެއް ކަމަށް އަހަރެންނަށް މިހާރު ގަބޫލު ކުރެވޭ. އަދި އެފަދަ މީހުން މޮޅު ވަޒީފާތައް ލިބޭނެކަމުގެ އުންމީދުގައި ގޭގައި ނުތިބި ކޮންމެވެސް މަސައްކަތެއް ކުރަން ފަށަން ޓުކްޓުކީގެ ވާހަކަ އަޑުއަހާފައި ހިތްވަރު ލިބޭނެ ކަމަށް އުންމީދުކުރަން،" ޓުކްޓުކީގެ ބައްޕަ ބުންޏެވެ.\nޓުކްޓުކީ ނޫނަސް ކިޔަވައިގެން ތިބި ތައުލީމީ މީހުން އިންޑިއާގައި ސައި ވިއްކާ ވިޔަފާރިތައް ކޮށްފައިވެ އެވެ. އޭގެ ތެރެއިން އެންމެ ފާހަގަކޮށްލެވޭ އެކަކީ ޕްރަފުލް ބިއްލޯރޭ އެވެ.\nދަނޑުވެރިއެއްގެ ދަރިއެއް ކަމަށްވާ ޕްރަފުލް އަތުގައި އެކައުންޓީން ޑިގްރީއެއް އޮތެވެ. ނަމަވެސް ވަޒީފާއެއް ނުލިބިގެން އެންމެ ފަހުން އޭނާވެސް ފެށީ ސައި ވިއްކާށެވެ. މިހާރު އޭނާ އަކީ ބިލިއަނަރެކެވެ. އިންޑިއާގެ އެކި ހިސާބުތަކުގައި އޭނާގެ 22 ވަރަކަށް ރެސްޓޯރަންޓް އެބަހުއްޓެވެ. އަދި ދުނިޔޭގެ ބައެއް ގައުމުތަކުގައި މީގެ ގޮފިތައް ހުޅުވަން އޭނާ ދަނީ ތައްޔާރުވަމުންނެވެ.


galehiri: ވެރިކަން ލިބުމާއި ވެރިކަންކުރުން - 2\nވެރިކަން ލިބުމާއި ވެރިކަންކުރުން - 2\nއެދުވަސްވަރު ރާއްޖޭގައި ދިރިއުޅުނު މީހުންނަކީ، ދަތުރުފަތުރާއި، އެހެނިހެން ވަޞީލަތްތައް ހުރި ގޮތުންނާއެކު، ދުނިޔޭގެ ގިނަ ބައްރުތަކާއި މާބޮޑު ގުޅުމެއް ނެތް ބައެކެވެ. އެ ތަންތާނގެ ވެށީގެ ވަޔާއި، އޮޔާއި، މިފަދަ އެތައްކަމެއް ނުދަންނަ އަދި ކީއްތޯ ރަނގަޅު ނުރަނގަޅު ދީނެއް، އުއްމަތެއް، މިއްލަތެއް، މަޒްހަބެއް ނުވަތަ ރައްބި ރަސޫލު ވެސް ނުދަންނަ ބައެކެވެ. މިގޮތުގައި އުޅެމުން ދަނިކޮށް، މާތްވެގެންވާ އިސްލާމް ދީނުގެ ހިދާޔަތު ލިބުމުން މަޑުކުރުމެއް ފަސްޖެހުމެއް ނެތި އިސްލާމް ދީން ޤަބޫލު ކުރީ އެވެ. ވަކިވަކި މިރަށްތަކުގައި އެ ދީން ފެތުރި ޢާއްމު ކޮށްފިއެވެ.\nމިކަމުގައި އެކި މީސްމީހުން ދައްކާތީ އަޑުއިވެނީ އެކިކަހަލަ ވާހަކަ ތަކެވެ. ބައެއް މީހުން ދެކޭގޮތުގައި މިއަދާއި ހަމައަށްވެސް މިރާއްޖޭގައި މީހުން އިސްލާމް ދީނުގައި މިތިބީ މައިންބަފައިން އެ ދީނުގައި ތިބީތީއެވެ.\nއެހެންނަމަވެސް އެފަދަ މީސްމީހުން ނެރޭ އެ ރައުޔު ޤަބޫލުކުރުމަށް އަޅުގަނޑަށް ދައްޗެވެ. އެހެނީ، އެހެން އެ ބުނެވެނީ އެ މީސްމީހުންގެ އިސްލާމީ ޢަގީދާގެ ބަލިކަށިކަމާއި އިސްލާމީ ވަންތަކަން ކުޑަވުމުގެ ސަބަބުންނެވެ. އޭރު ހުންނެވި ރަދުން "ތީމުގޭ ދަރިކޮޅުގެ ބޮޑު ރަސްގެފާނަށް ނިސްބަތްކޮށް ރަންނަ ނުވަތަ ރަތުނަ އާއި "މާރ" އަކީ ކޮން އެއްޗެއްކަން ނޭނގި ތިބެ އެ ދެ ޖުމްލަ އެއްކޮށް އެއް ޖުމްލައަކަށް ހަދައިގެން ދައްކާ "ރަންނަމާރީ" ގެ ވާހަކައަކީ މީގެ މިސާލެކެވެ.އެއީ އެ މީސްމީހުންގެ އިސްލާމީ ޢަގީދާގެ ބަލިކަށިކަމާއި އިސްލާމީ ވަންތަކަން ކުޑަކަމުގެ ދަލީލެކެވެ. ދެ ދުނިޔޭގެ ބާއްޖަވެރިކަމުގެ ނަޞީބުކަމަށްވާ އިސްލާމީ ހިދާޔަތުގެ އަލިކަން ރާއްޖޭގެ ރައްޔިތުންނަށް ލިބުމުގައި އެންމެ އިސް އެއް ދައުރެއް އަދާކުރެއްވުމަށް މިންވަރުކުރެއްވި އެ ދުވަސްވަރު މިރާއްޖޭގައި ހުންނެވި ރަދުންނަށް ނުނިޔަތްލައި، އެ ރަދުންނަށް ނިސްބަތްކޮށް ކަމުގެ މުޅި އަޞްލު އޮޅިގެންދާ ގޮތަށް ދައްކާ ވާހަކަތަކެކެވެ.\nއެންމެބޮޑަށް ކަންބޮޑުވާން ޖެހޭ ކަމަކީ، މިކަމާބެހޭ މުއައްސަސާއިން، މި އިސްލާމީ ދިވެހި އުންމަތުގެ ރައްޔިތުންގެ ފައިސާ ޚަރަދުކޮށްގެން އެކުރެވުނު ހޭދަ އާއި މެދުގައެވެ. އަޅުގަނޑު ދަންނަވާނީ، އެކަން އެ ގޮތަށް ކުރެވިގެން އެ ދިޔައީ އެ މުއައްސަސާއަށް އޮޅުވާލި އޮޅުވާލުމެއްގެ ތެރެއިން ކަމުގައެވެ. އެފަދަ އޮޅުވުމެއްގެ ބޭނުމަކީ ކޮބައިކަން އެންމެ މޮޅަށް ދެނެވޮޑިގަންނަވާނީ ﷲ ސުބްޙާނަހޫ ވަތަޢާލާ އެވެ. ދެން އެ ކަމެއް ކުރި ފަރާތެކެވެ. އަޅުގަނޑުގެ ހިތުގައި އުފެދޭ ސުވާލަކީ، މާތްވެގެންވާ އިސްލާމް ދީން ނުވަތަ ރަސޫލުކަމާއިގެން މުޙައްމަދު ބިން ޢަބްދުﷲ ފޮނުއްވި ދުވަސްވަރު ޢަރަބި ދުނިޔޭގައި ކަންކަން ހުރިގޮތް ފަހެ ނުދަންނަނީ ބާއެވެ؟\nކޮންމެއަކަސް ތީމުގޭ މަހާކަލަމިންޖާ ކުރިން ހުންނެވި ޣައިރުދީނުގެ ސަބަބުން އެ ރަދުންނަށް ނުބައި ބަސް ރައްދުކުރުމަށް އަޅުގަނޑުމެންނަށް އޮތީ ކޮން ޙައްޤެއްތޯއެވެ؟ އަޅުގަނޑުމެންނަން މުހިންމީ އިސްލާމް ދީން ޤަބޫލުކުރުމަށް ފަހު، އެރަދުން އާދެ! މުޙައްމަދު ބިން ޢަބްދިﷲ ރައްޔިތުންނާއި މެދުގައި ބެހެއްޓެވި އޯގާތެރިކަމާއި، ދަރުމަވަންތަ ވެރިކަމެކެވެ. އޭނާއަށް ވެރިކަން ލިބިވަޑައިގަތް އިރު، އޭނާ ހުންނެވީ ޣައިރުދީނުގައެވެ. ނަމަވެސް އަވަހާރަވީއިރު ހުންނެވީ މާތްވެގެންވާ އިސްލާމް ދީނުގައެވެ. ވެރިކަން ލިބިވަޑައިގެންނެވި ގޮތަށްވުރެ އަޅުގަނޑުމެންނަށް މުހިންމީ ވެރިކަން ކުރެއްވި ގޮތެވެ. މިދަރިފަސް ކޮޅުގެ ވެރިކަން ނިމި ޢުމަރުވީރު ދަރިކޮޅު ފެށުނު އިރު (މަދުތަނެއް ފިޔަވައި) މިރާއްޖޭގެ ކަންކޮޅުތަކަށް އިސްލާމް ދީން ގާތްގަނޑަކަށް ހެން ފެތުރި ޢާއްމު ވެއްޖެއެވެ. އެތައް މިސްކިތެއްވަނީ ބިނާކޮށްފައެވެ. ބުދުދީނުގެ ނުވަތަ އެނޫން ވެސް ޣައިރު ދީނެއްގެ އާސާރެއް މިރާއްޖޭގެ ފަސްގަނޑުމަތީގައި ޣައިރުދީންތަކުގެ ވަޙްދަތެއްގެ ގޮތުގައި ނުވަތަ މުޤައްދަސް ތަނެއްގެގޮތުގައި ނުބަހައްޓަވައެވެ. ކުރިން އަޅުކަންކުރަން ބޭނުންކުރި ތަނެއް ފެންނާން ހުއްޓަސް އެތަނަކީ، މުޤައްދަސް ތަނެއްގެ ގޮތުގައި ދެކޭ އެއްވެސް ބަޔަކު ތިބިކަމެއް ތާރީޚީ ލިޔުމަކުން އެނގޭކަށް ނެތެވެ.\nމިރާއްޖޭގެ އަހުލުތަކުން މިއަދު މިފަޚްރުވެރިވާ ލޯމާފާނުންތައް ލިޔުއްވީ ވެސް ތީމުގޭ ދަރިކޮޅުން ވެރިކަންކުރެއްވި ރަސްރަނިންނެވެ. މިސްކިތްތައް ބެލެހެއްޓޭނޭ ގޮތަށް އެ ތަންތަނަށް ދާއިމީ ޚަރަދުބަރަދު ލިބޭނޭ ގޮތްތަކާއި، މީހުންވެސް ވަނީ ކަނޑައަޅުއްވާފައެވެ. މި ކަންކަން މި ގޮތަށް ހަމަޖެއްސަވައި މި ކަންކަމަށް އެ ދުވަސްވަރުގެ ވަޒީރުންނާއި، އުއްތަމަ ފަނޑިޔާރު ވަނީ ހެކި ކުރައްވާފައެވެ. ޒަމާނީ ތަރައްޤީއާ އެކު، ޙާލަތު ބަދަލުވެފައި ވިއަސް މިއަދުވެސް އެ ކަންކަން ކުރަމުން ގެންދަނީ ދާދި އެއްގޮތަކަށެވެ.\nތީމުގޭ ދަރިކޮޅުގެ ރަސްކަން ނިމުމަށްފަހު ދެން ފެށުނީ ޢުމަރުވީރު ދަރިކޮޅުގެ ރަސްކަމެވެ. މި ދަރިކޮޅުގެ ބަފައިފުށް ގުޅިފައިވަނީ އިންޑިއާ ބަންގާޅުގެ ބޭކަލެއްކަމަށްވާ ޞަލާޙުއްދީން ޞާލިޙު އާއި އެވެ. މައިފުށް ގުޅިފައިވަނީ ތީމުގޭ ދަރިކިޅުން އެންމެ ފަހަށް ހުންނެވި ރަދުންގެ އަނބިކަނާ އާއި އެވެ. މިކަމުގައި އަޅުގަނޑު ދެކޭގޮތް ކުޑަކޮށް ތަފާތެވެ. އަޅުގަނޑު ދެކޭގޮތުގައި އެ ކަމަނާ އަކީވެސް ތީމުގޭ ދަރިކޮޅުގެ ރަސްމަތިފުށުގެ ބޭފުޅަކަށްވުމުގެ އައުލާކަން ނުހަނު ބޮޑެވެ. މިހެން ދެންނެވީ، އެ ދުވަސްވަރު ރާއްޖޭގެ އާބާދީގެ ކުޑަކަމާއި، ކައިވެނިކުރުމުގައި އިސްކަން ދީފައިވާ "ކުފޫ" ހަމަވުމުގެ މިންގަނޑަށް ރިޢާޔަތްކޮށްފައެވެ. މިކަން ކޮންމެގޮތަކަށް އޮތްކަމަށް ވިއަސް ޢުމަރުވީރު ދަރިކޮޅުން ރަސްކަންކުރެއްވި ރަސްރަނިންގެ ތެރެއިން ވެސް ރަނގަޅު ކަންކަމާއި، ނުރަނގަޅު ކަންކަން ފެންނާން އެބަހުއްޓެވެ. އެ ގޮތުން ރެހެންދި ޚަދީޖާ ފުރަތަމަ ރަނިކަން ހޯއްދެވީ އެކަން އެންމެ ބޮޑަށް އަވްލާވެގެންވަނީ ތިމަންކަމަނާއަށޭ ވިދާޅުވެފައެވެ. އޭގެ ފަހުން ދެ ފަހަރަށް ރަނިކަން ހޯއްދެވީ އެ ކަމަނާގެ ދެ ފިރިކަލުން ޤަތުލުކޮށްކަމަށް ތާރީޚުގައި ބަޔާންކޮށްފައި ވާތީ، އެއީ ހަމައެކަނި ތާރީޚީ ޒިންމާއެއް ކަމަށް ބެލެވޭކަށް ނެތެވެ. މި ކަމަނާގެ ނިވާކަންކުޑަ ނުވަތަ ފޫޅުފުޅުން މަތި ނިވައި ނުކުރައްވާ ކަމަށް އެ އޮންނަ އޮތުން އެއީ ވެސް ހަމައެކަނި ތާރީޚީ ޒިންމާއެއްކަމަށް ނުބެލެވެއެވެ. އެ ކަމަކީ އެ ދުވަސްވަރުގެ އިތުރަށް ދާދި މިދާކަށްދުވަހާ ހަމަޔަތް އޮތް ކަމެއްކަމަށް ވިއަސް އެ ދުވަސްވަރު ފޫޅުފުޅުން މަތި ނިވައިކުރެއްވުމުން އެ ކަމަނާ ބަރީޢަ ވެވަޑައިގަތުން އެއީ ރާއްޖޭގެ ހުރިހައި އަންހެނުންނަށް ލިބުނު ހިތްވަރެއްކަމުގައި ނޫނީ ނުވާނެއެވެ.\nއެ ކަމަނާ ފަޤީރުންގެ ޙާލުބައްލަވައި އެ މީހުންނަށް އެހީތެރިކަން ފޯރުކޮށްދެއްވާ ކަން އެއީ ތާރީޚީ ޙަޤީޤަތެއްކަމަށް ނުވެ ނުދާނެއެވެ. އެންމެނަށް ވެސް އެނގޭނީ އެ ކަމަނާގެ ދީލަތިކަމާއި ހެޔޮފުޅުކަމެވެ. މިދެންނެވި ދީލަތިކަމަކީ، ތާއީދު ހޯއްދެވުމުގެ ދީލަތިކަމެއްކަމަށް ވެސް ބަޔަކު ބުނެފާނެއެވެ. އެހެންވިއަސް ވަރިހަމައެވެ. އެ ދީލަތިކަން އެއީ މިއަދުވެސް ތާއީދު ހޯދުމުގެ ދީލަތިކަމުގެ ޗޭނުގެ ބޮޅެކެވެ. ލިބޭ ބަޔަކަށް އަބަދުވެސް ލިބިލިބި ހުރެއެވެ. މަހުއެއްޗެތިކޮޅު ވެސް ލިބުނުބަޔަކަށް ވަނީ ލިބިފައެވެ. މިއީވެސް ޙަގީގަތުގެ ލޮލެވެ. ޙަގީގަތުގެ ލޮލަށްފެންނަ ފެނުމެވެ. ވެރިކަން ލިބުމާއި ވެރިކަންކުރުމުގެ ތެރެއިން ކަމެކެވެ. (ނުނިމޭ)\n15 މޭ 2014މ.


Dhuvasvee bappa ekaniveri nukuran kaiveni kohdheefi\nދުވަސްވީ ބައްޕަ އެކަނިވެރިނުކުރަން ކައިވެނި ކޮށްދީފި\n71 އަހަރުގެ މީހާ ކައިވެނި ކުރީ ހުވަފަތް އަންހެނަކާ\nފިރިމީހާ ނުވަތަ އަނބިމީހާ މަރުވުމުން ދެ ވަނަ ކައިވެންޏެއް ކުރުމަކީ އިންޑިޔާގެ މުޖުތަމައުތަކުގައި އަދިވެސް މީހުން އެހާ ބަލައިގަންނަ ކަމެއް ނޫނެވެ. އަދި މިގޮތަށް ކައިވެނިކުރާ މީހުންނަށް ފުރައްސާރަކޮށް މަލާމާތް ވެސް އަވަށްޓެރިންނާއި ދެކެ ފަރިތަ މީހުންގެ ފަރާތުން ކުރިމަތިވެ އެވެ. އަދި ގާނޫނީ ގޮތުން ވެސް މި މީހުންނަށް ބައެއް މައްސަލަތަކާ ކުރިމަތިވެ އެވެ.\nޒުވާނަކަށް ވިޔަސް ދުވަސްވީ މީހަކަށް ވިޔަސް ހަޔާތުގެ ދަތުރު އެކަނިވެރި ކަމާއެކު ކަޑައްތު ކުރުމަށް ވުރެ ބައިވެރިޔަކާއެކު ކަޑައްތު ކުރުމަކީ އިންސާނީ ހައްގެކެވެ. އިންޑިޔާގެ ރަށަކަށް ނިސްބަތްވާ 71 އަހަރުގެ މި ފިރިހެންމީހާ ދެ ވަނަ ކައިވެންޏެއް ކުރީ އެހެންވެ އެވެ.\nމި މީހާގެ ކައިވެނި ކޮށްދިނުމުގައި އެންމެ އިސް ރޯލެއް ކުޅެފައިވަނީ އޭނާގެ އަންހެން ދަރިފުޅު އަދިތީ އެވެ. ބައްޕަގެ ދެ ވަނަ ކައިވެނީގެ ފޮޓޯތައް ސޯޝަލް މީޑިއާގައި ޝެއާ ކުރަމުން އަދިތީ ބުނެފައިވަނީ އޭނާގެ މަންމަ މަރުވެ ބައްޕަ ހުވަފަތްވީތާ މިހާރު ފަސް ވަރަކަށް އަހަރު ވެއްޖެ ކަމަށެވެ.\nއަދި ހުވަފަތް ވުމުގެ މާނައަކީ ހަޔާތުގެ ބާކީ އޮތް ދުވަސްތައް އެކަނިވެރިކަމާއެކު ހޭދަކުރުން ނޫން ކަމަށް ފޮޓޯތަކާއެކު އަދިތި ޓުވިޓާގައި ޝެއާކުރި މެސެޖެއްގައި ވެއެވެ.\nމި ފޮޓޯތައް ޓުވިޓާގައި ވައިރަލްވެ ވަރަށް ގިނަ ބަޔަކު ވަނީ މިއީ އަދިތީ ވަރަށް ރަނގަޅަށް ކުރި ކަމެއް ކަމަށް ބުނެ މިކަމަށް ތާއީދުކޮށް ކޮމެންޓުތައް ކޮށްފަ އެވެ. އަދި އަލަށް ކައިވެނިކުރި ދެމަފިރިންނަށް ހެޔޮ އެދުމާއި ތަހުނިޔާ ފޮނުވި މީހުން ވެސް ވަރަށް ގިނަ އެވެ.\n"އަހަރެންގެ 71 އަހަރުވީ ބައްޕަ ހުވަފަތްވީތާ ފަސް އަހަރު ފަހުން ދެ ވަނަ ފަހަރަށް ކައިވެނިކޮށްފި. ބައްޕަ ކައިވެނި ކުރީ ވެސް ހަމަ އޭނާ ގޮތަށް ހުވަފަތް ވެފައި ހުރި މީހަކާ. ބައްޕަ ދެ ވަނަ ކައިވެންޏެއް ކުރަން އަހަރެން އަބަދުވެސް ބޭނުންވި. ސަބަބަކީ އެކަނިވެރިކަމާއެކު އެއްވެސް މީހަކު ދިރިއުޅެން ޖެހޭނެކަމަށް އަހަރެން ގަބޫލުނުކުރާތީ. ކޮންމެ މީހަކަށް ވެސް ބައިވެރިޔަކާއެކު ދިރިއުޅުމުގެ ހައްގު އޮންނަން ޖެހޭނެ،" އަދިތީގެ ޓުވީޓުގައި ލިޔެފައި ވެއެވެ.\nނަމަވެސް ބައްޕަގެ ދެ ވަނަ ކައިވެންޏަށް ކުރަން ޖެހުނު މަސައްކަތްތައް ވަރަށް އުނދަގޫކަމަށް އަދިތީ ބުންޏެވެ.\n"ހުރިހާ ކަމެއް ވެސް ވަރަށް އުނދަގުލުން ކުރެވުނީ. ސަބަބަކީ ދެ ވަނަ ކައިވެންޏެއް ކުރުމާ މެދު އިންޑިޔާގެ ގާނޫނުތަކުގައި ކަނޑައެޅިގެން ވަކި ގޮތެއް ބަޔާން ކޮށްފައި ނެތީމަ. އަނެއްކޮޅުން ބައްޕަ ދެ ވަނަ ކައިވެންޏެއް ކުރަން އުޅޭކަން އެނގުމުން ބައެއް އަންހެނުން އޮޅުވާލައިގެން ބައްޕަ އަތުން ފައިސާ ހޯދަން މަސައްކަތް ކޮށްފައިވޭ. އަދި މަކަރު ހަދައިގެން ބައްޕައަށް ލަނޑު ދޭން ވެސް މީހުން އުޅެފައިވޭ. ވީމާ ދެ ވަނަ ކައިވެންޏަކީ އަހަރެމެންގެ މުޖުތަމައު އެހާ ގަބޫލުކުރާ ކަމެއް ނޫންކަން އަހަންނަށް ވެސް ގަބޫލު ކުރެވޭ،" އަދިތީ ބުންޏެވެ.


ތ. ގުރައިދޫގައި ލޯންޗެއް ގޮވައި ދެ މީހަކު ފިހިއްޖެ\nތ. ގުރައިދޫގައި މިއަދު ލޯންޗެއް ގޮވައި އޭގައި ތިބި ބަޔަކު ފިހިއްޖެ އެވެ.\nބްރިޖުން ފުންމާލި މީހާ ސަލާތްކުރި ފުލުހުންނަށް ހިތްވަރު\nބ. ކެންދޫން ފުރައިގެން ކުޑަ ދޯންޏެއްގައި ކަނޑަށް ނުކުމެ އުޅެނިކޮށް ރޭ ގެއްލިގެން ހޯދި ވަކީލް އަބްދުﷲ އަލީ، ފެނުނީ ފަޅު ރަށުގައި ނިދިފައި އޮއްވައި ކަމަށް ކެންދޫ ކައުންސިލުން މިއަދު ބުނެފި އެވެ.\nDecember 07, 2019 26\nސައިކަލަކާއި ޕިކަޕެއް ޖެހި މިއަދު ހިނގި އެކްސިޑެންޓަކަށް ފަހު، ޕިކަޕްގެ ޑްރައިވަރަށް މަރުގެ އިންޒާރުދިން މީހަކު ހައްޔަރުކޮށްފި އެވެ.\nހުޅުމާލޭގައި ހަދަމުން އަންނަ އިމާރާތެއްގެ ދެ ވަނަ ބުރިން ވެއްޓި ބިދޭސީ އަކަށް މިއަދު އަނިޔާވެއްޖެ އެވެ.


ޙުސައިން އަފްޝަން4ޖޫން 2020 22:31\nގުޅީފަޅު ހިއްކުމުގެ ތެރެއިން\nގުޅީފަޅު ހިއްކުމުގެ މަޝްރޫޢާ ގުޅޭ ގޮތުން ތިމާވެށި ހިމާޔަތްކުރުމަށް މަސައްކަތްކުރާ ޖަމްޢިއްޔާއެއް ކަމުގައިވާ ސޭވް މޯލްޑިވްސުން ރައްޔިތުން މަޖިލިހަށް ފޮނުވި ސިޓީ އެމަޖިލިހުގެ ތިމާވެއްޓާއި މޫސުމީ ބަދަލުތަކާ ބެހޭ ކޮމިޓީއަށް ލިބިފައިނުވެއެވެ.\nތިމާވެއްޓާއި މޫސުމީ ބަދަލުތަކާ ބެހޭ މަޖިލިހުގެ ކޮމިޓީން ޖޫން މަހުގެ 1 ވަނަ ދުވަހު ބޭއްވި ޖަލްސާގައި ގުޅީފަޅުގެ މަޝްރޫޢާ ގުޅޭ ގޮތުން މަޖިލިހަށް ލިބިފައިވާ ސިޓީތައް އިއްވާފައިވެއެވެ. އެގޮތުން ރައްޔިތުން މަޖިލިހުގެ ރައީސް، ރައީސް މުޙައްމަދު ނަޝީދު އިސްކޮށް ހުންނަވައި އުފެއްދަވައި ހިންގަވާ މޯލްޑިވްސް ކޮރަލް އިންސްޓިޓޫޓުން ފޮނުވި ސިޓީއަކާއި ރައްޔިތުން މަޖިލިހުގެ ވިލިމާލެ ދާއިރާ މެންބަރު އަޙްމަދު އުޝާމު ފޮނުއްވި ސިޓީއެއް ކޮމިޓީގައި އިއްވަވައި އެސިޓީތަކާ ގުޅޭ ގޮތުން ބަހުސްކޮށް މެންބަރުން މަޝްވަރާކުރައްވާފައިވެއެވެ.\nނަމަވެސް ގުޅީފަޅު މަޝްރޫޢާ ގުޅޭ ގޮތުން ސޭވް މޯލްޑިވްސްގެ ފަރާތުން މަޖިލިހުގެ ރައީސް ރައީސް ނަޝީދަށް އެޑުރެސްކޮށް ލިޔެ ފޮނުވި ސިޓީ އެބައްދަލުވުމުގައި އިއްވާފައިނުވެއެވެ. އެސިޓީގައި ގުޅީފަޅު ހިއްކުމަށް ހިންގާ މަޝްރޫޢުގެ ސަަބަބުން ތިމާވެއްޓަށް ލިބޭ ގެއްލުންތައް ފާހަގަކޮށް އެމަޝްރޫޢު ހުއްޓައިލުމަށް ގޮވާފައިވެއެވެ.\nއެސިޓީގައި ފާހަގަކުރި ގޮތުގައި މިދަނޑިވަޅަކީ ރާއްޖެއަށް ކޮވިޑް-19 ވަބާގެ ސަބަބުން އިޤުތިޞާދީ ދަތިކަމެއް މެދުވެރިވެ، ރައްޔިތުންގެ ފުދުންތެރިކަމަށް ވަރަށް ބޮޑަށް އަސަރުކޮށްފައިވާ ދަނޑިވަޅެކެވެ. އަދި މޫސުމަށް އަންނަ ބަދަލުތަކުން ރާއްޖެއަށް ކުރާ ނޭދެވޭ އަސަރުތައް އެނގި ތިބެ، ބޮޑެތި ދަރަނީގެ ލޯނުތައް ނަގައިގެން ތިމާވެއްޓަށް އިޢާދަނުކުރެވޭ މިންވަރުގެ ގެއްލުން ލިބޭ މަޝްރޫޢުތައް ހިންގާއިރު އެކަން މަޖިލިހުން ނުހުއްޓުވުމަކީ ވަރަށް ބޮޑަށް ކަންބޮޑުވާ ކަމެއް ކަމުގައިވެސް ބުނެފައިވެއެވެ.\nގުޅީފަޅު މަޝްރޫޢުގެ ތިމާވެށީ އަސަރުތައް ދެނެގަތުމަށް ހެދި ދިރާސާއިން މިމަޝްރޫޢުގެ ސަބަބުން ރާއްޖޭގެ ޤުދުރަތީ ތަރިކަތަކުގެ ތެރޭގައި ހިމެނޭ ޑައިވު ސްޕޮޓުތަކަށް ބޮޑެތި ގެއްލުން ލިބޭނެ ކަމަށް ބުނެފައިވާ ކަމުގައާއި މަޝްރޫޢުގެ ސަބަބުން ފަތުރުވެރިކަމާ ގުޅިފައިވާ ކުދި އެތައް ވިޔަފާރިއަކަށް ނޭދެވޭ އަސަރުކުރާނެ ކަމަށްވެސް ފާހަގަކޮށްފައިވެއެވެ.\nސޭވް މޯލްޑިވްސްގެ ސިޓީގައި އިތުރަށް ބުނެފައިވަނީ ފަޅުތަކާއި ފަރުތަކަކީ ރާއްޖޭގެ ޤުދުރުތީ ރައްކާތެރިކަން ކަމަށްވެފައި، ފަޅުތަކުގެ ނިޒާމުގައިވާ ދިރުންތަކަކީ އިޤުތިޞާދުގެ އަސާސްކަމަށްވާއިރު އެކަންކަމަށް އިޢާދަނުކުރެވޭ މިންވަރުގެ ގެއްލުން ލިބޭ ގޮތަށް ރާއްޖެ ތަރައްޤީކުރުމަކީ ބުއްދި ޤަބޫލުކުރެވޭ ގޮތެއް ނޫން ކަމަށެވެ. އަދި މިހާރު މިއޮތް އިޤުތިޞާދީ ޙާލަތަށް ރިޢާޔަތްކޮށް ގުޅީފަޅު މަޝްރޫޢު ހުއްޓުވައި ސަރުކާރު ޖަވާބުދާރީކުރުވުމަކީ މަޖިލިހުގެ ޒިންމާއެއް ކަމުގައިވެސް އެސިޓީގައި ބުނެފައިވެއެވެ.\nސަރުކާރު މަޖިލިސް ބިން ހިއްކުން ގުޅީފަޅު ތިމާވެށި މަޝްރޫޢު


“އޭނަ ކީއްކުރީ؟” ހައިރާންވެފައި އަހަރެން އެހީމެވެ.\nއަހަންނަށް ދީމާ އެނގެނީ ވަރަށް ކުޑަކޮށެވެ. ދީމާއަކީ އާދައިގެ ކުއްޖެއް ނޫނެވެ. ކޮންމެ ފަދަ ޖަވާބަކަށް ވެސް އަހަރެން ހުރީ ތައްޔާރުވެގެންނެވެ.\n“މިއަދު އަހަރުމެން ދިޔައީ ވިލިނގިއްޔަށް،” މަންމަ ކިޔައިދިނެވެ. “އެއްކަލަ މި ގެއަށް އާދެއެއްނު ފާޒިރާއެއް. އޭނަގެ ދަރިފުޅު މީހަކާ އިންނާތީ ވިލިނގިއްޔަށް ދާންވެގެން ދިޔައީ. ދަރިފުޅުގެ ބައްޕަ ވެސް ދިޔަ. އަހަރުމެން ފެރީޓާމިނަލަށް ދިޔައިރު ޓިކެޓު ކިޔު ވަރަށް ދިގު. އެހެންވެ މަޑުކޮށްލައިގެން ތިބީ. ތިއްބާ ދީމާ ޓަސްލާފަ އެ ތަނުގަ ހުރި ޑަސްބިން މަތީގަ ޖައްސާލައިފި. ކިހާ ލަދެއް ގަންނާނެ. ދަންނަ ބައިވަރު މީހުން ތިބި.”\nމަންމަ ބުނީ އަހަރެން އުންމީދުކުރި ކަހަލަ ކަމެއް ނޫނެވެ. އެއްގޮތަކުން ބަލައިފިއްޔާ ބޮޑުކަމެއް ވެސް ނޫނެވެ. ލަދުވެތިކަމެއް ކަމަށް އަހަރެން ގަބޫލުކުރަމެވެ.\n“ދެން މަންމަ ބުނި ނަމަ ފައިބާށޭ، ހަޑިކަމެކޭ!” އަހަރެން ބުނީމެވެ.\n“ހީވޭތަ ނުބުނެ ހުންނާނެހެން؟” ހިތްހަމަނުޖެހިފައި މަންމަ ބުންޏެވެ. “ދީމާ ބުނީ އެ އޯކޭވާނެޔޯ! ކީކޭ ދެން ބުނާނީ؟ އެ ކަހަލަ ކަންތައް ކިހިނެއް އޯކޭވާނީ؟ ބުރުގާއަޅައިގެން ހުރި އަންހެންކުއްޖެއް. އެންމެން ތިބީ ބަލަން. ލަދުން ކިރިޔާ ހަލާކުނުވީ.”\nވަރަށް ގިނަ ވާހަކަދައްކައިގެން މަންމައަށް ވިސްނައިދެވޭތޯ ބެލީމެވެ. މަންމަގެ ނަޒަރުގައި އެއީ ހުތުރުކަމެކެވެ. ވީކަމެއް ވީއެވެ. ދެވަނަ ފަހަރަށް އެ ކަހަލަ ކަމެއް ތަކުރާރުވެގެން ނުވާނެއެވެ. އަހަރެން ގާތުގައި ބުނީ ދީމާއަށް ނަސޭހަތްދިނުމަށެވެ. މަންމަޔާ ވާހަކަދައްކައި ނިންމައިފައި ދީމާއަށް ގުޅީމެވެ. އަހަރެން ވާހަކަދެއްކީ ވަރަށް އޯގާތެރިކޮށެވެ.\n“މިހާރު ހަންނާނަށް ވެސް މަންމަ ގުޅީ؟” ދީމާ ހިތްހަމަނުޖެހުނެވެ. “އެ ވަރު ކަމަކާ ޖެހޭތަ ހަންނާނަށް ގުޅަން. އަހަރެން ފައިވާޅުވީ. އެހެންވެ އިށީނދެލީ. ކޮބައިތަ މައްސަލައެއް؟”\nދީމާއަކީ ޒުވާން ކުއްޖެކެވެ. އޭނާގެ ސިކުނޑިއަށް ވަނީ ފުން އަސަރުތަކެއް ކޮށްފައެވެ. އެކަމަކު އެ ކަން އެނގެނީ އަހަންނަށެވެ. އަހަރެންގެ މައިންބަފައިންނަކަށް ނޭނގޭނެއެވެ. އެންގޭކަށް ވެސް ނެތެވެ.\n“ތަނެއްގަ އިށީނދެލުމަކީ މައްސަލައެއް ނޫނޭ ދީމާ،” ކުޑަކުއްޖަކަށް ވިސްނައިދޭހެން ދީމާއަށް ވިސްނައިދިނީމެވެ. “އެކަމަކު ކުރިން ވެސް އަހަރެން ބުނީމެއްނު މަންމަމެންގެ ވާހަކަ. މިހާރު ފެނިފަ ހުންނާނީ. އަހަރެންގެ އަނބިމީހާ އެ ކަހަލަ ކަމެއް ކުރީމަ މަންމަމެން ލަދުގަންނާނެއްނު! ދޯ! ދީމާއަށް އެނގޭނެ ދީމާ ދެކެ މަންމަޔާ ބައްޕަ ވެސް ކިހާ ލޯބިވާކަން. އަހަރެން ބޭނުމެއް ނޫން އެ ލޯބިން ފުކެއް ވެސް އުނިވާކަށް. އެހެންވެ މި ބުނެލީ.”\nއަހަރެން ދެއްކި ވާހަކަ ދީމާ އަޑުއެހިއެވެ. ގަބޫލުކުރިއެވެ.\n“އެކަމަކު މަންމަމެން ލަދުގަންނާނެ ކަންތަކާއި ނުގަންނާނެ ކަންތަކުގެ ލިސްޓެއް ނެތި ކިހިނެއް އަހަރެން ކިނބިއްސެއް ވެސް އަޅާނީ؟” ދީމާ ސުވާލުކުރިއެވެ. “ދެން ބަލާނަން ވީހާ ވެސް ރަނގަޅަކަށް އުޅެވޭތޯ.”\nދީމާ ބުނީ ތެދެކެވެ. އަހަންނަށް އެ ކަން ވިސްނެއެވެ. ދީމާ އުޅެބޮޑުވި މާހައުލާއި އަހަރެންގެ މައިންބަފައިންގެ މާހައުލު ވަރަށް ތަފާތެވެ. އަހަރެން ޖެހުނީ އަކުރުމަތީ އަކުރު އަޅައިދޭށެވެ. އަހަރެންގެ މައިންބަފައިން ނުރުހޭނެހެން އަހަންނަށް ހީވާ ހުރިހާ ކަމެއް ދީމާއަށް ކިޔައިދިނީމެވެ. އަހަންނަށް ވިސްނުނު ގޮތުގައި، އިނދެގެން ގެންނަ މީހާ މައިންބަފައިން ގާތުގައި ބެހެއްޓުމަކީ ސިކުނޑިއަށް ތުރާވާނެކަމެކެވެ. ދެބައިމީހުންގެ މައްސަލަތައް ހައްލުކޮށްފައި އަދި އެންމެން އެކުގައި އުޅެވޭނެ ކަހަލަ މާހައުލެއް ވެސް ތަނަވަސްކޮށްދޭން ޖެހެއެވެ. އެއީ ފަސޭހަކަމެއް ނޫނެވެ. ވަޒީފާގައި ގިނަ ވަގުތު ގެއިން ބޭރުގައި އުޅެންޖެހޭ އަހަރެން ކަހަލަ މީހަކަށް ވަކީން އުނދަގޫކަމެކެވެ. އަހަންނަށް އަންނާނީ ފޯނުކޯލެކެވެ. ބަލަންޖެހޭނީ ކަންފަތުންނެވެ. އެހެނަސް އެ ނޫން ގޮތެއް އަހަންނަކަށް ނެތެވެ. ދެ ފަރާތުގައި ވެސް އަހަރެން ލޯބިވާ މީހުންނެވެ.\nޖެހުނު ކުޑަކުޑަ މައްސަލަ ހައްލުކުރީ، އަހަރެން ހިތުން ވަރަށް މޮޅަށެވެ. އެކަކާ ދިމާއަށް ވެސް ބާރަށް އެއްޗެއް ނުބުނެ، އޯގާތެރިކަމާ އެކުގައި ވިސްނައިދީގެންނެވެ. އެކަކު ހިތުގައި ވެސް ކަޅު ލައްގަނޑެއް ނުޖެހެއެވެ. އެހެނަސް ކަޅު ތިއްކެއް ޖެހުނެވެ. އަހަރެންގެ ލޮލަކަށް އެ ތިއްކެއް ނުފެނެއެވެ. އެ ގޮތުގައި ހޭދަވީ އެންމެ ދެ ދުވަހެވެ. އަނެއްކާ ގެއިން ފޯނުކޯލެއް އައެވެ. އެ ފަހަރު ގުޅީ ބައްޕައެވެ. ގަޑިން އޭރު ރޭގަނޑު އަށެއްޖަހަނީއެވެ. ބައްޕަ ހިތުން ބައްޕަ ހުރީ ވަރަށް ހަމަޖެހިފައެވެ. އެހެންނަމަވެސް އެއީ އަހަރެންގެ ބައްޕައެވެ. ރުޅިއައީމައި ބައްޕަ ބޭނުން ކުރާ ލަފުޒުތަކާއި، ރުޅިއައިކަން ނާންގަން ބައްޕަ ބޭނުންކުރާ ލަފުޒުތައް އަހަރެންނަށް އެނގެއެވެ. ބައްޕަ ފުރަތަމަ ވެސް ވާހަކަ ފެށީ އަހަރެން ތުލުސްދޫގައި ކުރާ މަސައްކަތްތަކާ ބެހޭގޮތުންނެވެ. އަހަންނަކީ އޮފީސްކަންކަމުގައި އިރުއިރުކޮޅާ ރަށްރަށަށް ދާ މީހެކެވެ. ކުރަނީ ކީއްކަން ބައްޕައަށް އެނގޭނެއެވެ. ހިތަށްއެރިއެވެ. ކޮންމެވެސް ކަމެއް ގޭގައި ހިނގައިފިއެވެ.\n“ކިހިނެއްވީ ބައްޕާ؟” އަހަރެން އެހީމެވެ. “އަނެއްކާ ވެސް ދީމާ ކަމެއްކުރީތަ؟”\nއަހަރެންގެ ކުޅަދާނަކަން އެނގުމުން ބައްޕަ ކޮންމެހެން ތަރުވާޒު ދިގުކުރާކަށް ނަހަދައެވެ.\n“ހައްތާ ވެސް ދަރިފުޅަށް އުނދަގޫ ނުކުރަން ބައްޕަ އުޅުނީ،” ބައްޕަ ވަރަށް އާދައިގެ ރާގެއްގައި ބުންޏެވެ. “އެކަމަކު މިހާރު އެހެރަ އަށެއްޖެހީ. ދީމާ ހަވީރު ނުކުތް ގޮތަށް އަދިވެސް ގެއަކަށް ނާދޭ. ވީ ތަނެއް އަންގާލީކީ ނޫން. ދަމުން ބުނީކީ ނޫން. އަޅެ ދެރަކަމެއް ވެއްޖެއްޔާ ދަރިފުޅު ވެސް ހިތަށްއަރާނެ ބައްޕަ ކީއްވެހޭ ނުބުނީ. ނޫންތަ؟ މިހާރު މަންމަ ކިތަންމެ ފަހަރަކު ގުޅައިފި. ފޯނެއް ނަގަނީކީ ނޫން. ދަރިފުޅަށް އެނގޭތަ އޭނަ ވީ ތަން؟”\nދީމާ ދުވަހަކު ވެސް އެހެނެއް ނަހަދައެވެ. ކޮންމެ ތާކަށް ދިޔަސް، ކޮންމެވެސް އެކަކު ގާތުގައި ބުނެލާނެއެވެ. އެހެނަސް އެ ފަހަރު އަހަރެން ގާތަކު ވެސް ނުބުނެއެވެ. ހަނދާންނެތުނީކަމަށް ވެސް ވެދާނެއެވެ. އަހަރެން މަސައްކަތްކުރީ މައްސަލަ ފިނިކުރާށެވެ.\n“އާނ! ރަށުން ތިމާގެ ބަޔަކު އައިސްގެން އެ މީހުންނާ ބައްދަލުކުރަން ދިޔައީ،” އަހަރެން ދޮގުހެދީމެވެ. “ބައްޕަޔާ މަންމަ ވެސް ނަމާދަށް ހުރީމަ ނުބުނެވުނިއްޔޯ. އަސުރު ވަގުތުއެއްނު ނުކުތީ.”\n“ނޭނގޭނެއްނު!” ބައްޕަ އެހެން ބުނިއިރު މަންމަ ކޮންމެވެސް އެއްޗެއް ބުނި އަޑު އަހަންނަށް އިވުނެވެ. “އަޅެ ފަހުން ވެސް ގުޅާލި ނަމަ ދޯ.”\nބައްޕަ ލައްވާ ފޯނުކުރުވީ މަންމައެވެ. މައްސަލަ އިތުރަށް ބޮޑުނުކޮށް މަންމަ ގުޅި ނަމަ މާ ރަނގަޅުވީހެވެ. އެ ކަމަށް ވުރެ ބޮޑަށް އަހަރެން ކަންބޮޑުވީ ދީމާ ދިޔަ ތަނެއް ނޭނގުނީމައެވެ. ވަގުތުން ދީމާއަށް ގުޅީމެވެ. ފޯނެއް ނުނެގިއެވެ. ދެ ފަހަރު ގުޅީމެވެ. ތިން ފަހަރު ގުޅީމެވެ. ފޯނެއް ނުނެގިއެވެ. ދެނެއް އަހަރެން ނުގުޅަމެވެ. ވަރަށް ގިނަ ފިކުރު ސިކުނޑީގައި އެނބުރުނެވެ. ގޭގައި މައްސަލައެއް ޖެހުނީ ހެއްޔެވެ؟ ދީމާ ގެއިން ނުކުތީ ހެއްޔެވެ؟ ނުވަތަ ދީމާގެ ނުފެންނަ ފަރާތެއް ފޮރުވިފައި ވަނީ ހެއްޔެވެ؟ އަހަރެން ހިތުން އަހަރެން ދީމާއަށް ކަންތައް ކުރަމުންގެންދިޔައީ ވަރަށް ރަނގަޅަށެވެ. ވަރަށް ލޯބިންނެވެ. ބަދަލުގައި ދީމާ ވެސް ހަމަ އެހާ ތެދުވެރި ލޯތްބެއް އަހަންނަށް ދިނެވެ. ހީކުރަމުންއައީ އެހެންނެވެ.\nނުވައެއް ޖަހަން އުޅެނިކޮށް ދީމާ ގުޅިއެވެ. އަހަރެން ފޯނުނެގީމެވެ.\n“ކޮންތާކު ތި އުޅެނީ؟” އަހަރެން ސުވާލުކުރީ ވަރަށް އޯގާތެރިކޮށެވެ.\n“ތިމާގެ ބޭބެޔަކާ އެއްކޮށް ބޭރުގަ މިއުޅެނީ.” ދީމާ ޖަވާބު ދިންލެއް އަވަސްކަމާއި ރާގުން ހީވަނީ އެހެން މީހަކު ލިޔެދީފައިވާ ފޮޅުވަތެއްހެންނެވެ.\nއަހަރެންގެ ކަންފަތުގައި ހަރުލީ ދީމާގެ ޖަވާބެއް ނޫނެވެ. ޖަވާބުދީ ނިމުމުން މަޑުމަޑުން އިވުނު ފިރިހެން އަޑެވެ. ދުރުދުރުން އިވުނު މިޔުޒިކުގެ އަޑެވެ. ތަނުގެ ހަމަހިމޭންކަމެވެ. އެކަމަކު ވެސް ޝައްކުކުރާކަށް ބޭނުމެއް ނުވިއެވެ. ދީމާއަކީ އަހަރެން ދެކެ ލޯބިވި ކުއްޖެކެވެ. އަހަންނާ ކައިވެނިކުރަން ބޭނުންވެގެން ކައިވެނިކުރި ކުއްޖެކެވެ. އިސްނަގައި އަހަރެންނަށް ގުޅި ކުއްޖެކެވެ. ހިތް ގަބޫލުކުރަން ބޭނުންވީ ކުރިން ވެސް ގަބޫލުކުރާ ފަލްސަފާއެވެ. ލޯބީގެ ބަދަލުގައި ލިބޭނީ ލޯތްބެވެ. ވަފާތެރިކަމެވެ. ތެދުވެރިކަމާއި އޯގާތެރިކަމެވެ.\n“އެކަމަކު ބުނެލާފައެއްނު ދީމާ ދާންވާނީ،” އަހަރެން ވާހަކަދެއްކީ، އަބަދުވެސް ވާހަކަދައްކާ އޯގާތެރި ރާގުގައެވެ. “މަންމަމެން ކިހާ ކަންބޮޑުވާނެ. ބައްޕަ ނުގުޅާތަ؟”\n“އާނ އަހަރެންގެ ފޯނަކަށް ނުގުޅާ!” ދީމާ ވަރަށް ޔަގީންކަމާ އެކުގައި ބުންޏެވެ.\nއަހަރެން ހިތަށްއެރިއެވެ. ދޮގުހަދަނީ ކާކު ހެއްޔެވެ؟ ބައްޕަ ހެއްޔެވެ؟ ދީމާ ހެއްޔެވެ؟ އެކަމަކު އެ ތަހުގީގެއް ނުފަށަމެވެ. އަހަރެން ބެލީ މަސްލަހަތަށެވެ. މައިންބަފައިންނާއި އަނބިމީހާ ވެސް ރުއްސަން އަހަރެން ބޭނުމެވެ.\n“އެހެންތަ؟ ތި ވާނީ ނުބައި ނަންބަރަކަށް ގުޅުނީކަމަށް،” އަހަރެން ބުނީމެވެ. “ތިމާގެ ބޭބެޔޭ ތި ބުނީ ކޮން ބޭބެއެއް؟ ނަޒީހް؟”\nއެ ހިސާބަށް ވާހަކަ ދިޔައިރު އަހަރެންގެ ފޯނުން ބެޓެރި ހުލިވާކަމުގެ އިންޒާރު ދޭން ފަށައިފިއެވެ.\n“އުހުނ!” ދީމާ ބުންޏެވެ.\n“ވާހިދު؟ ރިއްފަތު؟” އަހަންނަށް އެނގޭ ތިން ނަން އަހަރެން ހަމަކޮށްލީމެވެ.\n“އުހުނ!” ދީމާ ޖަވާބުގައި ބުންޏެވެ.\nކުރު ޖަވާބެއްދީފައި ދީމާ ތަފުސީލު ނުދޭތީ އަހަރެން ކުޑަކޮށް ހިތްހަމަނުޖެހުނެވެ. ވަކި ހިސާބަކުން ސުވާލުކުރުން އަހަރެން ހުއްޓާލާނެހެން ދީމާއަށް ހީވީ ހެއްޔެވެ؟ ކުރިން އަހަރެން އެހެން ހަދާތީއެވެ.\n“އެއްބަޑުއެއްބަފާ މީހެއް ނޫން. ކަޒިންއެއް ނޫން،” އަހަރެންގެ ރާގު ބަދަލުވާން ފެށިއެވެ. “ބޮޑުބޭބެއެއް ނޫން. ދެން ކާކު ތި ތިމާގެ ބޭބެއަކީ؟ ރަށު މީހެއް؟”\n“އުހުނ!” ދީމާ އަނެއްކާ ވެސް ދިނީ ކުރު ޖަވާބެކެވެ. “އައްޑޫ މީހެއް.”\nއައްޑުއަކު ދީމާގެ ތިމާގެ މީހަކު ނުހުންނާނެއެވެ. އާއިލީ ގާތް އެކުވެރިއެއް ވެސް ނުހުންނާނެއެވެ. އެ ވަރު އަހަންނަށް އެނގެއެވެ. އެ ހިސާބުން ދެން ނުކުރަންވާ ޝައްކު އަހަންނަށް ކުރެވިއްޖެއެވެ.\n“އައްޑޫ މީހެކޭ؟ ދީމާ ތިމާގެ މީހަކު އައްޑޫގަ ހުންނަންވީ ކީއްވެ؟” ތަންކޮޅެއް ހަރުކަށިކޮށް އަހަންނަށް ބުނެވުނެވެ. “ކޮންތާކު ތި ތިބީ؟ ރެސްޓޯރަންޓެއްގަތަ؟ އޭނަ އެބައިން ދޯ ކައިރީގަ؟”\nދީމާ ފޯނުގެ މައިކު މަތީގައި އަތްއެޅިހެން އަހަންނަށް ހީވިއެވެ. ކޮންމެވެސް އެއްޗެއް ބުނިހެން ވެސް ހީވިއެވެ. އަހަރެން ދީމާއަށް ގޮވި ނަމަވެސް ދީމާގެ ޖަވާބެއް ނައެވެ. އެ ނުބައި ދަނޑިވަޅުގައި، ބެޓެރި ހުލިވެގެން އަހަރެންގެ ފޯނު ނިވުނެވެ.\nސިޓީ ކައުންސިލްގެ އަޣުލަބިއްޔަތު ލިބިއްޖެ ނަމަ، މާލޭގެ ރައްޔިތުންނަށް ހިނިތުންވުން ގެނެސްދޭނަން: މުއިއްޒު


ގިގްސް ކޯޗަކަށްވާން ބޭނުންވުން\nމެންޗެސްޓާ ޔުނައިޓެޑްގެ ވަގުތީ ކޯޗް ރަޔާން ގިގްސް އަންނަ ސީޒަނުގައި ރަސްމީ ކޮށް ކޯޗެއްގެ ގޮތުގައި މަސައްކަތް ކުރަން ބޭނުންވެ އެވެ. މި ސީޒަނަށް ފަހު މެންޗެސްޓާ ޔުނައިޓެޑުން ނުފެންނާނެ ކަމުގެ އިޝާރާތެއް ވެސް ގިގްސް ވަނީދީފައެވެ. އުމުރުން 40 އަހަރުގެ ގިގްސް އަކީ މިވަގުތު މެންޗެސްޓާ ޔުނައިޓެޑުގެ ވަގުތީ ކޯޗުގެ އިތުރުން ޓީމުގެ މުހިންމު ކުޅުންތެރިއެއް ވެސް މެއެވެ. އޭނާ މެންޗެސްޓާ ޔުނައިޓެޑާ ގުޅުނީ 1991 ގައި އުމުރުން އެންމެ 17 އަހަރުގަ އެވެ.\nރައީސް ނައިފަރަށް ވަޑައިގަތުން\nޅ. ނައިފަރުގެ ރައްޔިތުންގެ ދައުވަތަކަށް ރައީސް އަބްދުﷲ ޔާމީން މިއަދު ވަނީ ނައިފަރަށް ވަޑައިގަންނަވާފަ އެވެ. ރައީސް އޮފީހުން ބުނީ ރައީސް ނައިފަރަށް ވަޑައިގެންނެބީ ނައިފަރު ރައްޔިތުންގެ ދައުވަތަކަށް ކަމަށާއި އަދި ނައިފަރު ރައްޔިތުން މިރޭ ބާއްވާ ޖަލްސާއެއްގައި ރައީސް ޔާމީން ބައިވެރިވެވަޑައިގަންނަވާނެ ކަމަށެވެ.\nމިމަހުގެ ދެވަނަ ދުވަހުގެ ރޭ ފެށި ނައިޓް ފެށީ މައްސަލަގަނޑެއްގެ ތެރެއިންނެވެ. ނައިޓްމާކެޓާބެހޭ މައްސަލައެއް އޭސީސީން ޕީޖީއަށް ފޮނުވާފައިވާއިރު މާކެޓް ހުއްޓާލާނީ ކޯޓެއްގެ ހުކުމަކުން އަމުރު ކުރުމުން ކަމަށް މާކެޓް ބާއްވާ ގޯމީޑިއާއިން ބުނެ އެވެ. ގޯ މިޑިއާއިން ބުނަނީ ކޯޓުން ވަކި ގޮތަކަށް އަމަލު ކުރަން އަންގައިފިނަމަ އެ ކުންފުނިން އެގޮތަށް އަމަލު ކުރާނެ ކަމަށެވެ. އަދި މިވަގުތު އެ މައްސަލައާއި ގުޅޭ އެއްވެސްކަމަކަށް އެކުންފުނިން އަމަލު ކުރަން ނުޖެހޭނެ ކަމަށެވެ. ނައިޓް މާކެޓް ފެށި ނަމަވެސް ވިއްސާރައާއެކު މާކެޓްގެ ފޯރި ވަނީ ފެންވެފަ އެވެ.\nއަމާނާ ތަކަފުލްގެ ޕްރެސް\nއަމާނާތަކާފުލް އަށް 2013 ވަނަ އަހަރުގެ ސާފު ފައިދާގެ ގޮތުގައި 7.3 މިލިއަން ރުފިޔާ ލިބިފައިވާ ކަމަށް އެ ކުންފުނިން މިއަދު ވަނީ ބުނެފައެވެ. ކުންފުނީގެ 10 ވަނަ އަހަރީ ދުވަހުގެ ޖަލްސާ ނިންމާލުމަށް ފަހު މިއަދު ބޭއްވި ނޫސްވެރިންގެ ބައްދަލުވުމެއްގައި މެނޭޖިންގް ޑިރެކްޓަރު ހަރީޒް ސުލައިމާން ވިދާޅުވި ގޮތުގައި 2013 ވަނަ އަހަރު ސާފު ފައިދާގެ ގޮތުގައި އެ ކުންފުންޏަށް 7.3 މިލިއަން ރުފިޔާ ލިބިފައިވެ އެވެ.\nއިޓާލިޔަން ކަޕް ނަޕޯލީއަށް\nފިއޮރެންޓީނާ 3-1އިން ބަލިކޮށް އިޓާލިއަން ކަޕް ފުޓްބޯޅަ މުބާރާތް ނަޕޯލީ ކާމިޔާބުކޮށްފި އެވެ. ލިވަޕޫލާއި ޗެލްސީގެ ކުރީގެ ކޯޗު ރަފާ ބެނީޓޭޒް ކޯޗުކޮށްދިން ނަޕޯލީ މެޗުން މޮޅުކޮށްދިނުމުގައި އެންމެ މުހިންމު ދައުރެއް އަދާކުރީ މެޗުގެ ވަރަށް ކުރީކޮޅު ދެ ލަނޑު ޖެހި ލޮރެންސޯ އިންސިގްނޭ އެވެ. މެޗުގެ ހަތް ވަނަ މިނިޓާއި 11 ވަނަ މިނިޓްގައި އޭނާ ޖެހި މި ދެ ގޯލަށް ފަހު ފިއޮރެންޓީނާގެ ހުއާން ވާގަސް ލަނޑު ޖެހި ނަމަވެސް މެޗުގެ ފަހު ވަގުތުގައި އިތުރު ލަނޑެއްޖެހީ ވެސް ނަޕޯލީ އެވެ.\nއަހަރުގެ ނޫސްވެރިޔާގެ އެވޯޑް\nމޯލްޑިވްސް މީޑިއާ ކައުންސިލް (އެމްއެމްސީ) އިން ތައާރަފު ކުރި "ޖާނަލިސް އޮފް ދަ އިޔާ" ގެ އެވޯޑުގެ 2013 ވަނަ އަހަރުގެ އެވޯޑްތައް ހަވީރު އޮންލައިންގެ ފަޒީނާ އަހުމަދާއި ދިވެހި ރާއްޖޭގެ އަޑުގެ އަހުމަދު ނައުޝާދަށް ލިބިއްޖެ އެވެ. މިއީ ރާއްޖޭގެ ނޫސްވެރި ކަމުގެ 80 އަހަރުވީ ތާރީހުގައި މިފަދަ ގޮތަށް ނޫސްވެރިންނަށް އެވޯޑް ދިން ފުރަތަމަ ފަހަރެވެ. އެވޯޑާއެކު ފަޒީ އާއި ނައުޝާދާއި ދެ ނޫސްވެރިންނަށް ވެސް 10،000ރ. ގެ ފައިސާގެ އިނާމު ދިނެވެ.


Report : Qaumee Roohu - Lolun Karuna Annahaa... ޤައުމީ ރޫހް – ލޮލުން ކަރުނަ އަންނަހާ.. – Huvadhoo News Report : Qaumee Roohu - Lolun Karuna Annahaa... Huvadhoo News\nޤައުމީ ރޫހް – ލޮލުން ކަރުނަ އަންނަހާ..\nފޮޓޯ: ވަގުތު އިމޭޖަސް - ގްރެފިކްސް: ހުވަދޫ ނިއުސް\nމި ކުޑަ ޖަޒީރާ ދިވެހި ރާއްޖެއަކީ ޒަމާނުއްސުރެ އެއްބައިވަންތަކަމާއި ގައުމީ ރޫހު މުޅި ދުނިޔެއަށް ދައްކަމުން އައި ނަމޫނާ ރައްޔިތެއް ދިރިއުޅެމުން އައި ގައުމެކެވެ. އަމިއްލަ ވަޒަނާއި، އިސްލާމް ދީނުގެ ދިފާޢުގައި ލޭ އޮހޮރުވާލި ދަރިންތަކެއް އުފަންވި މިގައުމަކީ އަމިއްލަވަންތަކަމަށް ލޯބިކުރާ، އަމިއްލަ މަސައްކަތުން ދިރިއުޅުން އާރާސްތު ކުރަމުން އައި ދެވަނައެއް ނެތް ރާއްޖެއެކެވެ.\nޒަމާންވީ ޤައުމީ ރޫހާއި ލޯބި، އެއްބައިވަންތަކަމާއި އެކުވަންތަކަން ތަޖުރިބާކުރި ދިވެހިން ތިބިއިރު، ދުރުނޫން ތާރީޚެއްގައި ދިވެހިރާއްޖޭގެ މަޝްރަހަށް ވެރިވެގަތް ސިޔާސީ ކަންތައްތަކުގެ ސަބަބުން އެކަކު އަނެކަކަށް އެއްޗެހި ގޮވާ ގެއްލުން ދޭ ހިސާބަށް މިއަދު މިގައުމު މިވަނީ އައިސްފައެވެ. މި ފަހުގެ ތާރީޚުގައި ދިވެހިންގެ ތެރޭގައި މައިގަނޑު ގޮތެއްގައި ދެ ފިކުރެއް އޮންނައިރު، ޤައުމީ ލޯތްބަށް އެކަކު އަނެކަކަށް ހަޖޫ ޖަހަން ފެށިއެވެ. ހަގީގީ ގައުމީ ރޫހަކީ ކޮބައި ކަމެއް މިއަދަކު ނޭނގެއެވެ. އާރާއި ބާރާއި، ފައިސާ އަށް މިއަދު ދިވެހިން ހެއްލިގެން ތިބި އިރު، އިސްލާމީ ރިވެތި އަޚްލާގުގެ މަތިންވެސް މިއަދު ދިވެހި ހަނދާނެއް ނެތެވެ.\nއާދަކާދާއިގެ މަތިން ނޫހަކުން ޚަބަރެއް ކިޔާލަން މަސައްކަތް ކުރުމުން ފެންނަނީ އެކަކު އަނެކަކަށް އެއްޗެހި ގޮވާ، އެކަކު އަނެކެއްގެ ދެމެދުގައި އޮންނަ ނަފްރަތު ބޭރުކޮށްލާ ޚަބަރުތަކެވެ. ރައްޔިތުންނޭ، ގައުމޭ ކިޔައިގެން އަމިއްލަ މަންފާއަށް މަސައްކަތް ކުރަމުންދާ ސިޔާސީ ވެރިންގެ ވާހަކަތައް ހުރިހާ ނޫހެއްގައި ލިޔެފައި އޮންނައިރު، މިއީ ދެގައުމެއްގެ ދާޚިލީ ހަނގުރާމައެކޭވެސް ހިތައް އަރައެވެ. ރައްޔިތުންގެ މަޖިލީހޭ ކިޔައިގެން އަމިއްލަ މަންފާއަށް މަސައްކަތް ކުރަމުންދާ މެމްބަރުންގެ ވާހަކަތަކައް ބަރޯސާވާ ދިވެހި އާންމު ރައްޔިތުންވެސް މިއަދު މި ގައުމަކު މަދެއް ނޫނެވެ.\nއެހެން ނަމަވެސް ހިތާމައަކީ، އެންމެ ގިނައިން ގައުމޭ، ވަތަނޭ ކިޔައި ހަޅޭލަވާ ސީޔާސީ ހަރަކާތުގައި ކުޑަވެސް ގައުމީ ކުލުނެއް ނެތުމެވެ. މަންޒަރު ބަލަން ހުއްޓަސް، އަދި އެންމެ ކުރީ ސަފުގައި ހުއްޓަސް، ހިތުގައި ޖަހަނީ ސިޔާސީ ބެރެކެވެ.\nހަޤީޤީ ޤައުމީ ރޫހަކީ ކޮބައި ކަމެއް މިއަދު މިދަނޑިވަޅު ދިވެހި ރައްޔިތުންނަށް އޮޅިގެނެއް ނުދާނެއެވެ. ސާފް ޗެމްޕިއަންޝިޕް ގެ ފުޓްބޯޅަ މުބާރާތް ކުޅެމުން މިދާ ދަނޑިވަޅުގައި ދިވެހިންގެ ތެރޭގައި އަދިވެސް ގިނައީ ގައުމީ ލޭ ހުރި ދިވެހި ދަރިން ކަން ޔަގީންވެއެވެ. ދިވެހިންގެ ފުޓްބޯޅަ ޓީމް ކުޅެމުންދާ މެޗު ބެލުމަށް ދިވެހި ދަރިންގެ ހުރި ޖޯޝައި ފޯރި ފެނި ހައިރާންވެއެވެ. ދަނޑަށް ވަދެ ތިބޭ ސަޕޯޓަރުން، ވަރުބަލި ކަމެއް ނެތި އެލަވަ ހަޅޭކުން އަންތަރީސްވެއެވެ. ޓިކެޓް ނުލިބިގެން އެ އަންނަ ރުޅިން އަޖައިބުވެއެވެ.\nހަގީގަތަކީ، ދިވެހިންގެ ގައުމީ ރޫޙަކީ މިއެވެ. ދިވެހި ގައުމަށްޓަކާއި ދިވެހިން އެދައްކާ ފޯރިއެވެ. ސާފް ޗެމްޕިއަންޝިޕް މުބާރާތް ފެށުނު ފަހުން ގައުމޭ ކިޔައިގެން އުޅުނު ސިޔާސީ ވެރިންގެ އަނގަ ބަންދުވެއްޖެވެ. ދެއިރު ދެދަޅައަށް އެއިރު ޓްވީޓު ކުރި ސިޔާސީ މުފައްކިރުން މިއަދު އަނގަ ބަންދުވީ ގައުމީ ކަމެއް މި ގައުމުގައި ނުހިނގާތީ ތޯ ސުވާލު ކުރެވެއެވެ. ފޯރިގަދަ މެޗުތަކަށް ކުޑަވެސް ހިތްވަރެއް ދީ އުޅޭ ސިޔާސީ މީހުންގެ އަދަދު އިނގިލިން ގުނާލެވޭހާ މަދެވެ.\nގައުމީ ރޫހުގައި ވަތަނީ ލޯބީގައި ޣަރަގުވެފައިތިބި ދިވެހިންގެ އަމަލު ތަކުން ޓިވީ ސްކީރިނުން ބަލަން ތިބޭ ދިވެހި ރައްޔިތުންގެ ލޮލުން ކަރުނަ ހިލުވާލައެވެ. މޮޅު ކުޅުމެއް ދައްކަމުން އަންނަ މެޗުން ކިރިޔާވެސް ބަލި އަރިއަކަށް ޖެހިލާ އިރު، ދިވެހި ރައްޔިތުންގެ ހިތުގައި ޖަހާ ވަތަނީ ބެރުގެ އަޑު ބާރުވެއެވެ. މޮޅެއް ވެއްޖެ ނަމަ ދެން އިތުރަށް އެވާހަކަ ދެއްކުމުގެ ބޭނުމެއްވެސް ނެތެވެ. ރުޅި މޫނެއް ދައްކަން ޖެހޭ އެކަކުވެސް ނުހުރެއެވެ. ސިޔާސީ ކަންކަމުގައި ގުޅުން ކަނޑަލި އެއްބަޑު މީހުންނާއި އެކު ސިޔާސީ ހަތުރުން ގައުމީ މިތުރުންނަށް ވެގެންދާތަން ފެނުމަކީ ހަމަ ހަގީގަތުގައި ވެސް އުފަލުން ރޮވޭ މަންޒަރަކެވެ. ގައުމީ ރޫހަކީ ލޮލުން ކަރުނަ އަންނަހާ ވަރުގަދަ ރޫހެކެވެ.\nފައްކާ ލިޔުމެކެ ހީން!\nގައުމިއްޔަތަކީ ކޮބައިކަން ބަޔާންކޮށްދޭން ލިޔުންތެރިޔާ ހަމައެކަނި ނަގާ މިސާލަކީ ފުޓުބޯޅައިގައި ސަޕޯޓުކުރުން އެކަނި ކަމުގައި ދެކުމަކީ ނިކަމެތިކަމެއް. ސިޔާސަތުކާއި އެސިޔާސަތުތަކުން ލިބިދެވޭ މަންފާ އެއީ ރައްޔިތަކަށް ދައުލަތެއްގެ ސިފައިގައި ލިބިދެވޭނެ އެންމެ ބޮޑު ގައުމިޔަތުކަން. ސިޔާސަތުގެ ތަފާތާއި އެސިޔާސަތު ބައްޓަންވާ ސިޔާސީފިކުރަކީ ފަހރުގަވެސް ގައުމިއްޔަތާއި ބީރައްޓެހި އެއްޗެއްނޫން. ދައުލަތް ނުވަތަ ގައުމު ތަމްސީލުކުރާކޮންމެ ހަރަކާތެއްގައި އެއްބައިވަންތަކަމާއި އެކުވެރިކަން ދިވެހިން އަބަދުވެސް ދަނީދައްކަމުން. ޢެކަން އެގިގެންދަނީ ބޮޑެތިކާރިސާތަކުގައި އެކަންފެންނަންއޮތުމުން. ސާފުޗެންޕިއަންޝިޕުގައި ދިވެހިގައުމަށް ކާމިޔާބަށް އެދެން.


Vilimale gai Liferaft center eh hulhuvaifi\nވިލިމާލޭގައި ލައިފް ރާފްޓް ސެންޓަރެއް ހުޅުވައިފި\nވިލިމާލޭގައި މިއަދު ހުޅުވި އާކްސް މެރިން ސާވިސްގެ ލައިފް ރާފްޓް ހިދުމަތް ދޭ ސެންޓަރުގައި ބޭއްވި ރަސްމިއްޔާތުގައި އެ ކުންފުނީގެ އެމްޑީ ވާހަކަފުޅު ދައްކަވަނީ\nވިލިމާލޭގައި ލައިފް ރާފްޓް ހިދުމަތް ދޭނެ ސެންޓަރެއް އާކްސް މެރިން ސާވިސް ޕްރައިވެޓް ލިމިޓެޑުން މިއަދު ހުޅުވައިފި އެވެ.\nއާކްސް މެރިން ސާވިސަސްގެ އެ ސެންޓަރު ހުޅުވަން މިއަދު ވިލިމާލޭގައި ބޭއްވި ރަސްމިއްޔާތުގައި އެ ސެންޓަރު ރަސްމީކޮށް ހުޅުވައިދެއްވީ ޓްރާންސްޕޯޓް މިނިސްޓްރީގެ ޑެޕިއުޓީ މިނިސްޓަރު އަހުމަދު އާދިލާއި އާކްސް ކުންފުނީގެ މެނޭޖިން ޑައިރެކްޓަރު ކެޕްޓަން އަހުމަދު ޝަރީފެވެ.\nއާކްސް މެރިން ސާވިސްގެ ލައިފް ރާފްޓް ހިދުމަތުގެ ސެންޓަރު ހުޅުވުމުގެ ގޮތުން ބޭއްވި ރަސްމިއްޔާތުގައި ވާހަކަފުޅު ދައްކަވަމުން އެ ކުންފުނީގެ މެނޭޖިން ޑިރެކްޓަރު އަހުމަދު ޝަރީފު ވިދާޅުވީ ކުރިން ލައިފް ރާފްޓް ސާވިސް ހޯދަން ފޮނުވަން ޖެހެނީ ބޭރަށް ކަމަށާއި އެހެންވެ އެ ކަމުގައި ދެ މަސް ދުވަހަށް ވުރެ ގިނަ ދުވަސް ނަގާ ކަމަށެވެ.\nމިއަދު ވިލިމާލޭގައި ހުޅުވި ސެންޓަރާއެކު އެއަށްވުރެ އަވަހަށް ކަސްޓަމަރުންނަށް އެ ހިދުމަތް ލިބިގެން ދާނެ ގޮތް ރާއްޖޭގައި ފަހިވީ އެވެ.\n"މި ގައުމުގައި މެރިން ކްރާފްޓްއެއް ސާވިސް ކުރެވެން ނެތޭ ބުނުމުން އެއީ ދިވެހިންނަށް ލިބޭ ވަރަށް ބޮޑު އުނި ކަމެއް، އެހެންވެ އަޅުގަނޑުމެން މި މަސައްކަތް ފެށީ، ސަރުކާރަށް ވަރަށް ބޮޑަށް ޝުކުރިއްޔާ މި ހިދުމަތް ދޭން މި ވިލިމާލެއިން ބިމެއް ދެއްވީތީ،" ޝަރީފު ވިދާޅުވި އެވެ. -- އެ ކުންފުންޏަށް ލައިފް ރާފްޓް ހިދުމަތުގެ ސެންޓަރެއް ގާއިމު ކުރަން ވިލިމާލޭން ބިމެއް ދޫކުރީ 2013 ވަނަ އަަހަރު އެވެ. ސެންޓަރުގެ އިމާރާތްކޮށް ނިމުނީ މިދިޔަ އަހަރު އެވެ.\nވިލިމާލޭގައި ހުޅުވި ސެންޓަރުގައި ބޭނުން ކުރާނެ ލައިފް ރާފްޓެއް: އެ ރާފްޓްގައި 12 މީހުންނަށް ތިބެވޭނެ\nމީގެ 24 އަހަރު ކުރިން އުފެއްދި މެރިން ލައިފް ސާވިސް ކުންފުންޏަކީ ރާއްޖޭގައި ލައިފް ރާފްޓް ހިދުމަތުގެ އިތުރުން ކަނޑުމަތީގެ ސަލާމަތީ އާލާތްތައް ވިއްކުމުގެ ވިޔަފާރިއާއި ހިދުމަތް ދޭ ކުންފުންޏެކެވެ.\nލައިފް ރާފްޓަކީ ކަނޑުމަތީގެ ހާދިސާތަކުގައި އުޅަނދު ދޫކޮށްލާފައި ދާންޖެހޭ ހާލަތްތެއް މެދުވެރިވެއްޖެ ނަމަ ކަނޑުމަތީގައި ތިބެވޭނެ ގޮތަށް އުޅަނދެއްހެން ތައްޔާރުކޮށްފައިވާ ވަސީލަތަކެވެ.\nމިއަދު ހުޅުވި އެ ސެންޓަރަކީ އައިއެސްއޯ ސްޓޭންޑަޑަށް ހިދުމަތް ދޭ ސެންޓަރެއް ކަމަށް އެ ކުންފުނިން ބުންޏެވެ.\nގުޅީފަޅު ހިއްކާތީ ވިލިމާލެ ފަރަށް ގެއްލުންވާ މައްސަލަ މަޖިލީހަށް


Miyarah eh buri, keyolhah eh buri: Miyaruge un'dhagoo ehaa bodu tha? - vNews.mv\nމިޔަރަށް އެއްބުރި ކެޔޮޅަށް އެއްބުރި: މިޔަރުގެ އުނދަގޫ ހަމަ އެހާ ބޮޑުތަ؟\nސައިފް އަޒްހަރު Male' | 12 December 2019, 00:53\nއެ ގަވާއިދުގެ ދަށުން އިދާރީ ފިޔަވަޅުއަޅާ7ވަނަ މާއްދާގެ (ނ) ގައި، ގަވާއިދުގެ3ވަނަ މާއްދާގެ ދަށުން ހިފުން، ބޭނުން، ނެގުން ނުވަތަ މެރުން މަނާކުރާ ބާވަތެއްކަމުގައި ކަނޑައަޅާފައިވާ އެއްވެސް ބާވަތެއް ހިފައިފިނަމަ ނުވަތަ ބާނައިފިނަމަ ނުވަތަ ނަގައިފިނަމަ ނުވަތަ މަރައިފިނަމަ ނުވަތަ އެފަދަ ބާވަތަކަށް ގެއްލުމެއް ނުވަތަ ގޯނާއެއް ކޮށްފިނަމަ ނުވަތަ ގެއްލުމެއް ނުވަތަ ގޯނާއެއް ދޭން މަސައްކަތް ކޮށްފިނަމަ ނުވަތަ ގަވާއިދުގެ ދަށުން ސައްހަ ހުއްދައެއްނެތި ގެންގުޅެން އުޅެފިނަމަ ނުވަތަ އެފަރާތުގެ ބެލުމުގެދަށުގައި ބަހައްޓާއިފނަމަ އަޅާނެ ފިޔަވަޅުތައް ބަޔާންކޮށްފައި ވެއެވެ.\nދިވެހިރާއްޖޭގެ އިގްތިސާދީ ސަރަހައްދުގެ ތެރެއިން ހިފުން، ބޭނުން، ނެގުން ނުވަތަ މެރުން މަނާކުރާ ތަކެއްޗާބެހޭ ގަވާއިދާއެކު އާންމުކޮށްފައިވާ ޖަދުވަލު 1 ގައި 11 ބާވަތެއް ހިމެނެއެވެ. އޭގެތެރޭގައި ހިމެނެނީ، ކޯމަހާއި، ބޮޑުމަހުގެ ބާވަތްތަކާއި، ދިގުމިނުގައި 25 ސެންޓިމީޓަރު ހަމަނުވާ އިހި އަދި ބަނޑުދޮށުގައި ބިސްހުންނަ އިހި، ސަންގު، ގާހަކަ، އެންދެރި، ފެހުރިހި، މާހުޅުނބު ލަނޑާ، ވެލާ އަދި ކަހަނބުގެ ބާވަތްތައް އަދި އެބާވަތްތަކުގެ ބިސް، މިޔަރު އަދި މަޑީގެ ބާވަތްތަކެވެ.\nމިޔަރަކީ ހިމާޔަތްކޮށްފައިވާ އެއްޗެއްގެގޮތުގައި ދިވެހި ސަރުކާރުން އިޢްލާންކޮށްފައިވަނީ 2015 ވަނަ އަހަރުއެވެ. "ނޭޝަނަލް ޕްލޭން އޮފް އެކްޝަން ފޮރ ދަ ކޮންޒަރވޭޝަން އެންޑް މެނޭޖްމަންޓް އޮފް ޝާރކްސް އިން ދަ މޯލްޑިވްސް" ގެ ދަށުން މިޔަރު ހިމާޔަތް ކޮށްފައިވަނީ ހަތަރު އަހަރުދުވަހުގެ މުއްދަތަށެވެ. އެމުއްދަތު މިހިނގާ 2019 ވަނަ އަހަރުގެ އޭޕްރީލްމަހުގެ 30 ވަނަ ދުވަހު ވަނީ ހަމަވެފައެވެ. މިކަމުގެ މުއްދަތު ހަމަވި ނަމަވެސް، މިކަމާ ގުޅޭގޮތުން ދެން އަޅަން ގަސްތުކުރާ ފިޔަވަޅަކާ ގުޅޭގޮތުން ސަރުކާރުގެ ކަމާބެހޭ ފަރާތްތަކުން އަދި ވަކި ގޮތެއް ނިންމައި ހާމަކުރިކަމެއް ނޭނގެއެވެ.\nމިހާރު ޔަގީންވާ އެއްކަމަކީ، މިޔަރު ހިމާޔަތްކޮށްފައި އޮންނަތާ ހަތަރު އަހަރަށްވުރެ ގިނަދުވަސްވުމުން، ރާއްޖޭގައި މިޔަރުގެ އަބާދީ ވަރަށްބޮޑަށް އިތުރުވެފައިވާ ކަމެވެ. އެކަމަށް ކަނޑުފަޅުތަކަށް މަސްވެރިކަމަށް ނުކުންނަ އެންމެންވެސް އިއްތިފާގުވެއެވެ.\nމި އާޓިކަން ލިޔާންޖެހުނީ އެވާހަކަ ދައްކާކަށެއް ނޫނެވެ. މި އާޓިކަން ލިޔުނީ، ރާއްޖޭގައި ޚާއްސަކޮށް ފަރުމަހުގެ މަސްވެރިކަންކުރާ ފަރާތްތަކުން ކުރާ ޝަކުވާތައް ގިނަވެ އަޑުގަދަވާން ފެށުމުންނެވެ. އެފަދަ ފަރާތްތަކުގެ ޝަކުވާތައް މައިގަނޑުގޮތެއްގައި ފެންނަނީ ސޯޝަލް މީޑިއާގެ އެކި ވަސީލަތްތަކުންނެވެ.\nރާއްޖޭގައި ކުޅިވަރަށް، މުނިފޫހިފިލުވަން އަދި އާމްދަނީ ހޯދަން ފަރުމަސްވެރިކަންކުރާ ބައެއް ފަރާތްތަކުން ބުނަނީ، ރާއްޖޭގައި މިޔަރުގެ އަބާދީ ގިނަވުމުގެ ސަބަބުން މިޔަރުގެ އުނދަގޫ މިހާރު ވަރަށް ބޮޑުވެއްޖެ ކަމަށެވެ. އެގޮތަށް އެފަދަ ފަރާތްތަކުން ބުނަނީ ހެއްކާވެސް އެކުގައެވެ. އެމީހުން ބަނާ ފަރުމަހަށް މިޔަރުގެ ހަމަލާތައް އަމާޒުވެފައި ހުންނަ މަންޒަރު ފެންނަ ފޮޓޯއާވެސް އެކުގައެވެ. ވަރަށް ގިނަބަޔަކު މިކަމުގެ ޝުއޫރު ފާޅުކުރަމުން ގެންދެއެވެ.\nފަރުމަސްވެރިކަމަށް ނުކުންނަ ފަރާތްތަކަށް ކޮންމެ ދަތުރެއްގައިހެން ކަހަލަގޮތަކަށް މަހުގެ ބޯބުރި ލިބޭ ފަހަރުތައް ދަނީ ގިނަވަމުންނެވެ. މިޔަރަށް އެއްބުރި، މަސް ބޭނިމީހާއަށް އެއްބުރި ލައްވާލާ ފަހަރުތައްވެސް ދަނީ ގިނަވަމުންނެވެ.\n"ބޯ ބޭނުން، ކެޔޮޅަށް ބޯބުރި، މިޔަރަށް މަސްބައި-ކެޔޮޅަށް ބޯބުރި، ކެޔޮޅު ރޮއްވި، ޓެކްސްޑް، އިންކަމް ޓެކްސް، ބައިބުރިމަސް" މިއީ، މިޔަރުގެ ހަމަލާ އަމާޒުވެފައިވާ ފޮޓޯތަކަށް ބައެއް ފަރާތްތަކުން ސޯޝަލް މީޑިއާގައި ކޮށްފައިހުރި ބައެއް ކޮމެންޓެވެ. އެމީހުން އެކަން ސިފަކުރާ ގޮތެވެ. ކުރު ބަސްތަކުންނެވެ.\nބައެއް ފަރާތްތަކުން ބުނެފައިވަނީ، މިގޮތަށް ބާނާ ފަރުމަހަށް މިޔަރު ހަމަލާދެނީ، ފަސޭހައިން ކާނޭ އެއްޗެއް އަތުޖެހޭގޮތް ވުމުން ކަމަށެވެ. ފަހާ އަތުލައިގެން ކެއުމަށްވުރެ ނަނުގައި ގަނެގެން ދަމަމުންދާ މަސް އަތުލައިގަންނަން ފަސޭހަވުމުން ކަމަށެވެ. އެއީ، މިޔަރު ގިނަވެގެން ދިމާވާ ކަމެއް ނޫންކަމަށެވެ. ބައެއް މަސްވެރިން ކަންބޮޑުކުރަނީ ކަމަށްވެސް ބައެއްމީހުން ސޯޝަލް މީޑިއާގައި ޝުއޫރު ފާޅުކޮށްފައި އެބަހުއްޓެވެ.\n"މިޔަރުގެ އާބާދީ ރިކަވަރ ވަނީ. ޔެސް. އެކަމަކު މިޔަރުގެ އާބާދީ ބޮޑުވީތަ؟ މިޔަރަކީ މަސްކައިއުޅޭ އެއްޗެއް، އެހެންކަމުން މިޔަރު ކާނީ މަސް"\nފިޝްއެމްވީ ޓްވިޓަރ އެކައުންޓް\nއެކަމަކު މިވާހަކައާ ދެކޮޅު މީހުން ވަރަށް ގިނައެވެ. އެމީހުން ބުނަނީ ހަގީގަތުގައިވެސް ރާއްޖޭގެ ކަނޑުތަކުގައި މިޔަރު ގިނަވެއްޖެ ކަމަށެވެ. އެއާއެކު މިޔަރުގެ އުނދަގޫވެސް ބޮޑުވެއްޖެ ކަމަށެވެ. މަހަށް ނުކުމެލުމުން އެކަން ވަރަށް ރަނގަޅަށް ޔަގީންވާނޭ ކަމަށްވެސް ބުނެއެވެ.\nރާއްޖޭގައި އާންމުގޮތެއްގައި ފަރުމަހުގެ މަސްވެރިކަމަށް ނުކުމެއުޅޭ އެކަމުގެ ތަޖުރިބާހުރި މަޝްހޫރު އަހްމަދު ސައީދު (ގަހާ ސައީދު) އާ މިކަމާ ގުޅޭގޮތުން ސުވާލު ކޮށްލުމުން ވިދާޅުވީ، މާބޮޑަށްވެސް މިޔަރުގެ އުނދަގޫ ބޮޑުވެއްޖެ ކަމަށެވެ. އެކަން މިހާރުވެސް ތަޖުރިބާ ކުރަމުންގެންދަވާ ކަމަށް ވިދާޅުވިއެވެ.\n"އެކަން ތަޖުރިބާކުރަމު ރިސޯޓްތަކަށް މަސްވިއްކަން މަސްބާނަންދާ މީހުންނާއެކު މަހަށްދާއިރު. މިޔަރުގެ އުނދަގުލާހެދި މަސްބަނާ ތަން ބަދަލުކުރަން ކިތަންމެ ފަހަރަކު"\nގަހާ ސައީދުގެ މިވާހަކަތައް ޚުދު އަޅުގަނޑުވެސް ގަބޫލުކުރަމެވެ. ސަބަބަކީ އަޅުގަނޑަކީވެސް އާންމުކޮށް ފަރުމަސް ބާނަން ގޮސްއުޅޭ މީހަކަށްވާތީ، ކުރެވިފައިހުރި ތަޖުރިބާގެ މައްޗަށް ބުރަވެއެވެ. މިޔަރުގެ ހަމަލާތަކުގެ ސަބަބުން މަހުގެ ބޯބުރި ބޭނޭފަހަރު ކިތަންމެހާވެސް ގިނައެވެ. އަދި މިޔަރު އަރައިފިނަމަ އެހިސާބުން މަހެއް ނުބޭނިގެން އެހެން ދިމަދިމާއަށް ގޮސްފައިވާ ފަހަރުތައްވެސް މަދެއްނޫނެވެ.\nމިޔަރުގެ ހަމަލާތައް އަމާޒުވެފައި ހުންނަނީ ފަރުމަހުގެ މަސްވެރިންނަށް އެކަންޏެއް ނޫނެވެ. ކަނޑުމަހަށް މާކަނޑަށް ނުކުންނަ ފަރާތްތަކަށްވެސް އެކަން ކުރިމަތިވަމުންދާކަން ފޮޓޯތަކުން އެނގެއެވެ.\nމިހާހިސާބުން އުފެދޭ ސުވާލަކީ ރާއްޖޭގައި މިޔަރުގެ އާބާދީ ބޮޑުވެއްޖެކަން އަދި އޭގެ އުނދަގޫ މަސްވެރިކަމަށް ފޯރަމުންދާކަން ފިޝަރީޒް މިނިސްޓްރީން ގަބޫލުކުރޭތޯއެވެ. އެކަމަށް އެއްވެސް ފިޔަވަޅެއް މިނިސްޓްރީން އަޅަން ވިސްނާތޯއެވެ.\nމިކަމާ ގުޅޭގޮތުން ފިޝަރީޒް މިނިސްޓްރީގެ އިސް ބޭފުޅަކާ ވާހަކަ ދައްކާލުމުން ވިދާޅުވީ، މިޔަރު ހިމާޔަތް ކޮށްފައި އޮތްއޮތުން ދޫކޮށްލުމުގެ ވިސްނުން މިނިސްޓްރީންވެސް ގެންގުޅޭ ކަމަށެވެ. އެކަމާގުޅޭ ޕްލެޓްފޯމެއްގައި ލަފާދެވިފައިވާނޭ ކަމަށްވެސް ވިދާޅުވިއެވެ.\nއޮފިޝަލްގެ ވާހަކައިން އަޅުގަނޑަށް އެނގުނީ، މިޔަރުގެ މައްސަލާގައި ފިޝަރީޒް މިނިސްޓްރީގައި އޮތީ އެންމެ ކަންބޮޑުވުމެއް ކަމެވެ. އެއީ، މިޔަރު ހިމާޔަތްކޮށްފައި އޮތް އޮތުން އުވާލައި މިޔަރުގެ މަސްވެރިކަން ކުރަން އާންމުކޮށް ހުޅުވާލައިފިނަމަ ކަނޑުގައި އުޅޭ އެފަދަ ދިރޭތަކެތި ބަލަން ރާއްޖެއަންނަ ފަތުރުވެރިން މަދުވެ، ފަތުރުވެރިކަމަށް އޭގެ ނޭދެވޭ އަސަރުކޮށް ރާއްޖޭގެ އިގްތިސާދުގެ މުހިންމު ސިނާއަތަކަށް ލޮޅުން އަރާފާނެކަމުގެ ކަންބޮޑުވުމެވެ. މިޔަރަށް ޚާއްސަ ސަރަހައްދުތައްވެސް ރާއްޖޭގައި ހުރެފައި، އެފަދަ ސަރަހައްދުތައް ހިމާޔަތްކުރެވި ފަތުރުވެރިންގެ މެދުގައިވެސް މަގްބޫލް ތަންތަނަށް އެފަދަ ތަންތަން ވެފައިވުމުން، މިޔަރުގެ މަސްވެރިކަން އާންމުކޮށް ހުޅުވާލައިފިނަމަ އޭގެ ގެއްލުން ލިބޭނޭ ކަމަށް ފިޝަރީޒް މިނިސްޓްރީން ދެކެއެވެ.\nއެހެން ވެއްޖެއްޔާ މިޔަރުގެ އާބާދީ އެކަށީގެންވާ މިންވަރަށްވުރެ ގިނަވެއްޖެކަމަށް ބެލެވޭނަމަ އެކަމުގައި ދެން އެޅޭނީ ކޮން ފިޔަވަޅެއް ހެއްޔެއެވެ. ޔަގީންވާ ކަމަކީ މިޔަރުގެ އުނދަގޫ ބޮޑުވެއްޖެކަމެވެ.\nޤާނޫނެއް ހަދާ. މަޖިލިސް ސުޕަ މެޖޯރިޓީން. މަހަށް ނުކުމެ އުޅޭއިރު މިޔަރު ގެއިންބޭރަށް ނުކުމެ އުޅުން މަނާ!


Mihaaru dhanee bali control kurevemun, varah avahah vaccine...\nދުނިޔޭގެ އެހެން ގައުމުތަކަށް ވުރެ މާކުރިން ރާއްޖެއިން ބައެއް މުހިއްމު ފިޔަވަޅުތައް އެޅި\nމޮޑަރނާ އާއި އޮކްސްފޯޑްގެ ވެކްސިން ރާއްޖެއަށް ލިބޭތޯ މަސައްކަތް އެބަކުރަން\nރާއްޖޭގައި ވެކްސިން ދޭނެ ގޮތުގެ ޕްލޭނެއް އެކުލަވާލުމުގެ މަސައްކަތް އަންނަނީ ކުރަމުން\nކ. މާލެ |3ޑިސެންބަރ 2020 | ބުރާސްފަތި 08:24 | 10,609\nހެލްތު މިނިސްޓްރީގެ ސްޓޭޓް މިނިސްޓަރު ޑރ ޝާހު އަބްދުﷲ މާހިރު، ރާއްޖެޓވީގެ ފަލަ ސުރުހީ ޕްރޮގްރާމުގައި - ރާއްޖެއެމްވީ\nހާމަކުރަމުންދާ އަދަދުތައް އެކި ދުވަހު ތަފާތުވި ނަމަވެސް، ރާއްޖޭގައި ކޮވިޑް-19 ގެ ބަލިމަޑުކަން ކޮންޓްރޯލް ކުރެވެމުންދާ ކަމަށް ހެލްތް މިނިސްޓްރީގެ ސްޓޭޓް މިނިސްޓަރ ޑރ. ޝާހު އަބްދުﷲ މާހިރު ވިދާޅުވެއްޖެއެވެ.\nރާއްޖޭގައި ކޮވިޑް-19 އިން ރައްކާތެރިވުމަށް އަޅާފައިވާ ފިޔަވަޅުތަކަށް ދެވިފައިވާ ލުއިތަކާއި، މި ބައްޔަށް ބޭނުންވާ ވެކްސިން ހޯދުމަށް ރާއްޖެއިން ކުރަމުންދާ މަސައްކަތްތައް ފާހަގަކޮށް، ރާއްޖެޓީވީގެ ފަލަސުރުހީ ޕްރޮގްރާމުގައި ވާހަކަ ދައްކަވަމުން ޑރ. ޝާހު މާހިރު ވިދާޅުވީ، ދުނިޔޭގެ އެހެން ގައުމުތަކަށް ވުރެ މާކުރިން ރާއްޖެއިން ބައެއް މުހިއްމު ފިޔަވަޅުތައް އެޅި ކަމަށާއި އެގޮތަށް ކަންކަން ބައްޓަން ކުރުމުގެ ސަބަބުން ރާއްޖޭގައި ނިސްބަތުން މި ބަލި ފެތުރެމުންދާ މިންވަރު މަދުވެ، ބަލިޖެހޭ މީހުންގެ އަދަދު އެއްވަރެއްގައި ހިފެހެއްޓެމުންދާ ކަމަށްވެސް އޭނާ ވިދާޅުވިއެވެ.\nޑރ. ޝާހު މާހިރު ވިދާޅުވީ، ރާއްޖޭގައި އަމަލު ކުރަމުން އަންނަނީ ޑަބްލިޔުއެޗްއޯ އާއި ދުނިޔޭގެ ބޮޑެތި ގައުމުތަކުން ކަރަންޓީނުގެ ހާލަތުގައި އަމަލުކުރަމުންދާ އުސޫލުތަކާއި އެއްގޮތަށް ކަމަށާއި އޭގެ ތެރެއިން ވެސް މިބަލި ރާއްޖޭގައި ކޮންޓްރޯލް ކުރެވޭނެ އެންމެ ރަނގަޅު ގޮތްތަކަށް ބަލަމުން އަންނަ ކަމަށެވެ.\nއަޅުގަނޑުމެން ޑަބްލިއުއެޗްއޯގެ ގައިޑްލައިންސް ތަކާއި އެހެން ގައުމުތަކުގައި ކަންތައްތައް ކުރާ ގޮތް ބަލަމުން މިގެންދަނީ. އެކި ގައުމުތަކުންވެސް މި ހާލަތުގައި ކަރަންޓީނުގެ ހާލަތުގައިވެސް އެބަހުރޭ އެކި ގޮތްގޮތަށް ކަންތައް ކޮށްފަ. މިސާލަކަށް އަޅުގަނޑުމެންގެ ލޯކަލް ޓެކްނިކަލް އެޑްވައިޒަރީ ގްރޫޕް، އެޗްޕީއޭގެ ޕަބްލިކް ހެލްތު މިންގަނޑުން ވިސްނާފަ ނެގޭ މެޝަރސްތަކެއް މިއީ.\n~ ހެލްތް މިނިސްޓްރީގެ ސްޓޭޓް މިނިސްޓަރ ޑރ ޝާހު އަބްދުﷲ މާހިރު\nޑރ. ޝާހު މާހިރު ވިދާޅުވީ، ކޮވިޑް-19 އިން ރައްކާތެރިވުމަށް ބޭނުންވާ ވެކްސިން ހޯދުމަށް ރާއްޖެއިން ކުރަމުންދާ މަސައްކަތުގެ ތެރެއިން، އިނގިރޭސިވިލާތުގެ އޮކްސްފޯޑް ޔުނިވަސިޓީންނާއި ބޭސް އުފައްދާ ކުންފުނި އެސްޓްރާޒެނެކާ ގުޅިގެން އުފެއްދި ކޮވިޑް ވެކްސިނާއި އެމެރިކާގެ މޮޑަރނާ ކުންފުނިން އުފެއްދި ކޮވިޑް ވެކްސިން ރާއްޖެއަށް ލިބޭތޯ މަސައްކަތް ކުރަމުން އަންނަ ކަމަށެވެ.\nޑރ. ޝާހު މާހިރު ވިދާޅުވީ، ކޮވިޑުގެ ވެކްސިން ލިބެންވާއިރަށް ވާންޖެހޭ ތައްޔާރީތައް ވުމުގެ ގޮތުން ސްޓިއަރިންގ ކޮމިޓީއެއް އުފައްދައި، އެ ތައްޔާރީތައް ވަމުން އަންނަ ކަމަށެވެ. އެގޮތުން މިހާތަނަށް ކުރެވުނު މަސައްކަތުން ވެކްސިން ދިނުމުގައި އިސްކަންދޭނެ އުމުރުފުރާތަކާއި ކެޓަގަރީތައް ދެނެގަނެވިފައިވާ ކަމަށް އޭނާ ވިދާޅުވިއެވެ. އަދި ރާއްޖެއިން ކޮވެކްސް ފެސިލިޓީގައި ބައިވެރިވެފައިވާތީ އާބާދީގެ 20 އިންސައްތަ މީހުންގެ ގަޔަށް ޖަހާ ވަރަށް ހިލޭ ވެކްސިން ލިބޭނެ ކަމަށް ވެސް ޑރ. ޝާހު މާހިރު ވިދާޅުވިއެވެ.


Pension fundun faisaa in hajjah dhaan negey minvaru bodu kuran majileehun faas koffi | Mihaaru\nޕެންޝަން ފަންޑުގެ ފައިސާ އިން ހައްޖަށް ދާން ނެގޭ މިންވަރު ބޮޑުކުރަން މަޖިލިހުން ފާސްކޮށްފި\nމި އަހަރު ހައްޖުގެ އަޅުކަން އަދާކުރުމަށް ދިޔަ ދިވެހިންތަކެއް ސައުދީ އެއާޕޯޓުގައި. ޕެންޝަން ފަންޑުން ހައްޖަށް ދާން ފައިސާ ނެގޭ ވަރު 80 ޕަސަންޓަށް ބޮޑު ކުރަން މަޖިލިހުން ވަނީ ފާސްކޮށްފައި.--- ފޮޓޯ: އިސްލާމިކް މިނިސްޓްރީ\nޕެންޝަނާ ބެހޭ ގާނޫނާއި ގަވައިދުގައި މިހާރު އޮންނަ ގޮތުން ޕެންޝަން ސްކީމްގެ ބައިވެރިއަކަށް ހައްޖުގެ އަޅުކަން އަދާ ކުރުމަށް ދޫކުރެވޭނީ ހައްޖަށް ގެންދިއުމުގެ ރަސްމީ އަގުގެ ގޮތުގައި ސަރުކާރުން އެ އަހަރަކަށް ކަނޑައަޅާ އަދަދުގެ 50 ޕަސަންޓަށް ވުރެ އިތުރު ނުވާ މިންވަރަށެވެ. އެގޮތަށް ސަރުކާރުގެ ފަރާތުން ގާނޫނަށް އިސްލާހު ގެނައީ ވެސް ރައީސް އިބްރާހިމް މުހައްމަދު ސޯލިހްގެ ވެރިކަމުގެ ކުރީކޮޅެވެ.\nޕެންޝަން ގާނޫނަށް ފަހުން ހުށަހެޅި އިސްލާހު މަޖިލިހުން މިއަދު ފާސްކުރީ ވޯޓުގައި ބައިވެރިވެވަޑައިގެންނެވި 70 މެމްބަރުންގެ އިއްތިފާގުންނެވެ.\nސަރުކާރުގެ ފަރާތުން ކެނދިކުޅުދޫ ދާއިރާގެ އެމްޑީޕީގެ މެމްބަރު އަހުމަދު އީސާ ހުށަހެޅުއްވި އިސްލާހުގައި ވަނީ ފަރުޟު ހައްޖުގެ އަޅުކަން އަދާކުރުމަށް ރިޓަޔަމަންޓް ސޭވިން އެކައުންޓުން ދޫކުރެވޭނީ އެ އަހަރަކު ހައްޖަށް ދިއުމަށް ދައްކަން ޖެހޭ ރަސްމީ އަގުގެ ގޮތުގައި ސަރުކާރުން ކަނޑައަޅާ އަދަދަށްވާ ފައިސާގެ 80 ޕަސަންޓު ކަމަށެވެ. މި ބިލަށް އަމަލު ކުރާނީ ތަސްދީގުކޮށް ސަރުކާރުގެ ގެޒެޓްގައި ޝާއިއު ކުރުމުންނެވެ.\nމި އަހަރު ހައްޖުގެ އަޅުކަން އަދާކުރުމަށް ދިވެހިންގެ ބަޔަކު ސައުދީގައި. --- ފޮޓޯ: ހައްޖު މިޝަން\nމި ބިލް، އިޖުތިމާއީ ކޮމިޓީން ދިރާސާ ކުރި އިރު، އެއްވެސް ބަދަލެއް ގެނެސްފައެއް ނުވެ އެވެ. ނަމަވެސް އިޖުތިމާއީ ކޮމިޓީން އެކުލަވާލި ރިޕޯޓުގައި ވަނީ ބައެއް ރިކޮމަންޑޭޝަންތައް ހިމަނައިފަ އެވެ.\nއެގޮތުން ޕެންޝަނާ ބެހޭ ގާނޫނުގެ މަގްސަދަކީ ވަޒީފާ އަދާކުރާ ހުރިހާ ދިވެހިންނަށް ރިޓަޔާ ކުރާ އުމުރުގައި ޕެންޝަން ލިބޭނެ ގޮތް މަގުފަހިކޮށް ދިނުމާއި އިޖުތިމާއީ ރައްކާތެރިކަން ކަށަވަރުކޮށް ފުދުންތެރި އަދި މާލީ ގޮތުން ވަކި ފަރާތަކަށް ބަރޯސާ ނުވެ، މިނިވަން ކަމާއެކު ދިރިއުޅުމުގެ ފުރުސަތު ފަހިކޮށްދިނުން ކަމަށްވީ އިރު، އެ މަގްސަދު ނުގެއްލޭ ގޮތަށް އެ ގާނޫނު އޮތުމަކީ މުހިންމު ކަމެއް ކަމަށް ރިކޮމަންޑޭޝަންގައިވެ އެވެ.\nއަދި ހައްޖުވުމުގެ އަގު ދެއްކުމަށް ފައިސާ ޖަމާކުރާނެ ޝަރުއީ ހަމަތަކަށް ފެތޭ ވޮލަންޓަރީ ސްކީމެއް ރިޓަޔަމަންޓް ޕެންޝަން ސްކީމްގެ މެމްބަރުންނަށް އަމާޒުކޮށްގެން ހިންގަން ވާނެ ކަމަށް ރިޕޯޓުގައިވެ އެވެ.\nއޭގައިވާ ގޮތުން ހައްޖުވުމުގެ އަގުގެ 80 ޕަސަންޓު ދޫކުރުމަށް ޝަރުތު ހަމަވާނީ މަދުވެގެން 420،000ރ. ގެ ބެލެންސް ހުރުމުން ކަމަށް ކަނޑައެޅުމަކީ މުހިންމު ކަމެއް ކަމަށް ވެސް ރިކޮމަންޑޭޝަންގައި ވެ އެވެ. އަދި އެ މިންވަރަށް ސޭވިން އެކައުންޓުގައި ޖަމާވެފައި ހުރީ 3،600 އަށް ވުރެ ގިނަ މީހުންގެ ކަމަށް ރިޕޯޓުގައިވެ އެވެ.\nމި އަހަރު ހައްޖުގެ އަޅުކަން އަދާކުރުމަށް ސައުދީ އަށް ދިޔަ ބަޔަކު ބަހަކަށް އަރަނީ. --- ފޮޓޯ: ހައްޖު މިޝަން\nޕެންޝަނާ ބެހޭ ގާނޫނުގައިވާ ގޮތުން ޕެންޝަން ސްކީމްގައި ބައިވެރިވެފައި ތިބި މީހުންގެ ތެރެއިން ހައްޖުގެ އަޅުކަން އަދާކުރަން ސޭވިން އެކައުންޓުން ފައިސާ ދޫކުރެވޭނީ އަލަށް ހައްޖަށް ދާ މީހުންނަށް އެކަންޏެވެ. އަދި ޕެންޝަން އޮފީހުން ހެދި ގަވައިދުގައި ޝަރުތުތަކެއް ހިމަނާފައިވެ އެވެ.\nމިހާރުން މިހާރަށް ޕެންޝަން ފައިސާއިން ހައްޖަށް ދެވޭ 6،000 މީހުން އެބަ ތިއްބެވެ.\nރައްޔިތުންގެ މަޖިލިސް ޕެންޝަން ސްކީމް މަޖިލީހުގެ މެމްބަރުން ހައްޖު ޕެންޝަން އެޑްމިނިސްޓްރޭޝަން އޮފީސް ރައީސް އިބްރާހިމް މުހައްމަދު ސޯލިހް ޕެންޝަން ފަންޑު\n8 ކޮމެންޓް, 37 ރިއެކްޝަންސް\nކުޑަޔަސް ބޮޑަސް ތިކަން ވާގޮތެއްނުވި. ޙައްޖަށް މީހުންގެންދާ ކުންފުނިތަކުގެ އަތްމަތީގަ އޮތްކަމެއްތިއީ. އެކުންފުނިން ޕެނޝަން އޮފީހާއެކު އެއްބަސްވުމެއް ހަދައިގެން ނޫނީ ފައިސާކޮޅު ނުލިބޭ. އަމިއްލަގޮތުން އުޅެގެން ތިކަމެއް ނުވި. ކުންފުނިން އެކަމެއްނުކޮށްދިން. ގާނޫނު ކޮންމެގޮތަކަށް އޮތަސް މަގުއޮތީ ބަންދުވެފަ.\nތިޔަބުނާވަރެެއް ހަމައެއް ނުވާނެ ސިޔާސީ ގޮތުން އޮފީސްތަކުގައި ބައިއަޅާ މީހުން ފިޔަވައި.. އޭގެ ތެރެން މަދުމީހަކު ތިތަނަށްދާންވެސް ވިސްނާނީ... އަތުންފައިން ކަމެެއްނުކޮށް ހޯދާލާރިކަން އެމީހުންވެސް ޤަބޫލްކުރޭވިއްޔާ!!!\nޕެންޝަނަށް އެއްވެސް އެއްޗެއް ސޭވް ނުކޮށް ތިބި ބަޔަކަށް މިހާރު ދެމުން ތިގެންދަނީ ކޮން ލޯވަޅަކުން ނެރެ ޖަމާކޮށްފަ ހުރި އެއްޗެއްބާ؟\nމިހާރު އަހަރެމެންގެ މުސްކުޅި މައިންބަފައިންނަށް އެ ހަރަދު ކުރެވެނީ މިހާރު އަހަރެމެންގެ އަތުން މިހާރުމި ނެގޭ ފައިސާއިން. އަހަރެމެން ރިޓަޔަރ ކުރެވޭއިރު ހަރަދު ކުރެވޭނީ އަހަރެމެންގެ އަތުން އެތިކޮޅެކާއި ދަރީންގެ އަތުން ނެގޭފައިސާއިން. އެއީ ޕެންޝަންސްކީމްތައް ހިންގާގޮތަކީ ދުނިޔޭގެ ކޮންމެތަނެއްގައިވެސް. އޮޅުންފިލައިފިކަމަށް ހީކުރަން.\nރިޓަޔަރމަންޓު ޕެންޝަން ފަންޑުގެ ނަން ހައްޖައްދާ ފަންޑުގެ ނަމަށް ބަދަލުކުރަންވީ ނޫންތޯ؟\nޕެންޝަން ފަންޑު ހިންގުމާ ޙަވާލުވެ ތިއްބެވި ބޭފުޅުން ޕެންޝަންފަންޑު ނިކަމެތިވެ ފަންޑުހުލިވެދާނެކަމުގެ އެތައް އިންޒާރެއް ދީދީއޮއްވައި އެބޭފުޅުންގެ ބުނުންތަކާ ޚިލާފަށް ފާސްކޮށް ނިންމީއެވެ. އަހަރެންގެ ހިތައް އަރަނީ މީ ހަމަރައްޔިތުންގެ މަޖިލީހެއްބާވައޭ! ނޫނީ ގޮނޑިކޮއްކޮ ފީކުދާނެއްބާވައޭ!!!\nދެން އަތް ޖަހާ، ފަހުން އަނެއްކާ ވެސް ބުނާތި މަ ބުނެގެބެއް ނޫނޭ ތި ބިލް ފާސް ކުރީ\nމުސްކުޅިންނަށްދޭ އިނާޔަތްވެސް ބޮޑުކޮށްބަލަ.


Musaaraige massalaigai sarukaaru baeh office thakuge massaikaiy huttalaifi\nސަރުކާރު އޮފީހެއްގައި މަސައްކަތް ކުރުން ހުއްޓާލާފައި---\nމުސާރަ މައްސަލައިގައި ސަރުކާރު ބައެއް އޮފީސްތަކުގެ މަސައްކަތް ހުއްޓާލައިފި\n20 ސެޕްޓެމްބަރ 2021 - 14:01:38\nސިވިލް ސާވިސް މުވައްޒަފުން މުސާރައިގެ މައްސަލައިގައި ކުރި މުޒާހަރާ އާ ގުޅިގެން އެކަށީގެންވާ ޖަވާބެއް ސަރުކާރުގެ ފަރާތުން ލިބިފައިނުވާތީ ކަމަށް ބުނެ ބައެއް އޮފީސްތަކުގައި މަސައްކަތް ކުރުން މިއަދު ހުއްޓާލައިފި އެވެ.\nސިވިލް ސާވެންޓުންގެ ޑިމާންޑުތަކުގެ ތެރޭގައި ދަށް ފަންތީގެ މުވައްޒަފުންގެ މުސާރަ ބޮޑުކުރުމާއި ސެޓްފިކެޓް ހުށަހެޅުމުން ވަޒީފާގެ ކުރިއެރުން ލިބޭގޮތް ހެދުމާއި ސިޔާސީ މަގާމުތަކުގައި ތިއްބަވާ ބޭފުޅުންނަށް ލިބޭ ގޮތަށް ސިވިލް ސާވެންޓުންނަށް ވެސް ލިވިން އެލަވަންސް ލިބުމާއި މިނިމަމް ވޭޖު އަވަސްކޮށްދިނުމާއި ސްކޫލުތަކުގެ އިދާރީ މުވައްޒަފުންނަށް އިތުރު އެލަވަންސެއް ހަމަޖައްސައިދިނުން ހިމެނެއެވެ.\nދިވެހި ސިވިލް ސާވެންޓު އެސޯޯސިއޭޝަނުން އިއްޔެ ކުރިއަށް ގެންދިޔަ އިހުތިޖާޖުގައި ބައިވެރިވި މުވައްޒަފުން ވަނީ އެ އިހުތިޖާޖާ ގުޅިގެން ސަރުކާރުން އެއްވެސް އިޖާބައެއް ނުލިބިއްޖެނަމަ ހޯމަ ދުވަހު މުވައްޒަފުން މަސައްކަތަށް ނުނިކުންނާނެކަމަށް އިއުލާނުކޮށްފަ އެވެ.\nމިއަދު މަސައްކަތް ހުއްޓާލި ބައެއް އޮފީސްތަކުގެ ތެރޭގައި ލ. ދަނބިދޫ ކައުންސިލް، ހައްދުންމަތީ މުންޑޫ ކައުންސިލް އަދި މާލެ އަތޮޅު ގުރައިދޫ ކައުންސިލްގެ އިތުރުން ސަރުކާރުގެ ބައެއް އޮފީސްތަކާއި އިދާރާތައް ހިމެނެއެވެ.\nސިވިލް ސާވިސް މުވައްޒަފުންގެ މުސާރައިގެ އޮނިގަނޑު އަވަހަށް ނިންމައި، މުސާރަ ބޮޑުކުރުން އަވަސް ކުރުމަށް ސަރުކާރަށް ގޮވާލައި ރައްޔިތުންގެ މަޖިލީހަށް މިއަދު ކުއްލި މައްސަލައެއް ވެސް ވަނީ ހުށަހަޅާފައެވެ.\nސަރުކާރު އޮފީހެއްގަައި މަސައްކަތް ހުއްޓިފައި\nސަރުކާރު މުވައްޒަފުންގެ މުސާރައިގެ މައްސަލަ ބޮޑުވެފައިވާއިރު ނިމިދިޔަ ހަފްތާތެރޭ، މޯލްޑިވިއަންގެ ޕައިލެޓުންނާއި، ސިއްހީ ދާއިރާގައި މަސައްކަތް ކުރައްވާ ނަރުހުންނާއި ޑޮކްޓަރުންވެސް ވަނީ މުސާރައިގެ މައްސަލައިގައި ރައީސް ސޯލިހް އިބްރާހީމް މުހައްމަދު ސޯލިހް އާ ބައްދަލުކުރައްވާފައެވެ. ރައީސް ވަނީ އެ މައްސަލަތަކަށް ހައްލު ހޯއްދަވައިދެއްވާނެ ކަމަށް ވިދާޅުވެފައެވެ.\nމީގެ ކުރިން ރައީސް ސޯލިހް ވަނީ ސިވިލް ސާވެންޓުންގެ މުސާރަ ބޮޑު ކުރުމަށް އަންނަ އަހަރުގެ ދައުލަތުގެ ބަޖެޓުގައި ހިމަނާނެ ކަމަށް ވިދާޅުވެފައެވެ.\nސިވިލް ސާވަންޓުންސިވިލް ސާވިސް މުސާރަސަރުކާރުއެންމެ ކުޑަ އުޖޫރަ


ސިންގްލް ޔޫސް ޕްލާސްޓިކް މަނާކުރާކުރުމަށް ގާނޫނަށް ގެނައި އިސްލާހު ތަސްދީގުކޮށްފި – Haftha\nFri, 21 January, 2022, 7:09 am\nސިންގްލް ޔޫސް ޕްލާސްޓިކް މަނާކުރާކުރުމަށް ގާނޫނަށް ގެނައި އިސްލާހު ތަސްދީގުކޮށްފި\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު، ސިންގްލް ޔޫސް ޕްލާސްޓިކް މަނާކުރުމަށް ގާނޫނަށް ގެނައި އިސްލާހު ތަސްދީގުކުރައްވައިފިއެވެ.\nދިވެހި ރާއްޖޭގެ ތިމާވެށި ރައްކާތެރިކޮށް، ދެމެހެއްޓުމާ ބެހޭ ގަނޫނުނަށް ގެނައި ދެވަނަ އިސްލާހު ރައީސް ތަސްދީގުކޮށްދެއްވީ މިއަދުއެވެ. އަދި ބިލު ތަސްތީގު ކުރެއްވުމާއެކު އެ ބިލު މިއަދު ވަނީ ސަރުކާރުގެ ގެޒެޓުގައި ޝާއިރު ކޮށްފައެވެ.\nއެ އިސްލާހުގެ ދަށުން، ތިމާވެއްޓަށް ގެއްލުންދޭ އެއްޗެހީގެ ތެރެއިން ސިންގަލް ޔޫސް ނުވަތަ އެއްފަހަހަރު ބޭނުންކޮށްފައި އުކާލާ ޕްލާސްތީކުގެ ބާވަތްތައް ރާއްޖެއަށް އެތެރެ ކުރުމާއި، އުފެއްދުމާއި ބާޒާރަށް ނެރުމަކީ މަނާކަމެއްގެ ގޮތުގައި ބަޔާން ކޮށްފައި ވެއެވެ. އަދި އެ ތަކެތީގެ ލިސްޓު އެކުލަވާލައި، އެކި މަރުހަލާތަކަށް ބަހާލައިގެން ކަނޑައެޅުމުގެ އިހުތިޔާރު ރައީސުލް ޖުމްހޫރިއްޔާއަށް އޮންނާނެއެވެ.\nއެގޮތުން، އެ އިސްލާހަށް އަމަރުކުރަން ފެށުމަށް ފަހު ރައީސް އެކުލަވާލައި ފުރަތަމަ ލިސްޓު 1 ޖަނަވަރީ 2022 ގެ ކުރިން ކަނޑައަޅައި، ގެޒެޓުގައި ޝާއިރު ކުރާނެއެވެ. އަދި އެ ލިސްޓުގައިވާ ތަކެތި ރާއްޖެއަށް އެތެރެކުރުމާއި، އުފެއްދުމާއި ބާޒާރަށް ނެރުން މަނާކުރާނެ ތާރީހެއްވެސް އެ ލިސްޓު ގެޒެޓުގައި ޗާއިރު ކުރާ ދުވަހު ކަނޑައަޅައި އިއުލާން ކުރާނެއެވެ.\nފާހަގަ: ރައީސް އިބްރާހިމް މުހައްމަދު ސޯލިހް, އާގާނޫނު


އިންތިޒާތުގައި ހުންނަމޭ ލޯބިން9– Esfiya\nއިންތިޒާތުގައި ހުންނަމޭ ލޯބިން 9\nހެނދުނުގެ ނާސްތާއަށްފަހު އައިލީން ގޭތެރޭގެ ބައެއް ކަންތައްތައް ކޮށްލުމުގައި ހަރަކާތްތެރިވިއެވެ. އައިލީން އަކީ އަބަދުވެސް ވީވަރަކުން އެފަަދަ މަސައްކަތްތަކުގައިވެސް ހަރަކާތްތެރިވާ މުރާލި ކުއްޖެކެވެ. ބައެއް ކަންތައްތައް ކޮށްލުމަށްފަހު އޭނާ ކޮޓަރިއަށްވަދެ ކުޑަކޮށް ތައްޔާރުވެލިއެވެ. ލައިފައިވި މަޑު ފެހިކުލައިގެ މަތީކޮޅާއި ސްކާޓް އާއި ގުޅޭނޭހެން މަޑު ފެހިކުލައިގެ ސްކާފެއް ކަރުގައި އަޅާލިއެވެ. ތައްޔާރުވެގެން އޭނާ ތިރިއަށް ފޭބިއެވެ. އޭރު ބަދިގޭ ތެރެއިން ޒާހިޔާ ވާހަކަ ދައްކާ އަޑުއިވެއެވެ. މަސް ކޮށަން އިން ޒާހިޔާ ދިޔައީ މުރަނގަތޮޅިތައް މަށަން އިން ފަޒްލީނާ އާއި ވާހަކަ ދައްކަމުންނެވެ. ” ދޮންބެދައްތާ… އަލްކޮ ކޮބާ މިހާރު؟ ” ބަދިގެއަށް ވަދެގެން އައި އައިލީން ފަޒްލީނާއަށް ގޮވާލަމުން އަހާލިއެވެ. ” ދޮންބެ ދެންމެއަކު އެ ދިޔައީ ހަމަ އަލްކޮ ގޮވައިގެން… ” ހިނިތުންވެލަމުން ފަޒްލީނާ ބުންޏެވެ. އައިލީންވެސް ބަދަލުގައި ހިނިތުންވެލިއެވެ. ” މަންމާ… އަޅުގަނޑު މިދަނީ ރިފޫ އާ އެކީ ޝައު ގާތަށް ގޮސްލަން… އޯކޭތަ؟ ” އައލީން އެހެން ބުނުމުން ޒާހިޔާ އަވަހަށް ދާށޭ ބުނުމުން އައިލީން ހިނިތުންވެލަމުން ހިނގައިގެތެވެ. ”އައްސަލާމް އަކައިކުމް… ” ގޭގެ ބޮޑު ދޮރާށި ހުޅުވާލަމުން އައިލީން ސަލާމް ގޮވާލިއެވެ. ”ވަޢަލައިކުމް ސަލާމް … އައިލީ… އާދޭ އެތެރެއަށް… ” ދޮވުނު އެއްޗެހިތައް ރޯނުގައި ހިއްކަން އަޅަން ހުރި ރިޝްފާ ފުޅާ ހިނިތުންވުމަކާއެކު ސަލާާމް ބަލައިގަތުމަށްފަހު އައިލީންއަށް އެތެރެއަށް ވަނުމަށް ބުންޏެވެ. ”ރިޝްތާ… މިއަދު އެއްޗެހި ދޮންނަނީތަ؟ ކޮބާ މާނީ؟ ” އައިލީން ރިޝްފާއަށް ގޮވާލަމުން އަހާލިއެވެ. ” އާނ… މިއަދު އެއްޗެހިތައް ދޮންނަނީ… އެއްޗެހި މާ ގިނަވީމަވެސް އުނދަގުލެއްނު އެއްފަހަރާ ދޮންނަން… އެހެންވީމަ އެހާ ގިނަނުވަނީސް ދޮވެލީ… ހެހެހެ… މާނީ އެބައިން ރިފޫ އަތުގަ… ދޭބަ އެތެރެއަށް… ” ރިޝްފާ ހިނިތުންވެލަމުން ބުނުމާާއެކު އައިލީން އެެތެރެއަށް ވަނެވެ. ސިޓިންރޫމުގައި ޓީވީ ބަލަން ތިބި ޝާދިން އާއި ޒުހޭރު ކާގެއަށް މިސްރާބު ޖެހީ މާ އަޑުގަދަވުމުންނެވެ. ” ޝައުނާ އަކަށް ދުވަހަކު ކަމެއް ރަނގަޅަކަށް ނުކުރެވޭ… ހިތަށް އަރާ ކީއްވެފަ ހުންނަ ކުއްޖެއްބާ އޭ މީ… މިކަހަލަ ކޮންމެވެސް ކަމެއް ކޮށްނުލައެއް ޝައުނާ ހިތްހަމައެއް ނުޖެހޭނެ… ” ޝައުނާގެ އަތުން ބިއްލޫރިި ތަށި ވެއްޓި ތެޅުމާއެކު އާމިރާ އެއްޗެހި ކިޔައިގަތެވެ. ” މަންމާ.. ސޮރީ … ގަސްތުގައެއް ނޫނޭ… ” ކަރުނަވީ ދެލޮލާއެކު ޝައުނާ ބުންޏެވެ. ”އާމިރާ ކިހިނެއްވެގެންތަ ތިއުޅެނީ؟… މާ އަޑުގަދަ ވަނީ ކިހިނެއް ވީތަ؟ ” ޒުހޭރު އައިސް ހުއްޓެމުން ބުންޏެވެ. ” ޝައުނާ ކަންތަކޭ… ތަށި ތަޅާލީ… ދުވަހަކު ކަމެއް ރަނގަޅަކަށް ނުކުރެވޭނެ… ” ނުރުހުންވެފައިހުރެ މިފަހަރުވެސް އާމިރާ އެއްޗެހި ކިޔައިގަތެވެ. ” މަންމައަށްވެސް އެނގޭނެ ޝައު ގަސްތުގަ އެކަހަލަ ކަމެއް ނުކުރާނެކަން… ތައްޓެއް ތެޅުނަކަސް އެއީ ދެން އެހާ ބޮޑުކަމެއް ނޫނެއްނު… ” އެހެން ފަހަރުތަކެކޭ އެއްގޮތަށްް މިފަރުވެސް ޝާދިން ޝާއުނާ ދިފާއުކޮށް ވާހަކަ ދެއްކިއެވެ. ޝާދިން މީނަ އަބަދު ތިހެން ދިފާޢުކުރާތީއޭ މީނަ ބޭނުން ވައްތަރަކަށް އެ އުޅެނީ… ޝައުނާ އަކީ ކުޑަކުއްޖެއްނޫނޭ…. ހިތަށް އަރާ ކީއްބާއޭ ކުރާނީ މީނަ އާ ހެދި… ” މަންމަގެ ރަހުމު ކުޑަ ބަސްތައް އިވިފައި ޝައުނާއަކަށް އިތުރަކަށް ކަރުނަތަކެއް ނުހިފޭއްޓުނެވެ. ލޮލަށް ޖަމާވި ކަރުނަތައް އެއްވެސް ހިފެހެއްޓުމެއްނެތި އައިސް ޝައުނާގެ ކޯތާފަތުގައި ބޮސްދެމުން ދިޔައެވެ. މާނީ އާއެކު ވަގުތުކޮޅެއް ހޭދަކޮށްލުމަށްފަހު ރިފްޝާ އާއި އައިލީން ޝައުނާގެ ގެއަށް އައިސް ވަނެވެ. ގޭ ދޮރު މައްޗައް އެރުމާއެކު އެންމެ ފުރަތަމަވެސް އެ ދެ މީހުންނަށް އަޑު އިވުނީ އާމިރާގެ ރުޅި ބަސްތަކެވެ. އަޑު އައި ދިމާލަށް ދެ މީހުންވެސް އަވަސް ހިނގުމެއްގައި ދިޔައެވެ. އޭރު އެތަނުގައި އާމިރާ އާއި ޝައުނާގެ އިތުރުން ޝާދިން އާއި ޒުހޭރުވެސް ހުއްޓެވެ. އައިލީން އާއި ރިފްޝާ އަށް ފަހަރަކު މީހެއްގެ މޫނަށް ނަޒަރު ހުއްޓާލެވުނެވެ. ”އާމިރާ ކީއްވެގެންތަ އަބަދު އެ މަންޖެއާ ދިމާއަށް އެވަރަށް ތި އެއްޗެހި ކިޔަނީ… ގައިމު އެއީވެސް ތި އާމިރާގެ ދަރިއެއްނު… ކިތައް ދުހު އަހަރެން ބުނާނީ އެ ދަރިފުޅާ ދިމާލަށް ތިހެން އެއްޗެހި ނުކިޔާށޭ… ” ރުޅި އައިސްފައިހުރެ ޒުހޭރު އާމިރާ އާ ދިމާއަށް ބުންޏެވެ. ” ނޭނގެނީތަ އަހަރެން އޭނަ އާ ދިމާލަށް އެއްޗެހި ކިޔާ ސަބަބެއް… އާތް.. ޒުހޭރުއަށް ނޭނގޭތަ ހަމަ… ޝައުނާ ފެނުނަސް އަހަރެން ފޫހިވޭ… ” ޒުހޭރުގެ ރުޅިވެރި ބަސްތަކުން އާމިރާއަށް އެއްވެސް އަސަރެއްނުކުރެވެ. އޭނާ މިފަހަރުވެސް ރުޅިވެރި ކަމާއެކު ވާހަކަ ދެއްކިއެވެ. ”ހުއްޓާލާ…” އެތަނުގައި ތިބި އެންމެންވެސް ސިހިގެން ދިޔައީ ޝައުނާގެ އަޑުންނެވެ. އެންމެންގެ ނަޒަރު އޭނައަށް ހުއްޓުނެވެ. ” އަބަދުވެސް އަޅުގަނޑާ ހެދި ބައްޕަ އާ ދޮންބެ އާ ދެމީހުންނާ މަންމަ ދެބަސްވާނީ… ޕްލީޒް ހުއްޓާލާާ… އަޅުގަނޑާ ގެ ސަބަބުން އެއްވެސް މީހަކު ދެބަސްވާކަށް ބޭނުމެއް ނޫން… ” ކުރެހިފައިވި އަޑުން ޝައުނާ ވާހަކަ ދެއްކިއެވެ. ” މަންމަ… މަންމަ ކީއްވެތަ އަބަދު އަޅުގަނޑު ދެކެ އެހާ ރުޅިއަންނަނީ… ކީއްވެތަ އަބަދު އެއްޗެހި ކިޔަނީ… އެންމެ ފަހަރަކުވެސް ކީއްވެތަ މަންމަ އަޅުގަނޑާ ލޯބިން ވާހަކަ ދައްކާ ނުލަނީ… އެންމެ ފަހަރަކުވެސް ކީއްވެތަ ލޯބިން ފިރުމާލަ ނުދެނީ… ކިތަންމެ ރަނގަޅަކަށް ކަންތައް ކުރިޔަސް ކީއްވެތަ މަންމައަށް ރަނގަޅަށް ކަންތައް ނުުކުރެވެނީ… ކީއްވެތަ މަންމަ އަޅުގަނޑާ ދޭތެރޭ އެގޮތައް ކަންތައް ކުރަނީ… މަންމަ ކީއްވެތަ އަޅުގަނޑު ދެކެ ލޯބި ނުވަނީ… އަޅުގަނޑުވެސް ތި ލޯބި ބޭނުމޭ.. މަންމަގެ އަޅާލުން ބޭނުން… މިހިތަށް ވަރަށް ތަދުވޭ މަންމަ އަޅުގަނޑާ ދޭތެރޭ ކަންތައް ކުރާ ގޮތުން… މަންމަ ބުނެލާ ރަހުމު ކުޑަ ބަސްތަކުން މި ހިތަށް ތަދުވޭ… ހިތާމަކުރަން އެކަމާ..، ވަރަށް ދެރަވޭ… އަބަދުވެސް ހިތާހިތާ ޝަކުވާ ކުރެވޭ… ކީއްވެތަ މަންމާ… ކީއްވެ… ” ލޮލުން ކަރުނަ އޮހޮރޭ ހާލު ގިސްލަމުން ޝައުނާ ދެއްކި ވާހަކަތައް އަޑުއިވުނު މީހުން ތިބީ ފެންކަޅި ވެފައެވެ. އެހެނަސް އާމިރާ ފިޔަވައެވެ. ” އަހަރެން ލޮއެބެއް ނުވޭ ޝައުނާ ދެކެ… ފޫހިވާނީ … ރުޅި އަންނަނީ ފެނުނަސް… ކީއްވެކަން ބުނަން ވީތަ… އާތް… ޝައުނާ ފެނުނީމަ އަހަންނަށް އަހަރެންގެ ހިތި ހަނދާންތަކެއް އާވަނީ… އަހަރެންގެ މަންމަ އަހަންނާ ދޭތެރޭ ކަންތައް ކުރި ރަހުމްކުޑަ ގޮތް ހީވަނީ މިހާރުވެސް އަހަރެންގެ ދެ ލޯ ކުރިމަތިން ފެންނަހެން… އެ މަންމަ އަހަންނަށް ކުރި އަނިޔާތައް… އަހަރެންގެ މި ބުޅި އިސްތަށިގަނޑު ގަވެސް އެތައް ދުވަހަކު ހިފި… ކިތަންމެ ވަރަކަށް މަސައްކަތް ކުރިޔަސް މަސައްކަތް ކުރާ ކަމަކަށް ނުވޭ… ލޯބިން ބަހެއް ބުނެ ނުލާ… އެ ހިތާމަވެރި ދުވަސްތައް އަހަންނަށް ޝައުނާ ފެނުނަސް ހަނދާން ވަނީ… އަދި ބުނަން… ޝައުނާ ތީ އަހަރެން ބޭނުންވެގެން ހޯދި ކުއްޖެއްނޫން… އަހަރެން ބުނިން ޒުހޭރު ކައިރިވެސް ޝާދިން އަށް ފަހު އަހަރެން އެހެން ކުއްޖެއް ބޭނުމެއް ނޫނޭ.. ” އާމިރާގެ ދުލުން އިވުނު ބަސްތައް އިވިފައި ޒުހޭރު ފިޔަވައި އެންމެން ތިބީ ހައިރާންވެފައެވެ. ޝައުނާގެ ލޮލުން އޮހޮރެމުން ދިޔަ ކަރުނަތައް ދިޔައީ އިތުރުވެގެންނެވެ. އެއްކަމުން އަރައިނުގަނެވެނީސް އެހިތަށް ވަރަށް އަސަރުކުރުވައިފިއެވެ. އިތުރަށް އެތާ މަޑުކުރުމެއްނެތި ޝައުނާ ދުވެފައި ގޮސް ސިޑިން މައްޗައް އަރާ ކޮޓަރިއަށް ވަނެވެ. ޝާދިން ލޮލުން އިޝާރާތްކޮށްލުމާއެކު އައިލީން އާއި ރިފްޝާވެސް އަވަސް އަވަހަށް ޝައުނާގެ ފަހަތުން ދިޔައެވެ. ކޮޓަރިއަށް ވަދެވުމާއެކު ޝައުނާ ގޮސް އެނދުގައި ބަންޑުން އޮށޯތެވެ. ގިސްލަ ގިސްލާފާ ރޮމުން ދިޔަ ޝައުނާ ފެނި ކޮންމެ މީހެއްގެ ހިތަށްވެސް އަސަރު ކުރާނެއެވެ. އައިލީން އާއި ރިފްޝާ ކޮޓަރިއަށް ވަދުމަށްފަހު ދޮރު ލައްޕާލިއެވެ. އެދެމީހުން ގޮސް ޝައުނާގެ ގާތުގައި އެނދުގައި އިށީނެވެ. ”ޝައު ޕްލީޒް ދެން ހުއްޓާލަބަަލަ… ” ޝައުނާގެ ބުރަކަށީގައި ފިރުމާލަމުން ރިފްޝާ ބުންޏެވެ. ”ކީއްވެތަ އަބަދު އަހަންނަށް އެހެން ދިމާވަނީ… އަހަރެން އިންތިހާއަށް ލޯބި ބޭނުންވާ މީހުންގެ ފަރާތުން އަހަރެންނަށް ފެންނަނީ އަބަދުވެސް އަހަންނަށްޓަކައި އޮންނަ ފޫހިކަން… ރުޅިވެރިކަން… އިންތިހާއަށް އަހަރެން އެމީހުންގެ ލޯބި ބޭނުން…” ގިސްލަމުން ދިޔަ ޝައުނާ ދިޔައީ އޭނަގެ ހިތުގެ އުދާސްތައް ބޭރުކުރަމުންނެވެ. ” ޝައު… ތެދުވެބަ… ތެދުބެވަ… އައިލީ އާ ދިމާ ބަލާބަލަ…” އައިލީން ބުނުމުން ޝައުނާ ތެދުވެ އެނދުގައި ހަމަޖެހިލުމަށްފަހު އައިލީންއަށް ބަލައިލިއެވެ. ”ލިސެން ޝައު… ޝައު ދެކެ ވަރަށް ގިނަ ފަރާތްތަކުން ލޯބިވޭ… އައިލީ އާ ރިފޫ އާވެސް ވަރަށް ލޯބިވޭ… ” ” އިނގެއޭ އައިލީ އާ ރިފޫ ލޯބިވާކަން… އެކަމަކު މަންމަ… މަންމަގެ ލޯބިވެސް ބޭނުުމޭ… މާމަ މަންމަ އާ މެދު އެ ގޮތަށް ކަންތައް ކުރުމަކުން ކޮބާ އަހަރެންގެ ކުށެއް… ޔާފިއުގެ ލޯބިވެސް ބޭނުމޭ…” އައިލީންގެ ވާހަކަ މެދުކަނޑާލަމުން ޝައުނާ ބުނެލިއެވެ. ”ޝައު ޕްލީޒް… ފުރަތަމަ އައިލީ ދައްކާ ވާހަކަ އަޑުއަހާބަ… ކޮންމެ ކުއްޖަކަށްވެސް މަންމަ އެއްގެ ލޯބި ބޭނުންވާނެ… ޝައުގެ މާމަ ޝައުގެ މަންމަ އާ ދޭތެރޭ އެގޮތަށް ކަންތައްކުރުމުގައި ޝައުގެ އެއްވެސް ކުށެއް ނެތް… ޝައު ފެނުމުން މަންމައަށް އެ ދުވަސްތައް ހަނދާން އާވެގެން ދަނީ… މަންމައަށް އަދިވެސް އިތުރަށް ވަގުތު ދީ… އަދި ޝައު މިހާރަށް ވުރެވެސް މަންމަގެ ކަންތައްތަކަށް ބޮޑަށް ސަމާލުކަންދީ މަންމައަށް ވީހާވެސް ރަނގަޅަށް ކަންތައް ކޮށްދީ… މަންމަގެ ހިތުން އަދިވެސް އެ ދުވަސްތައް ފިލާ ނުދަނީ އެއީ… އެކަމަކު އިންޝާﷲ ވަރަށް އަވަހަށް ޝައުގެ އޯގާތެރިކަމާއި ލޯބިން ޝައުގެ މަންމަގެ ހިތުން އެ ހިތްދަތި ހަނދާނަތައް ފޮހެވިގެންދާނެ. އަދި ޝައު ފަދަ ކިޔަމަންތެރި ލޯބި ދަރިއެއް ލިބުނުކަމަށްޓަކައި އުފާކުރާނެ އިންޝާﷲ… ” ޝައުނާގެ އަތުގައި ހިފަހައްޓައިލައިގެން އިނދެ އައިލީން ނަސޭހަތްތެރިވަމުން ދިޔައެވެ. ރިފްޝާ ވެސް ޝައުނާގެ ކޮނޑުގައި ހިފަހައްޓައިލައިގެން އިނީ އެކުވެރިޔާއަށް ހިތްވަރިދޭ ފަދައިންނެވެ. ”ޝައު ދެން ތިބުނީ ޔާފިއުގެ ވާހަކަ… ކީއްކުރަން ބޭވަފާތެރިއެއްގެ ލޯބި ބޭނުންވަނީ… ޔާފިއު ޝައު ދެކެ ހަޤީޤީ ލޯބި ވާނަމަކަ އެހެނެއް ނުހެދީސް… އޭނަ ޝައު އަށް އޮޅުވާލީ… ދޮގުހަދާ ބޭވަފާތެރިވީ… ބޭވަފާތެރިއަކަށްޓަަކައި ކީއްކުރަން އޮހޮރާ ކަރުނަތަކެއް… އެއަށްވުރެ މާ ރަނގަޅެއްނު ޝައު ދެކެ ތެދުވެރި ހިތަކުން ލޯބިވާ ފަރާތަކާ މެދު ވިސްނިއްޔާ… ޔައިޝް އާ މެދު ވިސްނިއްޔާ” އައިލީން އެހެން ބުނިތަނާ ޝައުނާ އޭނަގެ އަތް އައިލީންގެ އަތުން ދަމައިގަތެވެ. އަދި ދުރަށް ނަޒަރު ހުއްޓާލިއެވެ. އައިލީން ޝައުނާގެ ކޮނޑުގައި ހިފަހައްޓާލަމުން ވާހަކަ ކުރިއަށް ގެންދިޔައެވެ. ” ޝައު… ވެދިޔަތަން ހަނދާން ނައްތާލުމަށްފަހު ކުރިމަގަށް ވިސްނާ… މިހެން ބުނާ އިރުވެސް އެނގޭ އެއީ ފަސޭހަ ކަމެއް ނޫންކަން.. އެކަމަކުވެސް މަސައްކަތްކުރަން ވާނެ… ޔާފިއުގެ ހަނދާނުގައޖ ނުކައި ނުބޮއެ ރޯން އޮތަކަސް އެއްވެސް ފައިދާއެއް ނުވާނެ… ޝައު ވާނެ ހިތްވަރު ގަދަ ވާން… މިދުނިޔެ ނަތީގަ ކޮންމެ ކަމަކީވެސް އިމްތިހާނެއް… ކެތްތެރިކަމާއެކު އިމްތީހާނާ ކުރިމަތިލާ އެ އިމްތިހާނުން ފާސްވޭތޯ މަސައްކަތްކުރަން ވާނެ… އިނގޭ ޝައު ލޯބިވަނީ ޔާފިއު ދެކެކަން… އެކަމަކު ޔާފިއު ޝައު އާ ދޭތެރޭ ކަންތައް އެ ކުރި ގޮތް ވެސް ހަނދާން އެބަހުރި ދޯ… އަހަރުމެން ދެމީހުނަށް ފެނުން ޔައިޝްގެ ދެ ލޮލުން ޝައު އަށްޓަކައި ތެދުވެރި ލޯބި… ޝައު އަށްޓަކައި އެހިތް އެދޭ ވަރު… ޝައު އަށް ކަމެއްވެދާނެތީ ކަންބޮޑުވެފަ ހުރި މިންވަރު އެރޭ އޭނަގެ ހަރަކާތްތަކުން ވަރަށް ރަނގަޅަށްވެސް އެނގުން… އެންމެ ފަހަރަކު ނަމަވެސް ޝައު އޭނަ އާ މެދު ވިސްނާލަ ބަލަ… އުއްމީދުކުރަން އައިލީ މިދެއްކި ވާހަކަތަކާމެދު ޝައު ވިސްނާލާނެކަމަށް… ” ހިނިތުންވެލަމުން ޝައުނާގެ ބޮލުގައި ފިރުމާލަމުން އައިލީން ބުންޏެވެ. ” އޯކޭ… ނައު ސްޓޮޕް ކްރައިން…. އެންޑް ގިވް އަ ޕްރެޓީ ސްމައިލް… ” ރިފްޝާ އެނދުން ތެދުވެ ޝައުނާގެ ލޮލުން އޮހޮރުނު ކަރުނަތައް ފޮހެލައިދެމުން ބުންޏެވެ. ޝައުނާ ހިނިތުންވެލުމުން އައިލީން އާއި ރިފްޝާވެސް ހިނިތުންވެލަމުން ކުޑަކޮށް ބައްދާލިއެވެ. ” ޝައު… ސައިބޮއެފިންތަ؟ ” އައިލީން އެހެން އެހުމާއެކު ޝައުނާ މަޑުމަޑުން ބޯ ޖަހާލިއެވެ. ” ޕިސް ޕިސް… ޝައު ގާތު އަބަދުވެސް ބުނަން ކެއުމަށް ފަރުވާކުޑަ ނުކުރާށޭ… މތާ އިނދޭ… އެބަ އަންނަން އަހަރުމެން ދެމީހުން… ” މިހެން ބުނުމަށްފަހު އައިލން އާއި ރިފްޝާ ކޮޓަރިން ނިކުތެވެ. ”އާމިރާ އެންމެ ފަހަރަކުވެސް އެ ދަރިފުޅުގެ ރަނގަޅު ކަންތައްތަކާމެދު ވިސްނާލަބަލަ… އާމިރާ ތިގޮތައް ކަންތައް ކުރާއިރުވެސް މަދު ފަހަރަކު ފިޔަވައި އެ ދަރިފުޅު އެއްޗެކޭ ނުބުނާނެ… އާާމިރާ ބުނި ކަމެއް އެ ކޮށްދެނީ… ދެން ދަރިންނަކީ މާތް ﷲ އަހަރެމެންނަށް ދެއްވާާ ވަރަށް ބޮޑު ނިޢުމަތެއް… ދަރިން ބޭނުންވެގެން އުޅޭ ކިތައް މީހުނަށް ދަރިން ނުލިބެގެން އެ އުޅެނީ… އެ ނިޢުމަތައް އަހަރެމެން ޖެހޭނެ ރައްކާތެރިވާން… ” އައިލީން އާއި ރިފްޝާ ތިރިއަށް ފޭބިއިރު ޒުހޭރު އާމިރާއަށް ވިސްނައިދެމުން ދިޔައެވެ. ”އަހަންނަށް އިނގެޔޭ ކަންތައް ކުރެވެނީ ރަނގަޅަށް ނޫންކަން.. އެކަމަކުވެސް ހަމަ ނޭނގެ ވާގޮތެއް… ” ރޮވިފައި އިނދެ އާމިރާ ބުންޏެވެ. ޝާދިން އާއި ޒުހޭރު އެތައް އިރަކު ވިސްނައިދިނުމުން އާމިރާއަށް އޭނަ ކަންތައް ކުރީ ރަނގަޅަށް ނޫންކަން ވިސްނުނެވެ. އޭނަ އާ ދޭތެރޭ އޭނަގެ މަންނަ ކޮންމެ ގޮތަކަށް ކަންތައް ކުރިކަމުގައިވިޔަސް ޝައުނާ އާ ދޭތެރޭ އެހެން ކަންތައް ކުރުމުގެ ހައްގެއް ނޯންނާނެއެވެ. ރޮވިފައި އިން އާމިރާގެ ގާތަށް އައިސް އައިލީން އާއި ރިފްޝާ އިށީނެވެ. ” އާމިރާއްތާ… ޝައު ވަރަށް އިންތިޒާރުކުރޭ މަންމައެއްގެ ލޮއެބާއު އަޅާލުން ލިބޭނެ ދުވަހަކަށް… ޕްލީޒް… ޝައު އަށް ބޭނުންވާ ލޮއެބާއި އަޅާލުން ދީ… ” ލޮލުން ކަރުނަ އޮހޮރޭ ހާލު އައިލީން އާމިރާގެ އަތުގައި ހިފާލަމުން ބުންޏެވެ. އާމިރާ މަޑުމަޑުން އޭނަގެ އަތުން އައިލީން އާއި ރިފްޝާގެ ބޮލުގައި ފިރުމާލިއެވެ. އަދި މަޑުމަޑުން ބޯ ޖަހާލިއެވެ. ހިނިތުންވެލުމަށްފަހު ދެ މީހުންވެސް ގޮސް ކާގެއަށް ވަނެވެ. އަދި ބިއްލޫރި ތައްޓަކަށް އައިސަލަމާރިން ނެގި ޖޫސް ޕެކެޓުން ޖޫސް ތައްޓެއް އެޅިއެވެ. ތައްޓަށް ބޭކެޑް ބީންސް އާއި ދެތިން ރޮށި ލައިގެން ޝައުނާގެ ކޮޓަރިއަށް ގެންދިޔައެވެ. ” އަން… ރަނގަޅަށް ސައި ބޯތި… މި ހުސްކުރަން ވާނެ… ދެން ހަވީރުން ވާނެ ހިނގާލަން ދާން.. ރެޑީ ވައްޗޭ… ” ސައިޑް ކަބަޑް މަތީގައި ގެނައި ޖޫސްތަށި ބަހައްޓަމުން ރިފްޝާ ބުންޏެވެ. ”ތެދެއް މި ހުސް ކުރާތި… އަހަރުމެން ދެން ދަނީ… އެހާވަރަށް ކަންކަމާ ނުވިސްނާތި… ހަވީރުން އަންނާތި ރެޑީ ވެގެން…. ” އައިލީން މިހެން ބުނުމުން އެންމެ ރަނގަޅުކަމުގައި ބުނެ ޝައުނާ ބޯޖަހާލިއެވެ. ދެ މީހުންވެސް ހިނިތުންވުމެއް ރައްދުކުރުމަށްފަހު ކޮޓަރިން ނިކުތެވެ.\nSalaam all ???❤❤❤?????????????????????… mi part lasvi kamahtakaa v v bodah maafah edhen hurihaa readersge kibain… hope all will forgive me ❤❤❤?????????… thankyou so much all for the support???❤❤❤?????????… waiting for comments… ????…\nYesss ???… Mifaharu story kiyaa man first ???… Congrats ???…\nSorry Isha???… Ifoo vx hihhama jehey vareh noon mee bt readers ithurah inthizaaru ga nubaithiban avahah up kohly…\nIfoo dear v nice ingey cover pic… I love it.. N story hama v nice bt thankolheh kuru dhw next time thankolheh dhigu kohladheachey ingey\nWhen is next ifoo dear..\nThankyou soooooo Naju ???❤❤❤??????… V v v ufaavehje cover pic Naju ah kamudhiyaima n story vx reethi v ma ??????❤❤❤… V v v ufaavehje ???… Ifoo ah vx reethi kamun cover pic Change kohly ???… Next part tomorrow In Sha Allah ???… N sorry mi part kuruvyma…\nOhh ifoo haadha kurey dear mi part.but stry v salhi. masha allah bune veyny hama.adhi ehaame salhi pic eh dhw.\nPic ga ethibiy kon kudhin nehtha dear. Mi buny stry ga ulhey kudhin ge thereinn.aslu gina faharaku kurey bunan viyy ma vvv dheravey.ekam kuru viyyma hama bune veny.aslu stry ge mi part ga ehaa bodu kameh nuhiga .hama ekani shau ge aailiy mashala mi part ga huriy.eh gothakah vex ifoo ge bura mashah kan balaa nugan nanykiy noon igey dear.thi kuraa mashahkah ufalaa eku balaa gannan.bad koh nunegun edhen v bodah. Ehen kaman vaa nama vvvvv bodah sorry.hama ifoo kuri aran beyynun vaathiyy mi gothah bune veniyy.when next part ifoo.ummeedh kuran avahah up kohdheyne kamah.waiting waiting.\nThankyou soooooo much story kiyaa man thifaahaga kohla dhin kanthahthakah ???… Ifoo wrong kosheh nunagaanamey ingey ??????… V v v ufaavehje faahaga kohla dhinyma ???… Ifoo vx hihhama jehey vareh noon mee bt readers ithurah inthizaaru ga nubaithiban avahah up kohly… N Cover pic n story reethi v ma vx v v v ufaavehje ifoo ???… Cover pic ga aee ailee n yoohaan… Mi part baeh kudhinnah boring vedhaane bt Shau n Shau ge mom ge relation baivx aee important baeh… Maa bodu kameh nuvey dhw mi baiga… Story ga mikahala parts vx annaane baeh faharu ???… N readers ge faadukiyumaky ifoo ge kurierun kamuga dhekeny ???… Thankyou so much for the support ❤❤❤?????????… Next part In Sha Allah tomorrow…\nMasha Allah mi part vvvv reethi..,.\nVrh.reethi mi part vx. Waiting for next part.\nThankyou so much Mate ???❤❤❤??????… It’s meansalot for me ??????❤❤❤..\nVarah reethi story. Coverpic ga eii aily and yoohan dho?\nYesss… Cover pic ga aee aily n yoohaan ???… Thankyou so much Handi ❤❤❤?????????… It meansalot for me ???…\nvvv reethi mi part ves. cover pic is cute\nThankyou soooooo much mal ??????❤❤❤???… V v v ufaavehje ???…\nHadaha digu intizaareh koahfeymey mi vahaka upload nukoahgen\nSorry Soabi dhigu inthizaareh kuran jehunyma… V v v ufaavehje story kiyaalaakan ingunyma ?????????❤❤❤… Thankyou…\nThankyou soooooo much shaan ❤❤❤?????????… V v v ufaavehje ??????…\nSorry Nakhla ???… Ifoo vx hihhama jehey vareh noon mee bt readers ithurah inthizaaru ga nubaithiban avahah up kohly… Thank you\nWowowo… vvv rythi story ????.. keep it up dear… loves❤❤❤\nThankyou soooooo much Twingirl ❤❤❤????????????… Haadha loabi colourful comment ekey??????… Much more loves from me ❤❤❤????????????…\nAlhey varah reethi… Rovihjje vaahaka kiyaafa… Waiting for next part…. 🙂 :*\nThankyou soooooo much Mal ❤❤❤?????????… Dhen nurohchey ingey ???… V v v ufaavehje story reethi v ma ???… N ifoo ah feelings tha deliver koh dhevihje kamah mi balany???…\nHeyy ifoo darling! Haadha dhuvas vehjeye dho.. Ifoo mihaaru kihineh tha? Bali okay tha? Varah varah ufaa vejje ehaa dhuvas kollaafa ves story kiyaalan libunyma.. ?❤ Mihaaru mi inthizaaru emme kureveny yoon and ailee ge part akah.. But shau ge mamma ah visnuny dhww finally.. ?? Varah varah kiyaalaa hithun livy ah mi story kiyaalevey.. Hama one of the best ingey ifoo thy ?? when is next part? Avahah up kohladhehchey can’t wait kiyaalan ??❤ keep up the good work dear.. ?❤??? Love youu ?❤???\nMy dear Livy ❤❤❤????????????… Ifoo kuriah vure ragalhu… ???… Ehkoh ragalhu nuvey adhivx.. Livy dear kihineh tha?? ???… V v v ufaavehje one of the best ah veema n ehaa kiyaalaahithun ifoo ge Story dear kiyaalaathy ❤❤❤???????????????… Thankyou soooooo much Livy ❤❤❤????????????… Next part tomorrow In Sha Allah ???… Much much more loves from me ❤❤❤???????????????…\nLivy hama baraabaru iraadha kurevviyya.. ??❤❤ and you’re most welcome hama ??????\nalhey i missed this storyalot exams feshyma vaahaka kiyan time nulibuny whn i got i read n it was awesome i just love it enme interesting parts dhw then thiby kuriah… gud luck\nAwwww Anonymous ❤❤❤????????????… Thankyou so much ifoo ge story kiyaaleema ❤❤❤??????… V v v v ufaavehje story kamudhiyaima n kiyaalaafa comment vx kohleema ❤❤❤????????????… Thankyou once again… N I wish all the best for the results ???… Hope to see your comments in the remaining parts too ???…\nDear readers ???❤❤❤. Ifoo next part submit kohlaifinn ???… Keep waiting ???…\nits unique dear i forgot to write my name\nIt’s ok dear ???… So Mal akee unique tha? ?\nthank you ifoo\nMost welcome dear ???❤❤❤\nmno im not any mal\nno im not any mal\nI’m really very sorry unique dear ???… Unique name liyan hadhaan nethuny ey liyefa inyma ifoo hithah ery… Sorry dear ?…\nits okey dear heheh\nSry ifoo… adhi kiriyaami kiyaalevunee story… I was so busy because of my mock exams????….. anyways mi part vx vvvvvvv reethi…???☝ ifoo hama best\nawww Rishy ❤❤❤???????????????… its ok ???… v v v ufaavehje thihaa bxy koh ulhemunvx story kiyaaleema n story reethi v ma ??????❤❤❤???… thankyou soooo much ❤❤❤?????????… v v miss vi Rishy ge comment mathin… hithah ery dhn mi partga comment nufennaaney… bt v v v ufaavehje comment kohlyma ???❤❤❤???… n all the best for exams n study well ??????❤❤❤?????????…\nލޯބި September 18, 2020\nއެ ކީއްވެހޭ ހިތަށް މަގޭ މިހެންވަނީ 29\nސިއްރު ސިއްރުން ލޯބިވެވިއްޖޭ….


LIVE: Mifaharu Covid Ge Biru Maa Bodu - Vaguthu\nމިފަހަރު ކޮވިޑްގެ ބިރު މާބޮޑު!\nބޭރުން ރާއްޖެ އަންނަ އެންމެން ކަރަންޓީން ވާކަށް ނުޖެހޭނެ – އެޗްޕީއޭ.\nBeyrun Raajje Ahna Ehmen Qurantine Vaakah Nujeheyne - HPA https://t.co/6iY6BLQpoH\n— Vaguthu Online (@VaguthuOnline) November 28, 2021\nއިތުރު 114 މީހުން ކޮވިޑަށް ފައްސިވެއްޖެ.\nBREAKING NEWS: Ithuru 114 Meehun Covid Ah Fassivejje https://t.co/WMfzwM9sn0\nދެކުނު އެފްރިކާއިން އެންމެ ފުރަތަމަ ފެނުނު "އޮމިކްރޮން" ޑެންމާކުން ވެސް ފެނިއްޖެ\nBREAKING | Denmark In Covid Ge Aa Vahtharu Fenijjehttps://t.co/7iml4TWxZQ\nދެކުނު އެފްރިކާއިން އެންމެ ފުރަތަމަ ފެނުނު ކޮވިޑް-19ގެ އާވައްތަރު ކަމަށްވާ "އޮމިކްރޮން" ގެ ބިރު އޮތުމުން މޮރޮކޯގެ ބޯޑަރު ބަންދު ކޮށްފި\nBREAKING | Covid-19: Morocco Ge Border Bandhu Koffihttps://t.co/F7v4zkT2Io\nކޮވިޑް-19 ކޮންޓްރޯލް ކުރުމުގެ ގޮތުން އައްޑޫގައި އެއްގެއިން އަނެއް ގެއަށް ދިއުން މަނާކޮށް އިތުރު ފިޔަވަޅުތަކެއް އަޅައިފި\nBREAKING | Addu Gai Eh Gein Aneh Geah Dhiun Manaa Koffihttps://t.co/GooizAPORQ\nޖީނޯމް ސީކުއެންސިން ނުވަތަ ކޮވިޑުގެ ވައްތަރުތައް ދެނަގަތުމަށް ހަދާ ޓެސްޓު ރާއްޖެއިން ހެދޭނެ އިންތިޒާމް ހަމަޖެއްސުމުގެ މަސައްކަތް ކުރަމުން އަންނަ ކަމަށް ހެލްތު ޕްރޮޓެކްޝަން އެޖެންސީ (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގު ވިދާޅުވެއްޖެ.\nCovid-19: Raahjein Variant Test Kureveyne Inthizaam Hamajahsany https://t.co/7UDJPp2sVc\nކޮވިޑް-19 އިން ދިފާއުވުމަށް ޖަހާ ވެކްސިންގެ ތިންވަނަ ޑޯޒް ނުވަތަ ބޫސްޓަ ޝޮޓް ޖަހަން އިތުރު އެއްލައްކަ ޑޯޒް ގެންނާނެ ކަމަށް ސަރުކާރުން ހާމަކޮށްފި.\nBooster Shot Jahan Beynunvaa 100,000 Dose Raajje Gennanee https://t.co/xkhaxA7c8T\nދެކުުނު އެފްރިކާ އިން ފުރަތަމަ ދެނެގަނެވިފައިވާ ކޮވިޑް-19 ގެ އާ ވޭރިއަންޓް، އޮމިކްރޮންއަކީ ވަރަށް އަވަހަށް ފެތުރޭ ވޭރިއަންޓެއް ކަން އަދި ޔަގީން ކުރެވިފައި ނުވާ ކަމަށް ހެލްތް އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގު ވިދާޅުވެއްޖެ.\nBREAKING| Omicron Variant Akee Avahah Fethurey Variant Eh Kan Adhi Yageeneh Noon: Nazlahttps://t.co/x85BXGrb2r\nދެކުުނު އެފްރިކާ އިން ފުރަތަމަ ދެނެގަނެވިފައިވާ ކޮވިޑް-19 ގެ އާ ވޭރިއަންޓް، އޮމިކްރޮން ދުނިޔޭގެ އެކިކަންކޮޅުތަކުގައި ހަލުވިކަމާއެކު ފެތުރެމުންދާތީ ރައްކާތެރިކަމުގެ ފިޔަވަޅެއްގެ ގޮތުން ބޭރު ގައުމެއްގެ އެއްވެސް މީހަކު އިސްރާއީލަށް އެތެރެވުން އެ ގައުމުން މަނާކޮށްފި.\nCovid-19: Beyru Gaumu Thakuge Meehun Israel Ah Etherevun Manaa Koffi https://t.co/c259GazOWJ\nދެކުުނު އެފްރިކާ އިން ފުރަތަމަ ދެނެގަނެވިފައިވާ ކޮވިޑް-19 ގެ އާ ވޭރިއަންޓް، އޮމިކްރޮން ހަލުވިކަމާއެކު، ދުނިޔޭގެ އެކި ގައުމުތަކުގައި ފެތުރެމުންދާތީވެ ރާއްޖޭގައި ވެސް އެ ވޭރިއަންޓް އުޅޭތޯ ބެލުމަށް ހަދަން ޖެހޭ ތަހުލީލުތައް ހަދާނެ ކަމަށް ހެލްތު މިނިސްޓަރު އަހުމަދު ނަސީމް މިއަދު ވިދާޅުވެއްޖެ.\nOmicron Variant Raajje'gai Ulheythoa Balanee https://t.co/bD232yu8kC\nކޮވިޑްގެ އާވޭރިއަންޓް ކަމަށްވާ އޮމިކްރޯން އޮސްޓްރޭލިއާ އިން ފެނިއްޖެ ކަމަށް އެގައުމުން ބުނެފި. އޮސްޓްރޭލިއާ އިން އޮމިކްރޯން ވޭރިއަންޓަށް ދެމީހަކު ވަނީ ފައްސިވެފައި. އެދެމީހުންނަކީ ވެސް އިއްޔެ ދެކުނު އެފްރިކާ އިން އޮސްޓްރޭލިއާގެ ސިޑްނީ އަށް އައި ދެމީހުން ކަމަށް އެގައުމުގެ ސަރުކާރުން ބުނޭ. ދެމީހުން ދަތުރުކުރި ފްލައިޓްގައި ތިބި 260 މީހުން މިހާރު ވަނީ އެކަހެރިކޮށްފައި ކަމަށް އޮސްޓްރޭލިއާ އިން ބުނޭ.\nބައިޑެން މާސްކް ނާޅައި ފިހާރައަކަށް ވަދެއްޖެ.\nBiden Mask Naalhai Fihaara Akah Vadhejje https://t.co/9lASfsbE0w\nކޮވިޑް-19 އާވޭރިއަންޓެއް ދެކުނު އެފްރިކާ އިން ފެނި ވޭރިއަންޓާއި މެދު ސަމާލުވުމަށް ދުނިޔޭގެ ސިއްހަތު ޖަމިއްޔާ އިން އެންގިތާ 24 ގަޑިއިރު ވީއިރު ޔޫރަޕްގެ ގިނަ ގައުމުތަކަށް މިވޭރިއަންޓް ފެތުރިފައި އޮތްކަން މިހާރު ކަށަވަރު ވެއްޖެއެވެ. އެހެންކަމުން ބެލެވޭ ގޮތުގައި މިހާރު ދުނިޔޭގެ ހުރިހާ ސަރަހައްދެއްގައި ވެސް މިވޭރިއަންޓް އުޅޭނެއެވެ.\nއަލަށް ފެނުނު ވޭރިއަންޓް އޮމިކްރޮން އާއި އެކު ކޮވިޑް-19 އަނެއްކާވެސް ވަރަށް ބޮޑަށް ފެތުރިގެން ހިނގައިދާނެ ކަމުގެ ބިރު ވަނީ ބޮޑުވެފައެވެ. އެންމެ ބޮޑު ބިރުވެރިކަމަކީ ވެކްސިންނަށް މިވޭރިއަންޓް ނުގުޑަފާނެ ކަމަށް ލަފާކުރެވޭތީއެވެ.\nއެފަދަ ހާލަތެއް ކުރިމަތިވެއްޖެނަމަ ކޮވިޑުން ދިފާއުވުމަށް ވެކްސިން ޖެހުމުގެ މަސައްކަތް ގައުމުތަކުން އަލުން ފަށަން ޖެހޭނެއެވެ. މިހާރު ހުރި ވެކްސިންތަކަށް ބަދަލު ގެނެސް އަލުން ވެކްސިން ގައުމުތަކަށް ފޯރުކޮށްދީ، ވެކްސިން ޖަހަން ފަށަން ތިން މަހެއްހާ ދުވަސް ހޭދަވެގެން ދާނެ ކަމަށް ބައެއް ތަޖުރިބާކާރުން ބުނެއެވެ.\nކޮވިޑް ކޮންޓްރޯލް ކުރުމަށް ގައުމުތައް ފުރަބަންދު ކުރުމަކީ އިތުރު އެތައް މައްސަލައެއް ކުރިމަތިވާނެ ކަމެއްކަން ދުނިޔެ އިން ތަޖުރިބާކޮށްފިއެވެ. އެތައް ބައެއްގެ ވަޒީފާ ގެއްލި ތަފާތު އިތުރު އެތައް މައްސަލައެއް ވެސް ފުރަބަންދުގެ ސަބަބުން އުފެދިގެން ދެއެވެ. އާވޭރިއަންޓާއިއެކު އެފަދަ ހާލަތެއް އަނެއްކާވެސް ތަޖުރިބާކުރަން ޖެހިދާނެތީ އެތައް ބަޔަކު ކަންބޮޑުވެއެވެ.\nއޮމިކްރޮން ވޭރިއަންޓާއި ގުޅޭ މައުލޫމާތުތައް ކަށަވަރުވާން އަދި ދެހަފްތާ ވަރު ނަގާނެ ކަމަށް ބެލެވެއެވެ.\nނޮވެމްބަރު 28, 2021 10:04\nއެޑިޔުކޭޝަނުން އެބަޖެހެއްނު އަވަހަށް ސްކޫލްތައް ބަންދުކުރަން. ނުރައްކާކަން އެނގޭއިރު ކީއްވެ ސްކޫލްތައް ބަންދުނުކޮށް ތިއުޅެނީ. މިގައުމުގެ ކުޑަކުދިންނާއި ޒުވާނުން މަރުވީމާ ދެން ތިބޭނީ ކޮން ބަޔެއް؟


Ithuru 100,000 dose ebahuri: HEOC\nއިތުރު 100،000 ޑޯޒް އެބަހުރި: އެޗްއީއޯސީ\nކޮވިޑް-19 އާއި ދެކޮޅަށް ބޭނުންކުރާ ވެކްސިންގެ އިތުރު 100،000 ޑޯޒް ރާއްޖެއަށް ގެނެސްފައިވާ ކަމަށާ ވެކްސިން ޕްރަގްރާމް މެދުނުކެނޑި ކުރިއަށްދާނެ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nމި މަހުގެ ފުރަތަމަ ދުވަހު ރާއްޖޭގައި ކޮވިޑް ވެކްސިން ޕްރަގްރާމް ފެށީ އިންޑިއާއިން ހަދިޔާކުރި 10،000 ވެކްސިން ޑޯޒްއާއެކުގައެވެ. މިއަދުގެ ނިޔަލަށް 105،000 މީހުންނަށް ވަނީ ފުރަތަމަ ޑޯޒް ދީފައެވެ.\nއިންޑިއާއިން ވަނީ އިތުރު 100،000 ވެކްސިން ޑޯޒް ރާއްޖެއަށް ހަދިޔާކޮށްފައެވެ. އެ ނިންމުން ހާމަކުރީ އިންޑިއާގެ އެކްސްޓާނަލް އެފެއާޒް މިނިސްޓަރު ސުބުރަހްމަންޔަން ޖައިޝަންކަރު މި މަހުގެ 20 ވަނަ ދުވަހު ރާއްޖެއަށް ކުރެއްވި ދަތުރުފުޅުގައެވެ.\nއެޗްއީއޯސީން މިރޭ ބުނީ އެކްސްޓާނަލް އެފެއާޒް މިނިސްޓަރު އެ ދުވަހު އެކަން އިއުލާނު ކުރެއްވިއިރު ރާއްޖެއަށް 100،000 ޑޯޒް ލިބިފައިވާ ކަމަށެވެ. އެެހެން ކަމުން ވެކްސިން ޕްރަގްރާމް މެދުނުކެނޑި ކުރިއަށްދާނެ ކަމަށެވެ.\nމާލޭ ސިޓީގައި އޭޑީކޭގެ އާއި ހުޅުމާލޭ ހޮސްޕިޓަލާއި ޓްރީޓޮޕް ހޮސްޕިޓަލާއި ވިލިމާލޭ ހޮސްޕިޓަލުގައި ވެކްސިން ޖަހައެވެ. އަދި ސޯޝަލް ސެންޓަރާއި ހުޅުމާލެ ވެކްސިން ސެންޓަރުން ދަނީ ވެކްސިން ޖަހައިދެމުންނެވެ. ރާއްޖޭގެ ދެ ރަށެއްގައި ނޫނީ ވެކްސިން ޕްރަގްރާމް އެބަ ހިންގައެވެ. މިވަގުތު 30 އަހަރުން މަތީގެ ކޮންމެ މީހަކަށްވެސް ވެކްސިން ޖެހޭނެ އެވެ. އަދި 18 އަހަރުން މަތީގެ ބަލި މީހުންނަށްވެސް ވެކްސިން ދެއެވެ.


Varah avahah enburi Raajje dhaanan: Nasheed | Mihaaru\nވަރަށް އަވަހަށް އެނބުރި ރާއްޖެ ދާނަން: ނަޝީދު\nލަންކާ އިން އިއްޔެ ފުރާވަޑައިގަތުމުގެ ކުރިން ނަޝީދު ލަންކާ އެއާޕޯޓުގައި.-- ފޮޓޯ: ޓުވިޓާ\n06 ސެޕްޓެމްބަރ 2016\nވަރަށް އަވަހަށް އަނެއްކާވެސް ސްރީ ލަންކާ އަށް ވަޑައިގަންނަވާނެ ކަމަށާއި އެ ދަތުރުފުޅުގައި އެނބުރި ރާއްޖެ އަށް ވެސް ވަޑައިގެންނެވޭނެކަމަށް އުއްމީދު ކުރައްވާ ކަމަށް ކުރީގެ ރައީސް މުހައްމަދު ނަޝީދު އިއްޔެ ވިދާޅުވެއްޖެ އެވެ.\nރާއްޖެއާ ގުޅޭ މުހިއްމު ބައްދަލުވުންތަކަކަށް މީގެ ހަފުތާއެއްހާ ދުވަސް ކުރިން ލަންކާ އަށް ވަޑައިގެންނެވި ނަޝީދު އެނބުރި އިނގިރޭސިވިލާތަށް ފުރާވަޑައިގަތުމުގެ ކުރިން އިންޑިއަން އެކްސްޕްރެސް ނޫހަށް ވިދާޅުވީ ރައީސް އަބްދުﷲ ޔާމީނަށް އިތުރަށް ދެން ވެރިކަން ދިފާއުނުކުރެއްވޭނެކަން ވަނީ ސާފުވެފަ އެވެ. އެހެންވެ 2018 ގެ އިންތިހާބު ބާއްވަން އިންތިގާލީ ސަރުކާރެއް ގާއިމްކުރަން ޖެހޭކަން އެމަނިކުފާނު ފާހަގަކުރެއްވި އެވެ.\nއެކަމަކު ވެރިކަން ބަދަލުކުރަން އިދިކޮޅު ފަރާތްތަކުން ރާވާ ގޮތުގެ ތަފްސީލެއް ނަޝީދު ނުދެއްވަ އެވެ. ނަމަވެސް ރައްޔިތުންގެ މަޖިލިސް މެދުވެރިކޮށް ރައީސް އަޒުލުކުރުމަކީ "ވަރަށް އުދަނގޫ" ކަމެއް ކަމަށް އެ މަނިކުފާނު އެއްބަސްވެވަޑައިގެންނެވި އެވެ. ރައީސް ޔާމީން ހައްޔަރުކޮށްގެން ވެރިކަން ބަދަލުކުރަން އުޅޭ ކަމަށް ދެކެވޭ ވާހަކައާ ގުޅޭ ގޮތުން ކުރި ސުވާލަށް އެމަނިކުފާނު ސީދާ ޖަވާބު ނުދެއްވައި ވިދާޅުވީ ސަރުކާރު ބަދަލުކުރާނެ ގޮތުގެ މަޝްވަރާތައް ކުރިއަށް ދާ ކަމަށެވެ.\n"ސުލްހަވެރި ސިޔާސީ ހަރަކާތްތަކާ ދުރަށް ދާކަށް އަޅުގަނޑުމެން ބޭނުމެއް ނުވާނެ... އެކަމަކު، ހުރިހާ ފަހަރަކު ވެރިކަން ބަދަލުކޮށްފައި ވަނީ ވޯޓަކުން ނޫން،" ލަންކާގައި ހުންނަވައިގެން ނަޝީދު ދެއްވި ހަމައެކަނި އިންޓަވިއުގައި ވިދާޅުވި އެވެ.\n"ކުރިއަށް އޮތް މަސްތަކުގެ ތެރޭގައި" އެނބުރި ރާއްޖެ ވަޑައިގަންނަވާނެ ކަމަށް ނަޝީދު ވިދާޅުވިއިރު، ރައީސް ޔާމީންގެ ސަރުކާރު ބަދަލުކޮށް، އިންތިގާލީ ވެރިކަމެއް ރާއްޖޭގައި ގާއިމްކުރުމަށް ފަހު ނޫނީ އެނބުރި ރާއްޖެ ނުދާނެ ކަމަށް އެ މަނިކުފާނު ވަނީ ކުރިން ވިދާޅުވެފަ އެވެ.\nނަޝީދާ އެކު އެމްޑީޕީގެ ޗެއާޕާސަން އަލީ ވަހީދު ވެސް ވަނީ އިއްޔެ އެނބުރި އިނގިރޭސިވިލާތަށް ވަޑައިގެންފަ އެވެ. ކުރިން އަޑުއަރާފައި އޮތީ ލަންކާ ގައި އޮތް ބައްދަލުވުންތަކުގައި އެ ދެ ބޭފުޅުންނާ އެކު އިދިކޮޅު އިއްތިހާދުގެ ލީޑަރު، ކުރީގެ ނައިބު ރައީސް މުހައްމަދު ޖަމީލް އަހުމަދު ވެސް ބައިވެރިވެވަޑައިގަންނަވާނެ ކަމަށެވެ. އެކަމަކު ޖަމީލް ލަންކާ އަށް ވަޑައެއްނުގަންނަވަ އެވެ.\nލަންކާ ސަރުކާރުން ބުނެފައި ވަނީ ނަޝީދު އެ ގައުމުގައި ހުންނެވިޔަސް ކަންބޮޑު ނުވާ ކަމަށެވެ. އެމަނިކުފާނު ކުރައްވަނީ ޑިމޮކްރެސީގެ މަސައްކަތްޕުޅު ކަމަށާއި އެއީ ދިވެހި ސަރުކާރު ވައްޓާލަން ރާވާ ރޭވުމެއް ކަމަށް ގަބޫލުނުކުރާ ކަމަށް ވެސް ލަންކާ އިން ވަނީ ބުނެފަ އެވެ.\nއިންޑިއަން އެކްސްޕްރެސްގެ އިންޓަވިއުގައި ވެސް ނަޝީދު ވިދާޅުވީ އެމަނިކުފާނު ލަންކާ އަށް ވަޑައިގަތީ ސައްހަ ޕާސްޕޯޓަކާއި ވިސާގައި ކަމަށެވެ. "އެއްވެސް ގޯސް ކަމެއް" ލަންކާގައި ނުކުރައްވާ ކަމަށް ވިދާޅުވެ ނަޝީދު ވަނީ ލަންކާ ސަރުކާރާއި ރައްޔިތުން އެމަނިކުފާނަށް އަދާކުރާ މެހެމާންދާރީ ފާހަގަކުރައްވާފަ އެވެ.\n"ލަންކާ ސަރުކާރު ރުޅިއަރުވާކަށް ބޭނުމެއް ނޫން،" އެމަނިކުފާނު ވިދާޅުވި އެވެ.\nބޭސްފަރުވާ އަށް އިނގިރޭސިވިލާތަށް ވަޑައިގަތުމަށް ފަހު އެ ގައުމުގެ ހިމާޔަތް ހޯއްދަވައިގެން އުޅުއްވާ ނަޝީދު ލަންކާ އަށް ވަޑައިގަތީ ހިމާޔަތް ދީފައި ތިބޭ މީހުންނަށް ދޫކުރާ ހާއްސަ ޕާސްޕޯޓެއްގަ އެވެ. އެކަމަކު ލަންކާގައި ހުންނަވަނިކޮށް ނަޝީދު ހައްޔަރުކުރަން ރާއްޖޭން ކޯޓު އަމުރެއް ވެސް ނެރުނެވެ. އެ އަމުރު ނެރުނު ބޭފުޅުންގެ ތެރޭގައި ނަޝީދާއި ޖަމީލުގެ އިތުރުން، އެ ދެ ބެފުޅުންނާ އެކު ލަންޑަނުގައި ދިރިއުޅުއްވާ އެމްޑީޕީގެ އިސް ބޭފުޅެއް ކަމަށްވާ އަކުރަމް ކަމާލުއްދީން ވެސް ހިމެނިވަޑައިގަންނަވަ އެވެ.\nއިދިކޮޅު ލީޑަރުން ރާއްޖޭގެ ސިޔާސީ މަސްރަހު ބަދަލުކުރަން މަސައްކަތް ކުރައްވާއިރު މަދު ހަފުތާތަކެއްގެ ތެރޭގައި ރައީސް ޔާމީންގެ ސަރުކާރު ވައްޓާލަން ރާވާފައިވާ ކަމަށް ބީބީސީން ވަނީ ރިޕޯޓުކޮށްފަ އެވެ. އަދި ސަރުކާރަށް ފާޑުކިޔާ ބޭރުގެ މީޑިއާތަކުގައި ވަނީ ގިނަ ލިއުންތަކެއް ޝާއިއުކުރަން ފަށާފަ އެވެ. އެ ގޮތުން އެންމެ ފާހަގަކޮށްލެވެނީ ސަރުކާރުން ހިންގާ ކަމަށް ބުނާ ކޮރަޕްޝަނާ ގުޅޭ ގޮތުން އަލް ޖަޒީރާ އިން މާދަމާ ދައްކާ ތަހުގީގީ ޑޮކިއުމެންޓްރީ އެވެ.\nނަމަވެސް ސަރުކާރު ނުވެއްޓޭނެ ކަމަށާއި ސަލާމަތީ ބާރުތަކުގެ އިތުރަށް މުޅި ސަރުކާރު ވެސް އޮތީ ވަރުގަދަކޮށް ކަމަށް ސަރުކާރުގެ އެކި ފެންވަރުގެ ބޭފުޅުން އަންނަނީ ވިދާޅުވަމުންނެވެ.\nރައީސް މުހައްމަދު ނަޝީދު ވަގުތީ ސަރުކާރު ދިވެހި ސަރުކާރު އިދިކޮޅު ފަރާތްތައް ރާއްޖެ-ލަންކާ މޯލްޑިވްސް ޔުނައިޓެޑް އޮޕޮޒިޝަން\n86 ކޮމެންޓް, 353 ރިއެކްޝަންސް\nމާތްﷲގެ އިރާދަފުޅުން ނަޝީދަށްވެސް އަދި ނަޝީދުފަދަ ކީރިތި ރަސޫލާއަށާއި އިސްލާމްދީނަށް ފުރައްސާރަކުރާމީހަކަށް މިްައުމުގެ ވެރިކަން ނުދެއްވާށި. އާމީން\nއަވަހަށް ވަޑައިގަންނަވާ. ކުރީގައިވެސް ހުންނެވި ޖަލުގެ ގޮޅި އެހެރީ މަނިކުފާނުގެ އިން ތިޒާރުގައި. އެކަމަކުބުނަން. ތިޔައީ ގުނބޯތައް މިހާރު ނުނަށާތީ ޕާޓީގެ ގުނބޯތައް ނަށުވަން ދައްކާވާހަކަ. ހަމަހިލާ މިވެރިކަމެއްގާ ނާންނާނެ. ދޮގުހަދާގެން ޕާޓީކުދިންކޮޅު ހައްލާލެވިދާނެ. އެހެންކަމެއްނުވާނެ. މައުމޫނޭ ކިޔާގެންވެސް ތިދައްކަނީ ހުސްދޮގުވާހަކަ. ހަމަ ގުނބޯނަށުވަން.\nޔަގީން އެހެންވީރު، އަވަހަކަށް ނުދާނެ!\nތީނަ ތީ ސްޓަންޓް ބޭ..... ހެ ހޭ\nހަހަހާަ މޮޔަނުވޭ ތިކަމެއް ނުވާނެ މިދިވެހި ގައުމުގެ ވެރިކަމެއް ދެނެއް ލާހިކު ކުޅަދާނައެއް ނޫން ލިބޭކަށެއް\nއަވާ ޕްރެޒިޑެންޓް ކަމް ބެކް..ވަރަށް އުފާ ވެއްޖެ..\nއަދިވެސް އެދުވަހުގެ ''އެވަގުތު ކޮޅު'' ހަދާން އެބަހުރި. ދިވެހި ޒުވާނުން ތަކެއް ރާއްޖެއަށް ޑިމޮކްރަސީ ގެނައުމަށް ކުރި މަސައްކަތުގެ ކުރީ ދުވަސް ކޮޅަކީ ''އަހަރުމެންނަށް މިކަން ކުރެވިދާނެ'' ކަމަށް ގިނަމީހުނަށް ޤަބޫލު ކުރަން ދަތިވި ދުވަސްކޮޅެއް. . . . . ހަމައިން ނެއްޓިފައިވާ ވެރިކަމުގެ ނިޒާމާއި ބެހޭގޮތުން ވާހަކަ ދެއްކުމަށް ޖެހިލުން ވެފައި ތިބި ދިވެހިންނާއި ވާހަކަ ދެއްކުމަށް ގ ކެނެރީގޭ މުހައްމަދު ނަޝީދު (ފަހުން ރާއްޖޭގެ އެންމެ ފުރަތަމަ ރައްޔިތުންގެ އިންތިހާބީ ރައީސް) West Park Restaurant ގައި ބޭއްވި ބައްދަލުވުމެއްގައި ވާހަކަ ދައްކަވަމުން ވިދާޅުވީ Maldivian Democratic Party އިން ދިވެހި ރައްޔިތުންނަށް ކޮށްދޭނެ އެންމެ ބޮޑު މަސައްކަތަކީ ''މިސަރުކާރު ވައްޓާލުން'' ކަމަށް. . . .. . . ޖަލްސާ އަޑުއަހާން ތިއްބެވި ''މަދުބަޔަކު ހިތްވަރު ލިބިގެން ތާއީދުކޮށް އަތް ޖެހި'' ކަމުގައި ވިޔަސް މިއަޑުއިވިގެން ''ބިރުން ސިހިގެން'' ދިޔަމީހުން ވަރަށް ގިނަ. އަދި ރެސްޓޮރާންޓް ބޭރުގައި ޖަލްސާ އަޑުއަހާން ތިބި އެތައްބަޔަކު ''ކުށްވެރިވެދާނެ ކަމުގެ ބިރައްޓަކާ'' ވަގުތުން އެތަނުން ނައްޓާލި. . . . . މަނިކުފާނަކީ ''އަހަރުމެން ރައްޔިތުން'' މިދެންނެވި ހާލުން'' ސަލާމަތް ކޮށްދެއްވުމަށް ނުހަނު ބުރަ މަސައްކަތް ކޮށްދެއްވެވި ''ލީޑަރެއް'' ކަމުގައިވާތީ ''އަދިވެސް ތިބޭފުޅާއަށް ޤައުމަތް ކޮށްދެވޭނެ ކިތަންމެ ކަމެއް'' ހުންނާނެ ކަން އިގޭތީ އެބުރި އައުމަކީ ''ހަމަ އަހަރުމެން ދިވެހިން'' އެދޭ އެދުމެއް. / މިނިވަންކަން ، އައްޑޫ ސިޓީ\nދެން ތިބުނާ ސަރުކާރު ވައްތާނެވުނުތަ؟ ނުލެވޭ.އެހެންކަމުން ތިޔަ ދައްކާވާހަކަތަކުގައި އެއްވެސް އުރައްޕެއްނެތް ތިކަހަލަ ކޮހުން އޭނާގެ ވާހަކަތަކުން ހައްލާލާނެ.\nނުކުރޭނެ އަންނާކަށް އެއަށްވުރެން ބޮޑު ފިނޑިއެއް ތީ\nއަވަހަށް ވަޑައިގެން ބޯޑުން ފައިބާ ބިމުގަ ނުޖެހެނީސް މާފުސީ ގަ ހުރި ލަގްޒަރީ އެޕާރޓްމަނޓަށް ގެންދަން ތާއިދު\nކޯނީރިޕޯޓު ދުވަސްވަރު މަތިންނިކަން ހަދާންވޭ


ނޫސް ބަޔާން – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމިހާރު ރ.އަތޮޅު މަޑުއްވަރީގައި ކުރިއަށްގެންދާ “އައްސޭރީ” އޮޕަރޭޝަންގައި މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސްގެ ދައުރަކީ ދިވެހިރާއްޖޭގެ ޤާނޫނު އަސާސީއާއި، އަންހެނުންނާއި ކުޑަކުދިން އަދި ނާޒުކު ޙާލަތްތަކުގައިވާ ފަރާތްތަކުގެ ޙައްޤުތައް ހިމާޔަތްކުރުމަށް ހެދިފައިވާ ޤާނޫނުތަކުންނާއި ދިވެހިރާއްޖެ ބައިވެރިވެފައިވާ ބައިނަލްއަޤުވާމީ މުއާޙަދާތަކުން ކަށަވަރުކޮށްދީފައިވާ ޙައްޤުތަކުން މަހުރޫމުކޮށްފައިވޭތޯ ބަލައި، އެ ފަދަ ކުދިންނާއި އަންހެނުންގެ ރައްކާތެރިކަމާއި ގުޅޭ ގޮތުން ވަގުތުން ވަގުތަށް އަޅަންޖެހޭ ފިޔަވަޅުތައް އެޅުމެވެ. އެ ގޮތުން މި މަސައްކަތުގައި މިހައިތަނަށް9ގޭބިސީއަކަށް ޒިޔާރަތްކޮށް 18 އަހަރުން ދަށުގެ 20 ކުދިންގެ ޙާލަތުބަލައި، އަދި އެ ކުދިންގެ ޢާއިލާއާ މަޝްވަރާކޮށް، އެ ކުދިންނަށް ބޭނުންވާ އަސާސީ ޙައްޤުތައް ކަށަވަރުކުރުމަށް ޓަކައި އަޅަންޖެހޭ ފިޔަވަޅުތައް އެޅުމަށް ކުރަންޖެހޭ އެންމެހައި ވޭދަނައިގެ މަސައްކަތް ކުރެވުނެވެ. މި ގޮތުން ކުރެވިފައިވާ މަސައްކަތަކުން4ކުދިންނަށް ޅަފަތުގައި ދޭންޖެހޭ ވެކްސިން ޢާއިލާގެ އެއްބާރުލުމާއެކު ވަނީ ދެވިފައެވެ. މީގެ އިތުރުން ކުރެވުނު މަސައްކަތްކުގެ ތެރެއިން، ޒިޔާރަތްކުރެވުނު ގޭބިސީއެއްގައި ހިމެނޭ 1 ކުއްޖަކު ވާނީ ޢާއިލާ ތެރޭގައި ބަހައްޓައިގެން ކުއްޖާގެ ރައްކާތެރިކަން ކަށަވަރު ކުރެވޭނޭ މާޙައުލެއް ނެތްކަން ފާހަގަވުމާއެކު، މި ފަދަ މައްސަލަތަކުގައި މިނސްޓްރީން ޢަމަލުކުރަމުންދާ އިޖުރާޢަތުގެ ތެރެއިން ކުއްޖާގެ ޢާއިލާގެ ޙާލަތުބަލައި، އެ ކުއްޖާގެ ޢާއިލާގެ ވެށިން މިނިސްޓްރީ މެދުވެރިކޮށް ރައްކާތެރި މާޙައުލެއް ފޯރުކޮށްދެވިފައެވެ.\nމައިންބަފައިންނާއި ޢާއިލާގެ އިހުމާލުން ކުދިންގެ އަސާސީ ޙައްޤުތައް ނިގުޅައިގަނެ، ކުދިންނަށް ޞިއްޙީ، ނަފްސާނީ އަދި ޖިސްމާނީ ދުޅަހެޔޮކަމަށް އަސަރުކުރާ ފަދަ ގޮތަކަށް ކުދިންނާ މެދު ޢަމަލުކުރުމުގެ ޖާގަ އެއްވެސް ފަރާތަކަށް ނުދޭނެކަމުގެ ޔަޤީންކަން މިނިސްޓްރީން އަރުވަމެވެ. އަދި ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނުގެ ދަށުން، މައިބައިފައިންގެ މައްޗަށް މަތިކޮށްފައިވާ ޒިންމާތައް އަދާކުރަމުން ގެންދޭތޯ މި މިނިސްޓްރީން ބަލަމުން ގެންދާނެކަން ވެސް ޔަޤީންކޮށް އަރުވަމެވެ.\nމި ފަދަ މައްސަލަތަކުގައި ޚަބަރުފަތުރާ ވަސީލަތްތަކުން މަޢުލޫމާތު ޙިއްޞާކުރަމުން ދާއިރު، ކުޑަކުދިންގެ ކަރާމަތަށް ގެއްލުންނުވާނެ ފަދައިން މަޢުލޫމާތު ފޯރުކޮށްދިނުމަށް ވެސް އިލްތިމާސް ކުރަމެވެ. އަދި މިނިސްޓްރީން ކުރާ މަސައްކަތްތަކުގައި މުޖުތަމަޢުގެ އެންމެހާ އަފުރާދުންނާއި، އަމިއްލަ ޖަމުޢިއްޔާ ޖަމާޢަތްތަކާއި، ލޯކަލް ކައުންސިލުތައް އަދި ކަމާ ގުޅޭ އެންމެހައި ދާއިރާތަކުން ދެއްވާ އެހީތެރިކަމާއި އެއްބާރުލުން ފާހަގަކޮށް މި ފުރުސަތުގައި ޝުކުރު ދަންނަވަމެވެ.\n24 ރަބިޢުލްއާޙިރު 1441\n21 ޑިސެންބަރު 2019\nބައިނަލްއަޤުވާމީ ނުކުޅެދުންތެރިކަން ހުންނަ މީހުންގެ ދުވަސް ފާހަގަކުރުމުގެ ގޮތުން ރިވެލި މައުރަޒު އިފުތިތާހުކޮށްފި →\n← ނޮވެންބަރު 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް


އިޖްތިމާޢީ ސަރަޙައްދު ކުނިކަހާ ސާފްކޮށް ބެލެހެއްޓުމާއިބެހޭ\nމިރަށުގެ އިޖުތިމާއީ ސަރަހައްދުތަކާއި، މަގުތައް ކޮންޓްރެކްޓް އުސޫލުން ކުނިކަހާ ސާފުކޮށް ބެލެހެއްޓުމަށް ޝައުގުވެރިވާ ފަރާތެއް ހޯދުމަށް ބޭނުންވެއެވެ.\nވީމާ، މިމަސައްކަތްކުރުމަށް ޝައުގުވެރިވެލައްވާ ފަރާތްތަކުން މައުލޫމާތު ސާފުކުރައްވާ، އަންދާސީހިސާބު ހުށަހެޅުއްވުން އެދެމެވެ. އަދި ވަޑައިގަންނަވާއިރު، އައިޑީ ކާޑް ހިއްޕަވައިގެން ވަޑައިގަތުމަށް ދަންނަވަމެވެ.\n02 ފެބްރުއަރީ 2020 (އާދީއްތަ)\n09 ފެބްރުއަރީ 2020 (އާދީއްތަ)\nމަޢުލޫމާތު ސާފުކުރުމަށް ވަޑައިނުގަންނަވާ ފަރާތްތަކުގެ ބީލަން ބަލައިނުގަނެވޭނެ ވާހަކަ ދެންނެވީމެވެ. ކުންފުންޏެއްގެ ފަރާތުން މައުލޫމާތު ސާފުކުރަން ވަޑައިގަންނަވާ ފަރާތެއްނަމަ އެކަން އެނގޭނެ ކުންފުނީގެ ލިޔުމެއް ގެންނަވަންޖެހޭނެއެވެ. އަދި އަމިއްލަފަރުދުންގެ ވިޔަފާރީގެ ވެރިފަރާތްނޫން ފަރާތެއް މައުލޫމާތު ސާފުކުރަން ވަޑައިގަންނަވާނަމަ ވެރިފަރާތުގެ ލިޔުމެއް ގެންނަންޖެހޭނެއެވެ. އެނޫން ފަރާތްތަކަށް މައުލޫމާތު ސާފުކުރުމުގައި ބައިވެރި ނުވެވޭނެ ވާހަކަ ދަންނަވަމެވެ.\nމިކަމާއި ގުޅޭ ގޮތުން އިތުރު މަޢުލޫމާތު ބޭނުންފުޅުވެލައްވާނަމަ، ރަސްމީ ގަޑީގައި މިކައުންސިލްގެ ނަމްބަރ: 6520043 ފޯނަށް ގުޅުއްވުން އެދެމެވެ.\nސުންގަޑި: 02 ފެބުރުވަރީ 2020 1100


ޕެންޝަން ފަންޑު ފައިސާއިން ޙައްޖަށް ދެވޭނެގޮތް ހެދުމަށް އެކުލަވާލަންޖެހޭ ޤަވާއިދުތައް އަދި ނުނިމޭ- ޕެންޝަން އޮފީސް ޕެންޝަން ފަންޑު ފައިސާއިން ޙައްޖަށް ދެވޭނެގޮތް ހެދުމަށް އެކުލަވާލަންޖެހޭ ޤަވާއިދުތައް އަދި ނުނިމޭ- ޕެންޝަން އޮފީސް\nޕެންޝަން ފަންޑު ފައިސާއިން ޙައްޖަށް ދެވޭނެގޮތް ހެދުމަށް އެކުލަވާލަންޖެހޭ ޤަވާއިދުތައް އަދި ނުނިމޭ- ޕެންޝަން އޮފީސް\nޕެންޝަން ސްކީމްގެ ދަށުން މިއަހަރު ޙައްޖަށް ދެވޭނެކަމެއް އަދި ނޭނގެ / ފޮޓޯ:ޕީއެސްއެމް ނިއުސް\nޕެންޝަން ސްކީމްގެ ދަށުން މީހުން ޙައްޖަށް ފޮނުވުމަށް ފައިސާ ދޫކުރަން ފަށާނީ އެކަމަށް ބޭނުންވާ އުސޫލު އެކުލަވާލެވުމުންކަމަށް ޕެންޝަން އޮފީހުން ހާމަކުރައްވައިފިއެވެ. އެ އޮފީހުން ވިދާޅުވީ އެކަމަށްޓަކައި އެކުލަވާލަންޖެހޭ ޤަވާއިދުތައް ހެދުމުގެ މަސައްކަތް އެ އޮފީހުން ކުރަމުންދާކަމަށެވެ.\nޕެންޝަން އޮފީހުން ވިދާޅުވީ އެމަސައްކަތް ނިންމާ އެކަން ކުރުމަށް ޤާނޫނުގައި ބަޔާންކޮށްފައިވާ މުއްދަތުގެ ތެރޭގައި ޤަވާއިދު އެކުލަވާލުމުގެ މަސައްކަތް ނިންމުމަށްފަހު އާންމު ކުރާނެކަމަށެވެ. ޕެންޝަން ސްކީމްގެ ބައިވެރިންނަށް ފަރުޟު ޙައްޖުގެ އަޅުކަން އަދާކުރުމަށް ފައިސާ ދޫކުރެވޭ ގޮތަށް ދިވެހިރާއްޖޭގެ ޕެންޝަނާބެހޭ ޤާނޫނަށް ގެނައި އިސްލާހު ރައީސުލްޖުމްހޫރިއްޔާ ތަޞްދީޤު ކުރައްވާފައިވާއިރު މި ޤާނޫނޫގެ ދަށުން އެކުލަވާލަންޖެހޭ ޤަވާއިދު އެކުލަވާލުމަށް ޕެންޝަން އޮފީހަށް ދީފައިވާ މުއްދަތު ހަމަވާނީ އަންނަ ޖޫން މަހުގެ 10 ވަނަ ދުވަހުއެވެ.\nމިއަހަރު ޙައްޖަށް މީހުން ގެންދިޔުމަށް ގުރޫޕުތަކަށް މިނިސްޓްރީ އޮފް އިސްލާމިކް އެފެއާޒުން ހުއްދަދީފައިވާއިރު ޕެންޝަން ސްކީމްގެ ދަށުން މިއަހަރު ޙައްޖަށް މީހުނަށް ފޮނުވޭނެކަމެއް އަދި ޔަޤީން ނުވާކަމަށާ، ނަމަވެސް ޕެންޝަން ސްކީމްގެ ދަށުން މީހުން ޙައްޖަށް ފޮނުވުމަށް ހަދަންޖެހޭ އުސޫލު އެކުލަވާލުމުގެ މަސައްކަތް ކުރަމުން ދާކަމަށް ޕެންޝަން އޮފީހުން ވިދާޅުވެއެވެ.\nޕެންޝަން ފައިސާއިން ޙައްޖަށް މީހުން ފޮނުމަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ސަރުކާރުގެ މަސައްކަތު ފުރަތަމަ 100 ދުވަހުގެ ވަޢުދެކެވެ. ޕެންޝަން ސްކީމްގެ ދަށުން ޙައްޖަށްދާން ބޭނުންވާ މީހުންނަށް ފައިސާދޫކުރުމަށް ހަމަޖެހިފައިވަނީ ޙައްޖަށް ދިޔުމަށް ދައްކަންޖެހޭ ރަސްމީ އަގުކަމަށް ސަރުކާރުން ކަނޑައަޅާފައިވާ ފައިސާގެ ތެރެއިން 50 އިންސައްތައެވެ.\nޕެންޝަން ޤާނޫނުގައިވާގޮތުން މި ސްކީމްގެ ދަށުން ފައިސާ ލިބޭނީ ފަރުޟު ޙައްޖު ކުރިންކޮށްފައިނުވާ ފަރާތްތަކަށާއި ޕެންޝަން ފައިސާ ދޫކުރާ ޢުމުރު ހަމަވާއިރު މަހަކު 2000 ރުފިޔާ މޯލްޑިވްސް ރިޓަޔަރމަންޓް ޕެންޝަން ސްކީމުން ދެވޭ މިންވަރުގެ ފައިސާ، ޙައްޖުވުމަށް ފައިސާ ދޫކުރުމަށް ހުށައަޅާއިރު ރިޓަޔަރމަންޓް ސޭވިންގްސް އެކައުންޓުގައި ހުރިފަރާތްތަކަށެވެ.


ބާސެލޯނާގެ ސުއަރޭޒް އާސެނަލްއަށް ސޮއިކުރުމާ ގާތަށް! – Haftha\nSun, 23 February, 2020, 3:04 pm\nބާސެލޯނާގެ ސުއަރޭޒް އާސެނަލްއަށް ސޮއިކުރުމާ ގާތަށް!\nބާސެލޯނާއަށް ކުޅެމުން އަންނަ ސްޕެއިންގެ މިޑްފީލްޑަރު ޑެނިސް ސުއަރޭޒް، އާސެނަލްއަށް ސޮއިކުރުމާ ގާތަށް ޖެހިލާފައިވާ ކަމަށް ރިޕޯޓްތައް ބުނެފިއެވެ.\nއިނގިރޭސި ބައެއް ނޫސްތަކުން ބުނީ، އުމުރުން 25 އަހަރުގެ ޑެނިސް އާސެނަލްއަށް ބަދަލުވާނީ ލޯނެއްގެ ދަށުން މި ސީޒަން ނިމެންދެންނެވެ. ނަމަވެސް އެޓީމާ ޑެނިސް ގުޅޭނީ އަންނަ ހޫނު މޫސުމުގެ ޓްރާންސްފާގައި ކޮންޓުރެކްޓް ދާއިމީ ކުރެވޭ ގޮތަށް ކަމަށްވެސް ބުނެފައިވެއެވެ.\nއާސެނަލްއަށް ޑެނިސް ގެންދިއުމާ ގާތަށް ޖެހިލާފައިވާއިރު، ޖަނަވަރީ ޓްރާންސާގެ ދޮރު ހުޅުވުނީއްސުރެ އާސެނަލްއިން ދިޔައީ ޑެނިސް ހޯދުމަށް ޝައުގުވެރިކަން ފާޅުކުރަމުންނެވެ.\nމެންޗެސްޓާ ސިޓީން 2011 ވަނަ އަހަރުގެ ސީޒަނުގައި ސީނިއާ ކެރިޔަރު ފެށި ޑެނިސް ބާސާއާ ގުޅުނު ފަހުން އެ ކުލަބަށް 71 މެޗުވަނީ ކުޅެފައެވެ. އަދި އެކުލަބާއެކު ސްޕެނިޝް ލީގު އެއް ފަހަރު، ކޮޕާ ޑެލްރޭ ދެ ފަހަރު އަދި ސްޕެނިޝް ސުޕާ ކަޕް ދެ ފަހަރު ކާމިޔާބުކޮށްފައިވެއެވެ.\nނަމަވެސް މި ސީޒަނުގައި އޭނާއަށް ކުޅުމުގެ ފުރުސަތު ލިބުނީ އެންމެ އަށް ފަހަރުއެވެ.\nސެވިއްޔާ އަދި ވިޔަރެއަލްއަށް ވެސް ކުޅެފައިވާ ޑެނިސް އާސެނަލަށް ބަދަލުވާން ބޭނުންވާ އެންމެ މައިގަނޑު ސަބަަބަކީ ވެސް ބާސާއިން ފުރުސަތު ނުލިބުމެވެ. އަދި އޭނާ ދޫކޮށްލަން ބާސާގެ ރައީސް ވެސް ވަނީ ނިންމައިފައެވެ.